
1 . Reguli generale de igienă pentru personalul 

de îngrijire a unui copil mic 



Reguli generale de igienă care trebuie respectate de toate persoanele ce au 
contact cu copilul: 

1. Să fie perfect sănătoase, fără boli infecţioase (gripă, diaree, rujeolâ, rubeolâ, 
varicelâ, hepatita A, herpes, tuberculoză, etc). 

2. Să se spele bine pe mâini cu săpun înainte de a lua în braţe copilul sau de a-l 
hrăni. 

3. Hainele pe care le poartă să fie curate. 

4. Să nu sărute copilul pe gură, sau pe mânuţe, deoarece acesta îşi poate pune 
mânuţele în gură şi se poate contamina cu microbi din gura adulţilor. 



bone: 



Reguli de igienă personală care trebuiesc respectate atât de mame cât şi de 



1. Spălarea pe mâini cu săpun înainte de a pune mâna pe copil, după folosirea 
toaletelor, înainte de masă, după intrarea în contact cu orice obiect murdar. 

2. Folosirea prosoapelor de unică folosinţă. 

3. Să facă duş cel puţin o dată pe zi. 

4. Să evite parfumurile, deodorantele (pot fi folosite doar rulourile 
antiperspirante) pentru evitarea alergizării copilului. 

5. Mâini îngrijite, unghii scurte, fără leziuni sau infecţii. 

6. în caz de leziuni la nivelul mâinilor (infectate sau neinfectate) este necesară 
utilizarea mănuşilor de unică folosinţă. 

7. In caz de leziuni la nivelul corpului se evită atingerea sau scărpinarea lor în 
timpul îngrijirii copilului, dacă atingerea cu acele leziuni nu a fost evitată este 
obligatorie spălare pe mâini cu apă şi săpun şi apoi dezinfectarea cu spirt sau 
dezinfectant instant. 

8. îmbrăcămintea tebuie să fie curată şi confortabilă, de preferat un halat curat 
sau haine de interior, nu hainele cu care venim din mijloacele de transport în 
comun sau de la serviciu, acestea pot purta diverşi microbi din mediul 
înconjurător. 

Reguli de igienă a locuinţei: 

1. Ordinea şi curăţenia sunt foarte importante într-o locuinţă, mai ales dacă în ea 
este şi un copil. 

2. Temperatura în cameră trebuie să fie între 20 - 22°C; 24 - 25°C în camera de 
baie a copilului. 

3. Aerisirea zilnică a camerelor şi evitarea fumatului. 

4. Evitarea instalaţiilor electrice improvizate. 

5. Evitarea încălzirii încăperii cu ajutorul aragazului; risc de intoxicaţie cu gaz 
sau risc de hipoxie prin epuizarea oxigenului din cameră. 

6. Umidifierea aerului din cameră cu ajutorul unor vase cu apă sau prosoape 
ude pe calorifere (de preferat vase cu suprafaţă mare de evaporare deoarece 
evaporarea este direct proporţională cu suprafaţa) la copilul mic este 
necesară o umiditate de 40 - 60 până la 80%. Aerul uscat, usucă şi 
deshidratează nasul, gura şi pielea copilului, astfel încât nasul uscat nu poate 
funcţiona, mucoasa nazală se fisurează şi fabrică mucozitâţi în exces ca să 
se apere de uscăciune. Aceasta provoacă un disconfort copilului care nu este 
în stare să respire corect, având nasul mereu înfundat copilul vrea să bea şi 
să sugă des, dar nu poate pentru că nu-şi poate regla respiraţia cu deglutiţia, 
în aceste condiţii, de cele mai multe ori părinţii iau iniţiativa de a curăţa nasul, 
dar de cele mai multe ori ajung la medic care va pune diagnosticul de 
rinofaringitâ şi recomandă antibiotice. Este important ca orice copil să fie 
judecat în contextul mediului înconjurător. Cunoscând condiţiile de încălzire şi 
uscăciune din casă putem găsi soluţia optimă pentru rezolvarea problemei, 
umidificând atmosfera. 

7. Evitarea substanţelor chimice la curăţirea locuinţei şi a odorizantelor de 
cameră. Dacă au fost folosite astfel de substanţe, camera trebuie foarte bine 
aerisită iar suprafeţele sau hainele se limpezesc foarte bine (de cel puţin trei 
ori). 

8. Evitarea covoarelor şi a mochetelor, sunt de preferat cearşafurile şi păturile 
care se pot spăla uşor. 

9. Se recomandă scoaterea din casă a anumitor lucruri care pot fi potenţiali 
alergeni (paturi, saltele vechi, pilote, animale de companie, mobile vechi cu 
miros, etc). 

Măsuri de igienă în cazul alimentaţiei cu biberonul: 

1. Spălarea cu grijă a mâinilor înaintea mânuirii biberoanelor. 

2. Se verifică valabilitatea cutii de lapte. 

3. Cutia de lapte se păstrează închisă ermetic la temperatura camerei. 

4. Tot ce se foloseşte în alimentaţia sugarului se spală întru-un vas separat 
curat. 

5. Tetinele, biberoanele se clătesc cu apă fiartă imediat după ce au fost folosite, 
iar pentru spălarea lor se folosesc periuţe speciale. 

6. Toate obiectele folosite la prepararea formulelor pentru sugari se sterilizează 
prin fierbere 25 minunte, sterilizatoare sau cu dezinfectant instant tablete 
(după care se clătesc foarte bine cu apă fiartă şi răcită). 

7. Partea tetinei care se introduce în gura copilului nu trebuie atinsă cu nimic 
(mâna, gura mamei şi nici a altei persoane, sau alte obiecte), dacă a căzut pe 
jos se dă din nou la sterilizat. 

8. Toate obiectele folosite în alimentaţia copilului se păstrează într-un vas 
separat steril acoperit cu un capac sau tifon steril. 

9. Apa folosită în pregătirea laptelui trebuie să fie fiartă şi răcită la 38-40°C, se 
mai poate folosi apă plată din comerţ. 

10. Se interzice folosirea apei din fântâni, deoarece există riscul de intoxicaţie cu 
nitriţi, mai ales după ploi, când îngrâşemintele chimice de pe sol (nitriţii) ajung 
în pânza de apă freatică. Nitriţii produc blocarea hemoglobinei copilului cu 
cianozarea acestuia (învineţirea copilului) cu imposibilitatea respiraţiei 

celulare şi copilul poate muri subit dacă nu este adus imediat la doctor. 
Aceasta este o urgenţă majoră . 

11. La prepararea laptelui se folosesc exact proporţiile menţionate pe cutie, este 
important să se folosească măsura din cutia originală. în general pe plan 
internaţional diluţiile de lapte s-au standardizat şi se foloseşte o măsură la 30 
ml de apă. Există câteva formule de lapte la care recomandarea 
producătorului este de o măsură la 60 ml de apă şi aceasta trebuie 
respectată. 

12. Laptele gata preparat se poate păstra doar la frigider (nu la temperatura 
camerei) timp de 24 ore. De preferat să se prepare de fiecare dată lapte 
proaspăt şi să nu se păstreze. în condiţiile unei deplasări se poate lua apa 
clocotită într-un termos sau apă plată la sticlă, cutia de lapte praf, biberoane 
sterile şi se prepară laptele când este cazul. 

Alegerea unei persoane pentru îngrijearea unui copil pentru multe cupluri este 
destul de dificilă, se recomandă ca la luarea deciziei să participe ambii părinţi. 

Condiţiile care trebuie să le îndeplinească o persoană aleasă pentru îngrijirea 
unui copil mic sunt: 

• echilibrată psihoemoţional (se recomandă efectuarea unei evaluări 
psihologice). Nu se admit persoane nervoase, impulsive, dictatoriale 

• condiţie fizică bună 

• perfect sănătoasă (este de dorit să se efectuieze următoarele investigaţii 
paraclinice: hemogramă, RBW, radiografie pulmonară, test HIV) 

• responsabilitate şi maturitate 

• cunoştinţe în domeniu şi experienţă. 

2. Comportamentul adulţilor faţă de un copil mic 



Aducerea nou-nâscutului în casă duce la schimbarea programului întregii familii. 
Nou-nâscutii se dezvoltă mai bine dacă li se oferă o atenţie deosebită, ei au o 
capacitate nelimitată de a absorbi dragostea părinţilor. S-a observat că sugarii a căror 
mame răspund repede la plânsul copilului comunică mai uşor, îşi dezvoltă mai repede 
vorbirea şi au un temperament mai deschis. 

în primele zile nou-născutul cheltuie o cantitate enormă de energie pentru a se 
adapta la viaţa din exteriorul uterului, iar refacerea acestei energii necesită somn şi 
multă hrană. 

Alăptarea copilului este un moment favorabil pentru stabilirea relaţiei de afecţiune 
dintre mamă şi nou-născut, este bine ca în acele momente sugarul să fie ţinut mai 
strâns în braţe, mama să-i zâmbească şi sâ-i vorbească. 

într-o scurtă perioadă de timp copilul este linştit, cu ochii deschişi, în astfel de 
momente este bine să se stimuleze copilul, să nu fie lăsat să se plictisească pentru că 
atunci nou-născutul învaţă să cunoască mai îndeaproape mama şi ceilalţi membri ai 
familiei. 

Este bine ca părinţii să ştie că nou-născutul vede la o distanţă de 15-30cm, iar ei 
trebuie să se mişte în zona lui de vedere pentru a se lăsa studiaţi. Nou-nâscuţii sunt 
programaţi să privească feţe, în special cea a mamei. 

Copilului trebuie să i se vorbească blând, să i se cânte, să se observe reacţiile pe 
care le are copilul la aceasta, să i se găsească preferinţele. 

Ca şi adulţilor copilului îi place să fie mângâiat, ţinut în braţe, alintat, sărutat, 
plimbat, toate acestea trebuie practicate din belşug. 

Perioadele de atenţie durează la nou-născut doar câteva minute, după care 
copilul se retrage. El arată că timpul de joacă s-a terminat, că este obosit şi că are 
nevoie de linişte când închide ochii, se întoarce îşi îndepărtează braţele de cel care îl 
ţine, se încordează arcuindu-şi spatele sau încleştează pumnii, el devine iritabil, începe 
să respire adânc şi ritmic, evită privirea. 

Stările emoţionale ale mamei sunt uşor percepute de nou-născut, astfel că în caz 
de nelinişte sau supărare a mamei şi copilul devine neliniştit, astfel se creează un cerc 
vicios. Deci este bine ca părinţii, cel puţin în prezenţa copilului, să ia o atitudine pozitivă 
şi să evite stresul şi depresia. 

Odihnirea şi îngrijirea mamei este foarte importantă pentru sănătatea copiilor şi în 
special al nou-născutului. Mama trebuie să doarmă de câte ori este posibil, mai ales la 
început. De câte ori doarme copilul nou-născut trebuie să doarmă şi mama, deoarece 
ea este epuizată după naştere şi după suprasolicitarea nou-nâscutului din primele zile. 
Adaptarea mamei şi a întregii familii cu copilul şi cu cerinţele acestiua este uneori 
dificilă, mulţi părinţi sau bunici sunt foarte stresaţi de plânsul copilului, de respiraţia 
frecventă a copilului. Aceştia petrec ore în şir supraveghind respiraţia copilului, somnul 
şi mişcările acestuia, etc. Toate acestea reprezintă un factor de stres şi epuizare pentru 
ei. 

Este bine ca mama să se dedice în totalitate îngrijirii nou-născutului, treburile 
casei să fie făcute de altcineva (tată, bunici, prieteni, etc). 

Tata trebuie să înţeleagă că mama copilului face eforturi deosebite pentru a se 
ataşa de nou-născut, deoarece el are nevoie de o figură importantă de care să se 
ataşeze pentru a-şi organiza comportamentul, iar această persoană este de obicei 
mama. Fără această influenţă nou-nâscutul rămâne dezorganizat şi agitat. 

Tatăl trebuie să cunoască aceste necesităţi şi să nu se simtă ameninţat de 
această apropiere, el poate ajuta preluând o bună parte a treburilor casei, inclusiv 
curăţenia, fiind mai sensibil la nevoile soţiei, care de cele mai multe ori va ezita să ceară 
ajutor. Este bine să preia grija pentru ceilalţi copii. Contribuţia tatălui la creşterea şi 
dezvolatea nou-născutului este diferiâ de cea a mamei, dar copilul se dezvoltă mai bine 
prin această diferenţă. Ambii părinţi trebuie să se implice în creşterea copilului, este 
bine ca tata să ajute mama la alăptare, învăţând poziţiile corecte, de asemeni să se 
implice în efectuarea băii, a liniştirii copilului. în general tatăl trebuie să aibă un rol 
protector pentru mamă şi copil şi să reprezinte un element de echilibru şi stabilitate în 
familie. în nici un caz tatăl nu trebuie exclus din îngrijirea copilului. Copilul este produsul 
celor doi părinţi. 

Ajutorul bunicilor poate fi nepreţuit în creşterea nou-născutului, doar că trebuie să 
fie conştienţi de faptul că nu au dreptul să preia controlul în creşterea şi educarea 
copilului. Dacă nu există nici un pericol real nu este cazul să comenteze sau să 
corecteze felul în care părinţii îşi îngrijesc nou-născutul. Este bine să-şi controleze de la 
început nemulţumirile şi să încerce să facă ceva util, de exemplu să ajute la curăţenie în 
casă, cumpărături, etc, iar remarcile lor să fie cât mai pozitive, să laude mama pentru 
cât a fost de curajoasă, să laude copilul. 

în general creşterea fiecărui copil trebuie dirijată de un medic pediatru cu 
experienţă, părinţii să aibă încredere şi să coopereze cu acesta, luând decizii împreună. 
Bunicii trebuie să respecte aceleaşi principii în creşterea copilului fără a veni cu idei 
învechite care să perturbe evoluţia normală a copilului. 

La copil în cameră, adulţii trebuie să intre cu figuri vesele lăsând dincolo de uşă 
toate îngrijorările, deoarece copilul mic studiază figura adultului, preluând stările de 
tensiune şi nervi ale acestora începând să plângă fără motiv personal. 

Răsfăţarea nou-născutului nu este posibilă, copilul are nevoie să înveţe, să aibă 
încredere că cineva răspunde imediat la plânsul lui. Sugarii mai mici de trei luni care 
sunt luaţi în braţe în primele 30 de secunde după ce încep să plângă vor plânge mai 
puţin în lunile următoare, aceasta este adevărat chiar dacă sugarul nu se opreşte din 
plâns imediar după ce a fost luat în braţe. 

Este interzis fumatul în casa cu nou-nâscutul, fumatul pasiv influenţează apariţia 
colicilor (datorită nicotinei), infecţiilor otice, pneumoniei şi a morţii subite a sugarului a 
nou-născutului. 

Sănătatea nou-născutului începe cu igiena corporală a mamei, apoi a celorlalţi 
membri ai familiei şi a locuinţei. Măsuri simple ca duşul zilnic, lenjeria curată după baie, 
spălare pe mâini cel puţin 20 secunde înaintea mânuirii copilului sunt foarte importante. 

Pentru că sistemul imunitar al nou-născutului şi sugarului mic este foarte fragil se 
recomandă interzicerea vizitării lui de către persoane bolnave în general, dar mai ales în 
primele 6 săptămâni de viaţă. 

Febra în primele 6-8 săptămâni este foarte gravă şi necesită îngrijire medicală. 

Copiii sub 5 ani chiar dacă sunt aparent sănătoşi trebuie să evite vizitarea nou- 
născutului, pentru că la această vârstă ei pot avea multe boli contagioase care la 
început nu au nici o manifestare, în realitate un copil aparent sănătos poate să poarte 
numeroase virusuri. Atunci când există un frate în familie acesta poate să aducă de la 
colectivitate o mulţime de afecţiuni pe care el le poartă foarte uşor, dar care pot fi foarte 
periculoase pentru un nou-născut. 

3. Diferenţe anatomo-fiziologice între sugar 

şi copilul mare 



Sugarul din punct de vedere anatomic nu este o reducere la o scară a adultului. 
Caracteristic copiilor mici este imaturitatea din toate punctele de vedere. 

La naştere, capul reprezintă % din lungimea întregul corp, în comparaţie cu 
adultul, la care capul este doar 1/8 din lungimea întregului corp. Nou-născutul are 
mijlocul corpului la nivelul ombilicului, iar adultul o are la nivelul simfizei pubiene 
(bazinului). Copilul are trunchiul lung şi membrele scurte, comparativ cu preşcolarul, 
căruia îi cresc mult membrele (vârsta mânecilor şi pantalonilor scurţi). 

Lungimea nou-nâscutului normoponderal variază între 46 şi 54cm, iar greutatea 
lui poate fi între 2600g, 4000g şi peste. 

Craniul 

Forma craniului variază în funcţie de zestrea genetică, poziţia intrauterină şi 
parcurgerea căilor de naştere (există anumite sindroame congenitale sau malformaţii 
însoţite de forme caracteristice ale craniului). Perimetrul cranian la un nou-născut 
normal variază între 32 şi 36 cm. La examinarea craniului, datorită osificării parţiale se 
pot palpa cele două fontanele. 

Fontanela anterioară (deschizătura), situată între osul frontal şi cele parietale, are 
o dimensiune care variază între 1/1 cm şi 3,5/4,5cm. La la nivelul ei se pot simţi pulsaţiile 
vaselor cerebrale, iar în timpul plânsului se poate observa o uşoară bombare a ei. 
Aceste lucruri nu ar trebui să înspăimânte mama (este bine să consulte medicul dacă 
bombarea fontanelei este continuă si nu-şi revine nici după încetarea plânsului). în stări 
de deshidratare, fontanela se deprimă. închiderea fontanelei anterioase se face până la 
vârsta de 18 luni, însă există copii la care închiderea s-a realizat la vârsta de 5 luni. 
Capul nou-nascutului nu creşte prin fontanele ci prin suturi (locul unde se unesc oasele). 
Dacă perimetrul cranian creşte proporţional cu toracele este corect; altfel trebuie 
consultat medicul. 

Fontanela posterioară este delimitată de oasele parietale şi osul occipital, în cea 
mai mare parte a cazurilor ea este punctiformă, uneori este închisă de la naştere sau 
poate avea dimensiunile de aproximativ 1 cm. 

Uneori din cauza timpului prelungit la naştere sau din cauza anumitor manevre 
practicate de doctori pentru a scoate copilul, se poate observa la nivelul craniului bose 
serosanguinolente (mici hemoragii sub pielea capului, care depăşesc suturile şi care se 
remit în 24-48 de ore), sau a cefalhematomului (hemoragie sub învelişul osos ce 
respectă suturile şi regresează în o luna şi jumătate sau în doua luni). 

Faţa copilului mic trebuie să fie simetrică, ea variază în funcţie de zestrea 
genetică, poziţia intrauterină, lezarea sau comprimarea unor nervi, prezenţa unor 
sindroame genetice sau malformaţii congenitale. 

Fontanela 



anterioara 



Fontanela 



posterioara 




Craniul la sugar 




Craniul copilului mai 
mare de 1 an si 6 luni 



Sursa : "GRAY'S Anatomy for Students" de Richard 
L. Drake, Wayne Vogi şi Adam W.M. Mitchell 



Toracele, plămânul şi cordul 

Perimetrul toracic la nou-nâscut, măsurat la nivelul mameloanelor variază între 
31-35 cm. în general cutia toracică la copil este conică, simetrică, iar coastele sunt în 
poziţie orizontală, slab osificate şi fragile. 

Sugarii sănătoşi au frecvenţa respiratorie în jur de 30 respiraţii pe minut (adultul 
are în jur de 16-18 respiraţii pe minut). 

Există situaţii când în timpul naşterii se produce ruptura de claviculă (tratamentul 
actual constă în fixarea mâinii de partea afectată, această afecţiune se însoţeşte de 
cracmente la palpare şi uneori imposibilitatea copilului de mişca braţul de aceeaşi parte; 
alteori mişcările sunt uşor reduse, iar dacă nu s-a diagnosticat imediat în 7-10 zile apare 
local căluşul care este o umfăltura care arată că osul s-a vindecat spontan. Tratamentul 
actulal constă în fixarea braţului pe toarce cu ajutorul bluzei cu care este îmbrăcat, 
mâna de partea fracturii nu se bagă pe mănecă. Datorită capacităţii de osificare foarte 
rapidă, acest tratament este suficient pentru vindecare fracturii. 

Cordul (inima copilului) bate de 130-140 de ori pe minut, faţă de 60-80 la adult 
sau 80-100 la copilul mai mare. Acest lucru sperie mamele sau bonele care nu cunosc 
acest lucru. Febra creşte ritmul cardiac proporţional cu nivelul febrei. 

Tubul digestiv 

Uneori nou-născutul se naşte cu malformaţii ale gurii, palatului sau esofagului şi 
intestinelor. Toate acestea sunt vizibile de la naştere, unele dintre ele cum ar fi buza de 
iepure şi gura de lup, necesită condiţii speciale de alimentaţie (tetine speciale, suzete 
speciale, poziţii speciale recomandate de specialist). Unii copii au o aţă la limbă (fren 
lingual scurt) care uneori dacă împiedică suptul trebuie secţionată. Alţi copii au bărbia 

mai în spate (microretrognaţie). Aceşti copiii pot avea dificultăţi de supt, ei trebuie puşi 
să sugă peste mamă, pentru a le cădea bărbia şi limba în faţă şi pentru a putea suge. 
De asemenea ei trebuie culcaţi cât mai mult pe burtică şi în câteva luni gravitaţia va 
vindeca defectul (bărbia revine la normal). 

Tubul digestiv al copilului este slab dezvoltat, singurul aliment adaptat capacităţii 
lui de digerare este laptele de mamă, orice alt aliment administrat copilului va fi greu 
suportat de acesta. 

La nou-născutul sănătos, abdomenul are formă rotunjită, simetrică, are ţesut 
adipos bine reprezentat şi participă activ la respiraţie. 

Mărirea dimensiunilor abdomenului este dată cel mai frecvent de balonare şi 
supraalimentare, aceste situaţii sunt uşor de rezolvat. 

Există şi situaţii patologice care se manifestă prin mărirea abdomenului de cele 
mai multe ori însoţite de durere, vărsături, diaree, constipaţie, febră, icter, etc, când 
este necesară consultarea unui medic specialist. 

Mărirea asimetrică sau apariţia unei proeminenţe într-o regiune a abdomenului 
este caracteristică unei hernii sau tumori, este necesar consultul de specialitate pentru 
stabilirea diagnosticului şi prescrierea unui tratament. 

Există uneori o musculatură abdominala foarte slab dezvoltată, prin care 
proemină hernii la diferite nivele. 

Ficatul nou-născutului este imatur, de aceea trebuie să fim foarte atenţi la 
alimentaţie şi la orice medicament pe care îl administrăm. 

Musculatura 

Nou-născutul îşi menţine poziţia intrauterină cu mâinile şi picioruşele strânse 
(hipertonie în flexie) 1-2 luni. Odată cu maturizarea neurologică musculatura se 
relaxează. 

Nou-născutul are o musculatură slab dezvoltată, dar este în stare să mişte 
alternativ membrele şi chiar să-şi menţină capul pentru câteva secunde ridicat, după 
care acesta cade în faţă. în această perioadă mişcările pe care le face copilul sunt în 
cea mai mare parte automatisme primare, datorate gradului diminuat de maturizare a 
creierului. Pe măsura creşterii copilului şi a dezvoltării psihomotorii a lui, mişcările 
automate dispar, fiind adaptate mişcării voluntare. 

Copilul trebuie ajutat să-şi dezvolte musculatura prin exerciţii şi masaj, astfel el 
va deprinde mai uşor mişcările care le va face singur în viitor. 

Membrele 

Din păcate există vicii de dezvoltare atât a membrelor inferioare cât şi a celor 
superioare, unele dintre ele sunt destul de grave: lipsa membrelor, degetelor, polidactilie 
sau sindactilie, luxaţia congenitală de şold - o parte din ele rămân un handicap pe 
întreaga viaţă, altele pot fi tratate. 

Există cazuri de traumatisme obstetricale la naştere în care se produce ruptura 
claviculei (am menţionat anterior despre ea), sau fractura humerusului sau femurului. 

Existaă boli congenitale ce duc la fracturi intrauterine grave. 

în primele luni nou-născutul în cea mai mare parte a timpului ţine atât membrele 
superioare, cât şi cele inferioare flectate pe trunchi, lucru perfect normal pentru această 
vârstă, ulterior, odată cu creşterea şi dezvoltarea copilului, acesta va învăţa să relaxeze 
voluntar muşchii adaptând poziţia dorită. 

Există poziţii patologice ale mâinilor şi a picioarelor, o parte dintre ele se 
datorează poziţiei vicioase intrauterine, altele se datorează afecţiunilor sistemului 
nervos, malformaţiilor congenitale, sau fracturilor şi luxaţiilor. 

Dintre poziţiile vicioase ale plantei (tălpii) menţionăm: talus varus (deviere 
medială a plantei de la axa piciorului, copilul calcă pe partea din afară a tălpii), talus 
valgus (deviere laterală a plantei piciorului de la axa piciorului, copilul calcă pe partea 
internă a tălpii), tratamentul acestor afecţiuni se face prin masaj, remiterea lor este 
completă în timp. Trebuie diferenţiate deformaţiile picioarelor de malformaţiile 
picioarelor. Deformaţiile reprezintă poziţii vicioase ale tălpilor datorită înghesuirii 
copilului în uter, iar structurile picioarelor sunt normale. în aceste situaţii nu necesită 
tratament ortopedic. în malformaţii, structurile sunt afectate, tendoanele sunt scurte, 
articulaţiile sunt modificate, mobilitatea este redusă a picioarelor. Tratamentul este 
obligatoriu ortopedic (operaţii, aparate gipsate, urmate de balneofizioterapie). 

Displazia de şold (luxaţia de şold), trebuie diagnosticată în primele zile de la 
naştere pentru a iniţia tratamentul şi a evita complicaţiile ulterioare. După diagnosticarea 
clinică a displaziei de şold se recomandă confirmarea ei prin examen ecografic. 
Radiografia nu aduce nici un beneficiu în plus. Tratamentul constă în imobilizarea 
copilului cu picioarele depărtate cât mai mult cu ajutorul a 2 scutece de unică folosinţă şi 
ulterior prin nişte perniţe de abducţie (Freika), pentru a ajuta dezvoltarea capului osos la 
nivelul articulaţiei. Aceste perniţe se menţin luni de zile până ce examenul ecografic ne 
arată o bună dezvoltare a articulaţiei şi capului femural. în aceste situaţii este absolut 
contraindicat înfăşatul strâns, cu picioarele întinse, deoarece luxează şoldurile. 

Menţionăm că oasele copilului mic sunt destul de fragile, din această cauză se 
recomandă ca persoanele care îngrijesc copilul să fie atente şi să prevină diversele 
accidente care se pot întâmpla. Atragem atenţia la pătuţul copilului, el trebuie să aibă 
barele destul de distanţate între ele pentru a preveni eventuala prindere a picioarelor 
copilului şi fracturarea sau luxarea lor. 

Sistemul osos al copilului este parţial osificat, iar pe radiografia unui nou-născut 
epifizele (capetele osoase) sunt greu vizibile, deoarece sunt formate din cartilagii, în 
schimb se pot observa diafizele (corpul osului) osificate ale oaselor lungi. Nucleii de 
osificare pot fi observaţi la nivelul calcaneului, astragalului (oasele călcâiului), epifizei 
distale a femurului şi la nivelul epifizei proximale ale tibiei (oasele care formează 
genunchiul). 

Capacitatea de vindecare a copilului după fracturi este destul de bună, căluşul 
(ţesutul care se formează pentru unirea oaselor) se formează foarte repede (clavicula 
se vindecă în 7-10 zile; femurul şi humerusul în 18-21 de zile). Iniţial apare o cantitate 
de os în exces (calus exuberant) care ulterior se remaniază (revine la normal), tot ce 
este în plus se resoarbe, iar osul apare perfect normal. La această vârstă şi lungimea 
oaselor fracturate se autoreglează. în unele cazuri unirea oaselor se face atât de bine 
încât după un timp nu mai poate fi văzut pe radiografii locul fracturii. Chiar dacă 
vindecarea este rapidă este bine să fie evitată apariţia lor, pentru un copil (ca şi pentru 
adult) atât durerea cât şi imobilizarea este destul de greu de suportat. 

Aparatul uro-genital 

Este de asemenea imatur, copiii urinează de 20-22 de ori pe zi, în funcţie de cât 
mănâncă; urina este incoloră, iar uneori apar depozite cărămizii care sperie mama şi 
bona (consideră că este vorba de sânge în urina copilului), trebuie să le liniştim şi să 
verificăm cât a supt copilul sau dacă este prea cald în casă. Aceste depozite sunt 
rezultatul unor urini concentrate cu mulţi uraţi. Hidratarea copilului (alăptare mai 

frecventă) şi reducerea temperaturii în casă readuce totul la normal. Copiii mici nu au 
control sfincterian (adică fac caca şi pipi involuntar). Acest control devine conştient după 
2,5 ani dacă părinţii nu fac greşeala să ţină scutecul de unică folosinţă până la 3-5-7 ani 
fără educarea copilului să anunţe nevoile lui. Există copii care nu vor sa facă pipi sau 
caca decât în scutec, lucru datorat comodităţii părinţilor. 

Sistemul nervos şi organele de simţ 

Sunt de asemenea imature şi se dezvoltă rapid cu vârsta copilului, având un grad 
bun de maturitate după 2,5 - 3 ani când se încheie mielinizarea sistemului nervos 
central. 

4. Toaleta parţială şi generală a copiilor 



Toaleta parţială a nou-nâscutului şi sugarului se face de câte ori este nevoie, 
uneori înainte de fiecare masa este necesară curăţarea nasului, gurii şi ochilor copilului, 
pentru a-l ajuta să respire şi să poată suge corect. Toaleta organelor genitale trebuie 
făcută de câte ori este necesară schimbarea scutecelor. Baia generală se face o 
singură dată pe zi, la copilul sănătos, de obicei seara în jurul orei 20-21, înainte de 
penultima masă. Niciodată baia nu se face după masă, pentru a evita riscul de 
vărsătură sau starea de rău la baie. 

Curăţirea ochilor 

Materiale necesare: 

- Comprese sau tampoane de vată sterile 

- Ser fiziologic 



n general ochii nou-nâscuţilor sunt curaţi, secretă lacrimi de la început. 

Unii copii se nasc cu o mică umflătură în colţul intern al ochiului (spre nas), iar 
ochii pot fi plini de lacrimi sau de secreţii purulente, în aceste cazuri se recomandă 
consultarea unui medic pediatru pentru că poate fi vorba de obstrucţie congenitală de 
canal lacrimal, care necesită tratament cu antibiotice local sau sistemic, dacă nu se 
rezolvă infecţia oculară cu tratament local trebuie consultat oftalmologul pentru 
intervenţie de specialitate, respectiv dezobstruarea (desfundarea) canalelor lacrimo- 
nazale. 

Mama sau persoana care îngrijeşte copilul trebuie să ştie cum se curăţă ochii şi 
să instileze picături, pentru că aceste manevre trebuie făcute înainte de fiecare masă a 
copilului, atunci când acesta are secreţie purulentă. 

Paşi în curăţirea ochilor: 

1. Persoana care îngrijeşte copilul (mama, bona, etc), trebuie să se spele foarte 
bine pe mâini, iar unghiile trebuie să fie scurte şi bine curăţate. 

2. Se pun picături cu ser fiziologic în ochiul copilului, încercând să spălăm 
ochiul, ochiul copilului se deschide cu ajutorul degetului mare şi arătătorul 
înfăşurate în câte o compresă sterilă şi picurând ser fiziologic chiar pe globul 
ocular când ochiul este deschis. 

3. Ochii se şterg cu tampoane de vată sau comprese sterile îmbibate cu ser. 
Direcţia de ştergere este de la unghiul extern al ochiului spre unghiu intern al 
ochiului (spre nas) niciodată invers. Aceasta este direcţia normală de curgere 
a lacrimilor. 

4. Fiecare ochi se şterge cu comprese sau tampoane separate, pentru evitarea 
infectării de la un ochi la altul. De obicei se începe curăţirea cu ochiul sănătos 
şi apoi se trece la ochiul bolnav, pentru a evita transferul infecţiei de la ochiul 
bolnav la cel sănătos. 

5. Pentru a evita contaminarea cu puroi de la ochiul bolnav la cel sănătos se 
recomandă culcarea copilului pe partea cu ochiul bolnav. în acest fel secreţia 
purulentă se scurge în afară, nu spre ochiul sănătos. De asemenea 
compresele sterile trebuie schimbate pentru fiecare ochi, iar spălarea mâinilor 
trebuie făcută obligatoriu. 

Curăţirea urechilor 

Materiale necesare: 
- beţişoare cu vată 

Curăţirea se face în general după baie pentru a curăţa apa şi excesul de secreţii 
(cerumen), sau resturi de lapte care se pot scurge din gură spre urechi atunci când 
copilul regurgitează sau varsă şi este culcat pe o parte. 

Paşi în curăţirea urechilor: 

1. Copilul se aşează pe o parte şi se fixează bine capul. 

2. Este de dorit ca mâinile celui care face această manevră să aibă un plan de 
susţinere pentru a putea controla mai bine mişcările care le face. 

3. Se ridică uşor pavilionul urechii pentru a întinde conductul auditiv. 

4. Beţişorul cu vată nu se introduce prea adânc, se curăţă doar excesul de 
cerumen, deoarece cerumenul are rol în protejarea timpanul. 

5. Se curăţă fiecare colţ şi în spatele urechii unde pot să apară secreţii 
mirositoare sau chiar cruste. Crustele se curăţă cu ajutorul unor comprese 
sterile îmbibate cu o cremă grasă. Aceste cruste apar de obicei la copiii 
alergici. 

Toaleta gurii (cavitatea bucală) 

De obicei se inspectează gura deschisă a sugarului când acesta plânge, sau se 
poate apăsa uşor pe bărbie pentru a-l obliga să deschidă. 

Dacă mucoasa bucală este curată nu se face nimic. 

Dacă se observă depozite albicioase pe limbă, gingii sau pe zona obrajilor pe 
dinăuntru se fac următoarele proceduri: 

1. Persoana care îngrijeşte copilul se va spăla bine pe mâini. 

2. Pe arătătorul de la mâna dreaptă se înfăşoară o compresă sterilă. 

3. Se îmbibă compresa de pe deget cu glicerina simplă sau cu stamicină 
(nistatin). 

4. Se curăţă depozitele albicioase de pe limbă şi pereţii interni ai obrajilor cu 
acea compresă cu glicerina. 

5. La sârşit se picură câteva picături de glicerina cu stamicină în gura copilului, 
ele se vor duce în toată gura. 

Toaleta nasului 

Nasul copilului se controlează înainte de fiecare masă dacă prezintă mucozitâţi 
care ar putea sâ-l împiedice la supt prin împiedicarea respiraţiei în timpul înghiţirii 
(deglutiţiei). De obicei se instileaza câteva picături de ser fiziologic cu pipeta sau cu o 

seringă mică de 2 ml, se introduc câte 0,5 ml de ser fiziologic după care se închide gura 
copilului, apăsând uşor pe bărbie ca acesta sa poată trage secreţiile în gât (rinofaringe), 
după care acesta fie le înghite fie le scuipă. Serul fiziologic nu este iritant, are 
compoziţia lacrimilor şi spală nasul. Dacă rămân mucozitâţi la nivelul orificiillor externe 
ale narinelor, acestea se extrag cu ajutorul unor beţişoare cu vată prin mişcări circulare 
înfăşurând mucozitâţile în jurul beţişorului. Intervenţia se repetă la nivelul ambelor nări, 
verificând cu atenţie dacă a fost curăţită bine fiecare nară. Atunci când copilul este 
bolnav şi are multe secreţii la nivelul nasului acestea se pot aspira cu o pompiţă sau cu 
batista "bebeluşului" care este un aspirator special pentru sugari. 



Toaleta ombilicului (bontului ombilical) 



In primele zile cordonul ombilical este gelatinos şi umed, apoi începe să se usuce 
şi cade singur în 3-5-7 zile. Mai nou bontul ombilical nu se pansează ci se lasă să se 
usuce la aer. La naştere cordonul ombilical se ligaturează strâns cu aţă sterilă sau se 
striveşte cu o clemă de plastic specială care rămâne acolo până când acesta va cădea. 

Pentru prevenirea infectării bontului ombilical se recomandă ştergerea lui cu 
alcool alb sau betadină în fiecare zi până când acesta cade, iar scutecul de unică 
folosinţă se strânge în faţă (se îndoaie astfel încât marginea lui să nu atingă bontul), 
copilul poate fi îmbrăcat în cămaşă sau bluză pentru că ele permit trecerea aerului. 
Astfel el se usucă iar la limita cu pielea apare un şanţ de delimitare care face ca buricul 
să se detaşeze. 

Cordonul care se usucă poate mirosi uşor, dar dacă se simte un miros putred 
aceasta poate fi un semn de început de infecţie, ea este însoţită cel mai des de roşeaţă, 
căldură, edem şi sensibilitate la baza cordonului, trebuie consultat doctorul imediat, 
pentru tratament de specialitate, care poate consta în dezinfecţie locală, nitratare cu 
nitrat de argint 5%, iar în cazuri extreme antibioterapie. 

Uneori după căderea bontului ombilical se pot vedea nişte ridicaturi (vasele 
ombilicale 2 artere şi o venă), care pot sângera. 

în ambele cazuri se recomandă ştergerea bontului ombilical cu alcool alb cu 
ajutorul unei comprese sterile şi apoi nitratarea cu nitrat de argint 5% strict pe zona fără 
tegument, apoi se acoperă cu o compresă sterilă. După nitratarea corectă a bontului 
ombilical se poate face baie generală. 

Este important să menţionăm că nitratarea bontului ombilical trebuie efectuată de 
un cadru medical competent care ştie cât exact să nitrateze. 

Toaleta organelor genitale 

La fetiţe : de la naştere se poate observa o secreţie albicioasă, aderentă, grasă 
între labii, care în primele zile nu trebuie curăţată. 

în timp zona genitală se poate murdări cu materii fecale sau urină fapt care duce 
la posibile infecţii locale, sau chiar lipirea labiilor mici (coalescenţa de labii mici) cu risc 
de infecţii urinare şi vulvo-vaginale. 

Toaleta locală trebuie să se facă din faţă spre spate, niciodată invers pentru a 
evita introducerea de murdărie în vagin sau spre orificiul urinar riscând infecţia. 

Curăţirea se face cu beţişoare cu vată pe care se pune ceva gras (cremă grasă 
sau ulei pentru copii), se şterge până se detaşează secreţiile, apoi se spală cu apă 
simplă sau ser fiziologic. 

La băieţei : la unii băieţi se poate observa mărirea de volum a scrotului, ea face 
parte din criza genitală a nou-nâscutului, se datorează unui exces de hormoni de la 

mamă şi este reprezentată de un lichid în jurul testiculelor (hidrocel), se va remite în 
timp singur, nu este o boală. 

Cel mai frecvent la băieţei la nivelul prepuţului se găseşte un inel fibros care 
împiedică decalotarea, se recomandă ca la baia copilului să se facă o decalotare uşoară 
progresivă şi să se curăţe secreţiile fără a brusca şi leza local. 

Atât la băieţi cât şi la fete după naştere se poate observa tumefierea (umflarea şi 
întărirea sânilor) glandelor mamare, nu este o boală şi nu necesită tratament decât dacă 
se înroşesc. Aceste manifestări fac parte din cadrul crizei genitale (hormonale a nou- 
nâscutului). La nivelul glandelor mamare putem găsi lapte la copil, iar sânii se umfla. Nu 
este indicat să stoarcem sânii şi să exprimăm laptele, existând riscul de strivire şi 
suprainfecţie, de obicei cu stafilococ, care poate merge până la abces de glandă 
mamarâ, care se poate vindeca după incizie, drenaj şi antibioterapie. Tot în cadrul crizei 
genitale, la fetiţe putem observa o secreţie gelatinoasă la nivelul vaginului sau chiar 
pseudomenstră (scurgere sanghinolentă). 

Baia generală a copilului 

Materiale necesare: 

- Cădită foarte curată, dezinfectată 

- Un prosop mic, mânuşă de baie sau un burete 

- Săpun lichid sau solid pentru copii, şampon pentru copii 

- Termometru de baie 

- Prosoape mari 

- Ulei pentru copii sau cremă pentru copii 

- Beţişoare de vată pentru curăţirea urechilor şi nasului 

- Tampoane de vată sau comprese sterile şi alcool alb pentru buric, dacă 
este necesar 

- Scutece şi hăinuţe curate 

Copilul trebuie îmbăiat zilnic la aceeaşi oră, eventual între orele 19-21, înainte de 
penultima masă de seară. Baia zilnică reprezintă un ritual pentru părinţi şi copil, prilej de 
intimitate şi de formare a unor obiceiuri sănătoase de curăţenie, ordine, ritm al 
programului zilnic. 

Toate cele necesare pentru baia copilului se pregătesc din timp. 

Temperatura din camera în care sa va face baia trebuie să fie în jur de 24-25°C. 

Temperatura apei trebuie să fie de 38-39°C, adică nici rece şi nici prea caldă. 

Apa de limpezit trebuie să fie totdeauna cu 1-2°C mai rece decât apa de baie, 
pentru a înviora copilul şi a fi apt să sugă după baie. 

înainte de începerea băii se scoate scutecul şi se curăţă bine fundul şi se 
înveleşte cu un prosop. 

Toate manevrele trebuie efectuate cu multă blândeţe şi siguranţă cu mâini calde 
şi sigure, copilul nu trebuie să plângă la prima baie căci poate păstra o amintire 
neplăcută în legătură cu aceasta şi va plânge mereu la baie. 

Săpunul se poate aplica direct pe pielea copilului sau prin intermediul unor 
mănuşi de prosop, bureţei sau a unui prosopel mic. 

Cum trebuie îmbăiat copilul: 

1. Se verifica temperatura apei cu termometrul de baie, în lipsa unui termometru 
se încearcă apa cu cotul sau cu faţa internă a încheieturii mâinii. 

2. Cădiţa se aşează într-o poziţie stabilă şi comodă pentru cel care va face baie 
copilului. 

3. Celor mai mulţi sugari nu le place să rămână descoperiţi astfel că se va 
dezbrăca mai întâi partea de sus a corpului, restul se înveleşte într-un prosop. 

4. Nivelul apei în cadă trebuie să fie ridicat încât copilul să fie mereu acoperit de 
apă. Copilul se va introduce în cădită cu faţa în sus şi se va sprijini pe fese, 
membrele inferioare şi mâinile adultului care îi face baie. 

5. Se începe cu spălarea feţei, mai ales în spatele urechilor şi la cutele gâtului. 

6. Capul se spală cu câteva picături de şampon pentru copii, se masează uşor 
scalpul (pielea acoperită cu păr). 

7. Pentru spălarea corpului, la început copilul se prinde cu mâna stângă de 
braţul stâng al copilului astfel încât ceafa şi capul să se sprijine pe antebraţ. 
Cu mâna dreaptă se spală faţa anterioară a corpului copilului începând cu 
faţa, gâtul, membrele superioare, trunchiul, organele genitale, membrele 
inferioare. 

8. Apoi copilul se întoarce cu faţa în jos fiind susţinut de mâna stângă, bărbia şi 
trunchiul tebuie susţinute de antebraţul celui care spală copilul. Se săpuneşte 
spatele copilului, membrele superioare, fesele, pliul dintre fese şi membrele 
inferioare, apoi se limpezeşte. 

9. La final se limpezeşte copilul în totalitate pentru eliminarea urmelor de săpun, 
apa pentru limpezire trebuie să fie puţin mai rece cu 1-2° decât cea în care e 
fost spălat. 

10. După ce a fost scos din cadă copilul se usucă într-un prosop cald prin 
tamponare, se şterge în toate plicile, inclusiv între degete, apoi se înlătură 
prosopul ud şi se înveleşte copilul cu un prosop cald şi uscat. 

După baie se face toaleta ochilor, nasului, urechilor, bontului ombilical, organe 
genitale, copilul se dezveleşte parţial, doar în regiunea unde avem nevoie pentru a nu-l 
răci şi a-i creea disconfort. 

Capul copilului poate fi uscat prin ştergere dacă acesta are păr foarte puţin sau 
poate fi uscat cu uscătorul de păr dacă copilul are mai mult păr, temperatura trebuie să 
fie moderată, mişcând tot timpul sursa de căldură în jurul capului copilului pentru a nu 
risca să-l supraîncălzim sau arde. Această manevră este foarte agreată de nou-născut 
şi de sugarul mic. 

Apoi după terminarea toaletei copilului se poate face un masaj scurt cu ulei 
pentru copii sau ulei de măsline. 

Se începe cu ungerea feţei, după ureche, gât, torace, membre superioare, 
abdomen, membre inferioare şi tălpi, apoi se întoarce copilul şi se unge pe ceafă, spate, 
membre superioare, fese, membre inferioare. Masajul se face de sus în jos începând cu 
capul, gâtul, membre superioare, faţa anterioară a corpului, masaj în sensul acelor de 
ceasornic la nivelul abdomenului (ajută la eliminarea gazelor, scaunelor şi reduce 
colicile). Masajul se continuă tot de sus în jos pe faţa posterioarâ a corpului, masând 
uşor muşchii umerilor, zonele paravertebrale, fese, membre inferioare. Masajul trebuie 
să dureze doar câteva minute pentru a nu obosi copilul, fără să uităm faptul că după 
baie el trebuie să fie apt să sugă. 

Masajul trebuie să se facă uşor cu mâini calde, sigure astfel încât copilului să-i 
facă plăcere pentru a putea continua zilnic aceste manevre. 

La sfârşit copilul se îmbracă în hăinuţe curate şi calde, şi va fi pus la sân. Nu este 
nevoie de căciulite şi nici de supraîmbracare, deoarece copilul nu trebuie să transpire 
după baie, pentru a evita riscul răcelilor. 

5. Regimul de viaţă al copilului; temperatura mediului 

ambiant, îmbrăcămintea corectă, expunerea 

copiilor la aer, soare, programul zilnic 



Priviţi copilul nu ca pe un obiect foarte preţios, ci ca pe o fiinţa umană, care se 
dezvoltă în fiecare moment! Atât părinţii cât şi personale care ajută la îngrijirea copilului 
trebuie să ştie că regimul de viaţă recomandat pentru copii nu este doar o rutină, ci un 
factor important în dezvoltarea lui. 

Un nou-născut este de la început înzestrat cu reflexe, simţuri, instincte, doar că el 
încă nu are cunoştinţe şi nici experienţă, el este programat pentru a supravieţui, dar nu 
ştie cum. Din această cauză el trebuie protejat, îngrijit şi educat. 

Camera copilului 

Primii paşi în îngrijirea unui copil se pot face înainte de naşterea lui, ei constau în 
amenajarea camerei pentru copil, în cazul persoanelor care nu-şi permit o cameră 
separată se poate amenaja un colţ al copilului. Se alege un loc luminos, dar nu la geam 
şi nici în apropierea caloriferului sau sobei, un loc uşor de aerisit şi de curăţat, el poate fi 
decorat simplu cu culori vesele, se evită vopselele cu plumb sau pe bază de ulei. O 
cameră separată are avantajul micşorării riscului de infecţie în caz de aglomeraţie, este 
uşor de aerisit, este un loc liniştit şi confortabil. 

Se recomandă o mobilare sumară a camerei, se scot toate lucrurile inutile care 
sunt doar colectoare de praf, trebuie scoase şi obiectele din puf, blană, sau orice alt 
lucru cu potenţial alergen. 

Camera trebuie curăţată zilnic cu aspiratorul (de preferat un aspirator cu apă), nu 
cu mătura pentru a nu înşira praful, iar mobila se şterge cu cârpe umede. Nu se 
folosesc odorizante pentru cameră şi nici substanţe chimice pentru curăţirea încăperii, 
sau dacă s-au folosit se limpezesc toate suprafeţele foarte bine. 

Este strict interzis fumatul într-o casă cu un copil! 

Temperatura în cameră trebuie să fie în jur de 20-22°C, nu mai cald cum se 
practică, hipertermia este destul de periculoasă pentru copil, doar la baie se recomandă 
temperatura de 25°C. Aerul din cameră nu trebuie să fie uscat, iarna se întind prosoape 
mari sau se pun vase cu apă pe sistemele de încălzire (calorifere, sobe etc), se pot 
folosi aparate speciale pentru umidifierea aerului. De asemenea este periculoasă 
încălzirea cu cărbune, sobe de fier sau lămpi de petrol, pentru că pot emana monoxid 
de carbon, care pot intoxica grav copilul putând duce până la deces. Intoxicaţia cu 
monoxid de carbon este similară celei cu nitriţi produsă de apa de fântână, ambele 
substanţe: monoxidul de carbon şi nitriţii blochează hemoglobina copilului producând 
asfixie cu deces. 

Patul copilului 

La început patul copilului poate consta într-un coş, este uşor de cărat şi potrivit 
ca dimensiune pentru nou-născut. El trebuie fixat bine ca să nu se răstoarne şi căptuşit 

cu pânză, se evită muşamaua, deoarece nu permite ventilaţia, coşul se poate acoperi 
cu un tifon pentru a proteja copilul de insecte (dacă este cazul). 

După creşterea sugarului se poate schimba coşul cu pătuţul. Pătuţul copilui 
trebuie să aibă înălţimea barelor de cel puţin 50cm, iar distanţa dintre ele să fie 
aproximativ de 6 cm, nu mai mică. Salteua din pătuţ trebuie să fie tare, fără ridicaturi 
sau ghemotoace, între saltea şi marginea patului trebuie să fie o distanţă mică, să 
încapă doar două degete. Cearşaful se întinde foarte bine şi se fixează sub saltea. Dacă 
se foloseşte muşama, aceasta trebuie să fie mică, să acopere doar suprafaţa de la 
funduleţul copilui şi va trebui pusă sub cearşaful bine întins. 

La copilul mic nu se pune pernă sub cap. Nu se lasă diferite lucruri (scutece, 
şerveţele, jucării, biberoane, prosoape etc) în jurul copilului, pentru că sunt un risc de 
asfixie în timpul somnului. 

Recomandăm ca în primele luni de viaţă pătuţul să fie ridicat la 35-40° (se pun 
două cărţi sub picioarele patului), pentru a ajuta copilul să eructeze (să scoată aerul 
înghiţit în timpul mesei) şi pentru a preveni colicile. în acest caz la picioarele sugarului 
se pune o penă sau un cearşaf pentru a nu-l lăsa să alunece în pat. 




îmbrăcămintea corectă 



Schimbarea scutecelor 



Indiferenent de tipul de activitate pe care o are mama sau persoana care 
îngrijeşte copilul, primul lucru pe care ar trebui sâ-l facă înainte de a atinge copilul este 
spălatul foarte bine pe mâini. 

în ziua de azi scutecele de pânză au fost înlocuite în mare parte cu cele de unică 
folosinţă (pampers) datorită numeroaselor avantaje pe care le prezintă acestea. Sunt în 
acelaşi timp absorbante pe partea internă pentru fecale şi urină şi impermeabile spre 
exterior, păstrând hăinuţele copilului uscate. 

Zilnic la un copil sănătos se folosesc cel puţin 6-8 scutece, astfel că se 
recomandă ca părinţii să aibă mereu o rezervă de scutece cu ei. 

Schimbarea scutecului se face într-o încăpere cu o temperatură potrivită pentru 
copil. înainte de a dezbrăca copilul trebuie pregătite toate cele necesare la îndemână 
(scutece, un prosop sau şerveţele umede cremă şi hăinuţe curate de schimb). Se 
aşează copilul pe o suprafaţă moale (pat sau masă de schimbat). Copilul se spală cu 
apă călduţă în zona scutecului, sau se şterge cu vată îmbibată cu apă sau şerveţele 
umede, indiferent de metoda utilizată, spălare sau ştergere, la fetiţe mişcările se fac din 
faţă spre spate pentru a evita contaminarea cu materii fecale a uretrei sau a vaginului. 
Apoi se unge dacă este nevoie cu o cremă pentru copii sau ulei pentru copii, nu se 
foloseşte pudra de talc, pentru că este iritantă şi favorizează infecţiile cutanate. 

Este nevoie să specificăm că înfâşarea fedeleş nu este recomandat în ziua de 
azi pentru că limitează mişcările şi favorizează luxaţia de şold la nou-nâscuţii cu şolduri 
displazice (cavităţi articulare slab dezvoltate astfel încât capul osos poate ieşi uşor din 
articulaţia şoldului atunci când picioarele sunt întinse şi legate fedeleş conform tradiţiei 
româneşti milenare prin care se consideră că dacă nu legăm picioarele copilul va 
rămâne cu picioarele strâmbe). Pentru a preveni dezvoltarea unor picioare strâmbe 
astăzi este foarte bine cunoscut faptul că trebuie administrată vitamina D, picături pe 
cale orală oricărui sugar începând din primele 10-14 zile până la 2 ani şi expunerea 
copilului progresiv la aer şi soare. 

îmbrăcămintea 

Tradiţia românească este ca un copil să fie îmbrăcat cât mai bine! 

Cercetările au arătat că un copil trebuie îmbrăcat când este frig cu tot atâtea 
straturi cât pot să asigure confortul unui adult şi unul în plus, iar dacă este cald se 
îmbracă cu un strat în minus. 

în ziua de azi în majoritatea caselor se poate regla temepratura (trebuie să fie în 
jur de 20-22°C), iar copilul trebuie îmbrăcat doar într-un scutec şi o bluză uşoară. 

Trebuie evitată transpiraţia copilului prin supraîncălzire, deoarece poate provoca 
iritaţia tegumentelor cu exemâ alergică la substanţele eliminate prin transpiraţie. Prin 
evaporarea transpiraţiei corpul copilului care are o suprafaţă raportată la kg/corp mult 
mai mare decât a adultului se poate răci şi favorizează "răcelile", infecţiile respiratorii. 

îmbrăcămintea copilului trebuie să respecte anumite criterii de comoditate şi 
igienă. 

Sunt recomandate hăinuţele din bumbac 100% sau lână pură. Este bine ca ea să 
fie comodă pentru copil şi pentru părinţi (să poată schimba uşor scutecele). Trebuie 
evitaţi nasturii, dantela, cordoane, curele, manşetele de blană sau alte accesorii în care 
se pot încurca degeţelele copilului limitându-i mişcările sau provocându-i alergii. 

Vara se recomandă a se purta pălărie, de dorit ca aceasta să fie cu elastic şi nu 
cu şnuruleţ în care se poate încurca copilul, iar corpul trebuie acoperit cu ceva uşor ca 
să nu fie expus direct la razele soareleui, cel mai bine este evitarea scoaterii copilului 
din casă la orele de prânz. 

Copilul foarte mic poate să poarte ciorăpei din bumbac sau lână, sau chiar 
ghetuţe din pânză, dar odată cu efectuarea primilor paşi este indicată încălţămintea cu 
talpă moale de măsură corespunzătoare şi mai ales potrivită la călcâi. Copilul pentru a 
avea siguranţa în mers trebuie să simtă pământul sub picioare şi să ruleze talpa pe sol. 
Este foarte bine ca în casă să meargă desculţ sau cu ciorăpei care nu alunecă pe 
duşumea, pentru a învăţa să calce corect şi în siguranţă. Dacă copilul are pantofi cu 
talpa tare va merge ca un robotei fără a avea siguranţă şi stabilitate în mers. 

Expunerea copiilor la aer şi soare 

Nou-născutul sănătos poate fi scos la plimbare de la 10-14 zile de la naştere, 
indiferent de anotimp, oricum mamele trebuie anunţate că deja au ieşit cu copilul afară 
atunci când au plecat din maternitate. El trebuie îmbrăcat conform temperaturii de afară, 
cam tot atâtea straturi ca pentru un adult la temperatura respectivă. Copilul se mişcă 
foarte mult, mult mai mult decât un adult, putând transpira uşor de aceea este bine ca 
mama să aibă haine de schimb chiar şi la plimbare. S-a constatat în urma unor studii că 
un copil între 3 şi 5 ani se mişcă aşa de mult de-a lungul unei zile încât orice sportiv de 
performanţă ar cădea lat după atâta efort. Foarte des sunt întâlnite multe greşeli pe care 
le fac mamele sau peroanele care îngrijesc: îmbrăcatul excesiv pe vreme caldă, 
înfăşare strânsă, acoperirea capului cu numeroase căciulite, dopuri de vată în urechi, 
fular peste nas şi gură. Când scoatem copilul afară este foarte important să-i curăţim 
nasul înainte de plecare, astfel încât copilul să poată respira cu gura închisă, nu este 
necesar să se pună fular peste gura copilului, acesta muşcă fularul iar aerul cald care 
iese din gură încărcat cu vapori umezeşte fularul, care poate chiar îngheţa iarna când 
este foarte frig făcând mult rău copilului. Dacă nasul este curat copilul respiră 
economicos strângându-şi nările, reglându-şi singur cantitatea de aer pe care o inspiră. 
Pentru unii copii mai vorbăreţi, mamele pot lua la plimbare o suzetă pe care să le-o 
pună în gură şi în felul acesta ei vor respira cu gura închisă. Este bine să se ştie că de 
la aerul rece sau vânt nu se face pneumonie sau infecţii la urechi. Dacă învăţăm copilul 
cu temperatura mai redusă în cameră şi îmbrăcat corespunzător acesta va fi mai 
rezistent, nu va transpira şi riscul de infecţii este mult mai mic. Cu cât copilul este mai 
gros îmbrăcat, va transpira mai mult, va fi plin de exeme generalizate (sudamina) care îl 
mănâncă, îl face să fie din ce în ce mai agitat şi mereu răcit. 

Se recomandă evitarea aglomeraţiilor, a persoanelor cu boli infecţioase, în 
spercial copii mici din afara familiei, chiar dacă sunt sănătoşi. 

Pentru copiii mici este important contactul cu lumea exterioară, schimbarea 
decorului şi expunerea la diferiţi stimuli. 

Este indicat să se facă cel puţin două plimbări pe zi, pentru că aerul curat îi 
vitalizeazâ, ajută la dezvoltarea mecanismelor naturale de apărare, dă poftă de 
mâncare. 

Pentru a putea scoate afară copiii mici care încă nu pot merge, se recomandă 
folosirea unui căruţ sau a unui marsupiu (port-bebe). 

Vara copilul poate fi dus la mare. Expunerea la soare se face între orele 8 şi 10 
dimineaţa, se poate începe cu 15 min/zi în prima zi, urmând să se crească timpul de 
expunere treptat până la 1-2 ore/zi, se pot folosi creme de plajă (factorul de protecţie nu 
trebuie să fie foarte mare), după depăşirea acestui timp copilul trebuie trecut la umbră şi 
îmbrăcat cu ceva subţire ca să nu fie expus direct razelor de soare. Este obligatorie 
purtatea pălăriei. 

Scopul expunerii la soare al copiilor este fortifierea acestora şi mai ales fortifierea 
sistemului osos. Este foarte bine cunoscut faptul că prin expunerea mâinilor şi feţei la 
soare a cel puţin 2 ore se fabrică în pielea copilului minimum 500 unităţi de vitamina D, 
care reprezintă nevoile zilnice ale sugarului. în timp de vară dacă copilul este scos la 
soare nu se mai administrează pe gură vitamina D. 

Programul zilnic 

Cea mai mare parte a timpului în primele două luni sugarul şi-l ocupă cu suptul şi 
somnul, abia după două luni unii sugari pot dormi neîntrerupt 6 ore pe noapte, dar 

aceasta nu este o regulă, alţi copii reuşesc să doarmă mai mult noapte abia după şase 
luni. 

La început suptul este foarte frecvent, inclusiv noaptea, dar cu timpul, suptul 
copilului devine mai eficient şi se poate reduce chiar la 5-7 mese pe zi. Mesele pot 
deveni mai frecvente doar în perioadele de creştere rapidă a copilului, adică la 5-6 
săptămâni de viaţă; 3 luni şi jumătate şi 5 luni şi jumătate, dar acest supt frecvent 
stimulează producţia de lapte, iar după câteva zile copilul îşi reia programul iniţial, 
deoarece producţia de lapte satisface cererea copilului. 

Pentru ca somnul copilului să fie mai odihnitor, ultima masă de seară se dă cu o 
oră înainte de culcare. 

Copilul poate să adoarmă la sân, după care va fi mutat în patuţul lui pe un scutec 
sau prosop cald, pe care de regulă mama trebuie să-l păstreze sub copil când acesta 
suge. în aceste condiţii copilul continuă să doarmă în pat. Dacă copilul va fi luat de la 
sânul mamei unde este cald şi va fi mutat într-un pat rece acesta va avea o senzaţie de 
discomfort termic şi se va trezi plângând în minutul următor. 

Este bine ca după două luni sugarul să fie pus în patul său când este 
semiadormit, nu trebuie lăsat să adoarmă în braţe, pentru că dacă va face asta şi se va 
trezi noaptea nu va adormi la loc decât în braţe. Aceasta înseamnă că în timpul zilei 
copilul trebuie ţinut mai mult în braţe. 

S-a constatat recent că părinţii nu trebuie să refuze categoric copilului să doarmă 
la ei în pat, este de dorit ca aceasta să nu devină o obişnuinţă pentru el, de multe ori, 
mai ales în perioade dificile (schimbarea locuinţei, un alt copil, vise urâte), patul 
părinţilor este un refugiu ideal pentru copil. 

în funcţie de regimul copilului mama sau persoana care-l îngrijeşte nu trebuie să 
uite de celelalte obligaţii zilnice: 

• Igiena personală şi a locuinţei, care trebuie efectuate cu stricteţe. 

• Spălarea, fierberea, călcarea şi depozitarea rufelor copilului. 

• Spălarea şi dezinfectarea biberoanelor şi tetinelor (dacă copilul este alimentat 
cu lapte praf). 

• Alimentarea corectă a mamei care alăptează. 

• Plimbarea zilnică a copilului. 

• Baia zilnică a copilului. 

• Acordarea de atenţie, afecţiune şi jocurile zilnice cu copilul. 

Este important să se stabilească un program zilnic, care să fie respectat cu 
stricteţe, astfel încât copilul să se obişnuiască cu rutina zilnică şi să i se conformeze. Se 
poate face chiar un orar care va trebui respectat de toţi cei care locuesc cu acel copil, 
inclusiv de bunici. 

6. Alimentaţia copilului: naturală, 
artificială şi diversificarea 



A. Alimentarea naturală 



Alăptarea sau alimentaţia naturală este alimentaţia copilului la sân sau cu lapte 
de mamă muls. 

Este important ca personalul de îngrijire: 

a) Să cunoască importanţa alăptării nou-născutului, să fie în stare să explice 
beneficiile alimentării naturale. 

b) Să susţină mamele care alăptează atât psihic cât şi practic, să acorde ajutor 
la punerea copilului la sân. 

c) Trebuie să cunoască ce înseamnă un supt corect, care sunt poziţiile corecte 
la sân, să fie în stare să recomande poziţia corectă în funcţie de starea de 
sănătate a mamei şi a copilului. 

d) Să fie apt să identifice complicaţiile unei tehnici greşite de alăpatare (leziuni 
ale mamelonului, staza laptelui, mastita) şi să ajute mama la tratarea lor, sau 
să însoţească mama la un consult medical. 

e) Să cunoască date corecte despre alimentaţia şi hidratarea corespunzătoare 
mamei care alăptează, inclusiv metode de stimulare a lactaţiei. 

f) Să ajute mama să se relaxeze, când alăptează şi după supturi. Să explice 
mamei şi familiei cât de importantă este relaxarea şi odihna mamei, pentru a 
avea lapte suficient. 

g) Să cunoască diferite tehnici de mulgere a laptelui şi păstrare a lui, să ajute 
mama s-o facă dacă este nevoie. 

h) Să hrănească sugarul cu lapte de mamă muls (când mama nu este 
disponibilă) cu ajutorul lingurţei sau câniţei, este important să se evite 
biberonul pentru ca nou-nâscutul şi sugarul să nu refuze ulterior sânul. După 
3 săptămâni de folosit biberonul din care laptele curge singur, 99% dintre 
sugari refuză să mai sugă, iar dacă se dă laptele praf copilului, acesta va 
renunţa la laptele de mamă, deoarece laptele praf este mult mai dulce decât 
laptele de mamă. 

B. Alimentaţia artificială 

Atunci când alăptarea nu este posibilă din motive de sănătate a mamei sau a 
copilului, refuzul mamei de a alăpta sau reîntoarcerea la servici, se recurge alimentaţia 
cu lapte praf. 

Persoana care îngrijeşte copilul trebuie să ştie cum să alimenteze copilul în astfel 
de cazuri. 

a) Este important să se cunoască şi să se respecte metodele de spălare, 
sterilizare şi dezinfectare a biberoanelor, tetinelor, suzetelor. 

b) Obligatoriu tebuie informaţi părinţii, dacă nu ştiu, că tipul de lapte praf pe care 
îl vor utiliza trebuie prescris de un medic pediatru. 

Alegerea formulei de lapte praf pentru copil se face în funcţie de: 

- vârsta de gestaţie 

- vârsta copilului 

- greutate 

- dacă este alergic sau nu 

- dacă are sau nu probleme de digestie 

Este ştiut faptul că există persoane care dau copilului mic lapte de vacă sau de 
capră, sub pretextul problemelor financiare pe care le au, acest lucru este total 
contraindicat, deoarece diferenţele între laptele de mamă şi a altor mamifere este foarte 
mare şi se poate ajunge la îmbolnăviri grave; tulburări cronice de digestie, alergii, 
infecţii, chiar decese prin practicarea acestei metode. 

Vă aducem la cunoştinţă că Statul Român eliberează gratuit lapte praf copiilor 
care nu pot beneficia de lapte de mamă, ne referim la copiii sănătoşi care pot primi lapte 
integral. 

Copiii prematuri, bolnavi sau alergici sunt copii cu nevoi speciale care necesită 
lapte praf adaptat nevoilor lor. 

Chiar dacă laptele praf nu este în totalitate asemănător laptelui de mamă este 
mult superior laptelui de vacă sau de capră, deoarece este adaptat în cea mai mare 
parte necesităţilor sugarului. Laptele praf provine din lapte de capră sau lapte de vacă 
modificat. Mitul care susţinea faptul că laptele de capră este cel mai bun pentru sugar a 
căzut deoarece s-a dovedit că sugarii hrăniţi exclusiv cu lapte de capră fac anemie 
deoarece acest lapte are mai puţin fier şi mai greu utilizabil de către sugar. 

Prepararea laptelui praf, dacă nu sunt indicaţii speciale de la specialist se 
prepară astfel: 

- în primul rând este importantă spălarea pe mâini înainte de manipularea cu 
materialele necesare. 

- în biberonul steril se toarnă apă fiartă şi se lasă să se răcească până la 38- 
40°C (să se poată ţine mâna pe biberon). 

- Se citesc foarte atent recomandările de pe cutie (mai ales la prima utilizare a 
unei cutii cu lapte praf) 

- Se adaugă pulberea de lapte praf în biberon, este indicat ca prepararea să se 
facă conform indicaţiilor de pe cutie, iar măsurile să se ia din cutia originală de 
lapte praf. în general se face astfel: 

a) 1 măsură la 30 ml apă 

b) 2 măsuri la 60 ml apă 

c) 3 măsuri la 90 ml apă 

d) există preparate de lapte praf la care se recomanda 1 măsură la 60 
ml apă. 
După adăugarea pulberii de lapte praf se pune capacul biberonului şi se agită 
foarte bine 1-2 minute. 

Se ataşează tetina care la rândul ei are mărimea în funcţie de vârstă. 
Partea tetinei care intră în gura copilului nu trebuie să fie atinsă cu mâna sau 
alte obiecte, şi nici băgată în gura adultului (se mai practică în unele familii). 
Se întoarce biberonul cu fundul în sus şi se urmăreşte cât de repede curge 
laptele, trebuie să curgă cu picătura, nu în jet deoarece poate îneca copilul. 
Se verifică încă o dată temperatura laptelui (se picură câteva picături pe 
antebraţ la plică cotului); laptele trebuie să fie doar călduţ. 
Biberonul se apleacă astfel încât laptele să umple tetina, dacă ea este plină 
cu aer sugarul îl va înghiţi, iar acest lucru va duce la balonare şi colici. Gâtul 
sticlei trebuie să fie tot timpul plin cu lapte pentru a evita înghiţirea de aer. 
Copilul nu trebuie să fie culcat atunci când i se dă să sugă. 
Copilul se ţine în braţe, pe o pernă sau într-un scaun de maşină la 45°. 
Aceste măsuri sunt luate pentru ca sugarul să mănânce mai uşor şi pentru a 
reduce riscul de vărsătură, mai ales la băieţi care îşi închid mai greu stomacul 
şi varsă mai des. 

Este important să menţionăm latura afectivă a acestui proces, copiii care sunt 
ţinuţi şi alimentaţi în braţe devin mai afectuoşi şi plâng mai puţin. 
După masă copilul mai trebuie ţinut în braţe ridicat cel puţin încă 30 minute, 
eventual să fie bătut uşor pe spate pentru a-l ajuta copilul să eructeze 
(râgâie), adică să scoată aerul înghiţit în timpul suptului astfel are mai puţine 
colici şi nu mai varsă. 

După masă sugarul poate fi pus în pat, este indicat ca patul copilului să fie 
mai ridicat, cam la 45°, ca să nu alunece în jos se pune o pernă sau un 
cearşaf la picioarele copilului (pentru a ridica patul se pot folosi două cărţi sub 
picioarele pătuţului), este obligatoriu ca salteua patului să fie tare. 
Nu trebuie să existe scutece sau prosoape în jurul capului copilului, care să 
poată fi trase de acesta peste faţă şi care l-ar putea sufoca. 
Biberoanele se spală foarte bine după fiecare folosire. 
Sterilizarea se poate face prin fierbere 20-25 minute, sau cu aparate de 
sterilizare cu abur, sau sterilizarea la rece cu ajutorul unor tablete 
dezinfectante. 

Laptele praf gata preparat poate fi păstrat până în 6 ore la temperatura 
camerei, şi 24 de ore la frigider, sub nici o formă nu trebuie să depăşească 
acest termen pentru că el poate deveni focar de infecţie, microbii cresc rapid, 
mai ales la căldură atât în lapte cât şi în orice lichid dulce cum este ceaiul, 
sucul, etc. Cel mai corect este însă să prepari laptele praf la fiecare masă şi 
să nu păstre zi lapte le rămas în biberon. 

ifilB ^ m Cei doi copii sunt gemeni ! Cel 

din stânga (cel cu biberonul în gură) a 
fost hrănit artificial iar cel din dreapta a 
fost hrănit natural (a supt la sânul 
mamei). în cele din urmă copilul hrănit 
artificial a murit. 

Deci se poate vedea clar eficienţa 
dintre cele 2 tipuri de alimentaţie şi orice 
alte comentarii sunt de prisos. 

Vă lăsăm să decideţi singuri ce 
hrană alegeţi pentru copilul vostru. 

C. Diversificarea alimentaţiei 

Diversificarea = alimentaţia copilului cu alte alimente decât lapte. 

Diversificarea alimentaţiei se face de la şase luni, pentru sugarii alimentaţi cu 
lapte praf care au pedispoziţie spre îngrâşare diversificarea se face puţin mai devreme, 
în jur de 5- 5 si 14 luni. 

Principii privind diversificarea : 

1. Pentru a începe diversificarea copilul trebuie să fie complet sănătos, dacă nu 
se va amâna diversificarea. 

2. Se va introduce un singur aliment nou de-o dată. 

3. Orice aliment nou se introduce în cantităţi mici crescânde, creşterea 
cantităţilor se face zilnic sau la 2 zile în funcţie de tolerantă. 

4. După fiecare aliment nou când s-a ajuns la doza maximă se aşteaptă 3-4 zile 
pentru a observa reacţia copilului la acest aliment nou. 

5. Dacă toleranta a fost bună se încearcă introducerea unui noi aliment. 

6. Nu se diversifică niciodată mai multe mese de-o dată. 

Se recomandă consultarea medicului pediatru înainte de a începe diversificarea 
pentru a evalua starea de sănătate a copilului şi pentru a recomanda alimentele 
necesare cu care se poate începe diversificarea, în funcţie de starea de nutriţie a 
fiecărui copil. 

Primele alimente solide trebuie să fie uşor de digerat şi puţin alergene. 

La baza diversificării stă administrarea hranei cu linguriţa. 

Noul aliment se introduce înaintea unei mese, la VA - 4 ore după masa 
precedentă, ca să-i fie foame copilului. în primele zile este suficient să se dea doar 
câteva linguriţe din felul nou şi restul mesei se completează cu lapte. 

Dacă sugarului nu-i place noul fel sau dacă nu-i place linguriţa, diversificarea se 
amână cu 1-2 săptămâni, sau se poate încerca un nou aliment. Sub nici o formă nu 
trebuie forţat copilul, trebuie să adaptăm mâncarea la gusturile copilului. 

Nu este indicat ca noul aliment să se dizolve foarte mult cu apă, suc sau lapte 
pentru a putea fi administrat cu biberonul, diversificarea se face cu linguriţa. Copiii care 
au supt la sân şi nu au primit niciodată biberon, tetină sau suzetă, nu trebuie reântors la 
biberon. Aceştia vor primi noul aliment cu linguriţa, cu căniţa şi nu cu biberonul. 

în atenţia mamelor şi a personalului de îngrijire trebuie să aducem la cunoştinţă 
problema igienei, toate fructele, legumele care urmează să fie date copilului trebuie bine 
spălate înainte de prepararea lor. 

Introducerea noilor alimente se face progresiv, până când se reuşeşte înlocuirea 
a 2-3 mese pe zi, este important să se ştie că nu se renunţă la alăptare. După fiecare 
masă nouă copilul poate suge până se va sătura cu noul aliment şi va renunţa singur la 
sân. 

Două porţii cu lapte de mamă după 2 ani 1/2 aduc copiilor 2/3 din necesarul 
alimentar de vitamina A şi C şi de factorii imunologici de care are nevoie copilul precum 
şi 1/3 din necesarul de energie şi proteine. 

în concluzie putem spune că ideea învechită care circulă prin România că laptele 
de mamă nu mai are valoare după 1-2 ani este nefondată, cercetările arată contrariul. 

Diversificarea se poate face diferit în funcţie de starea de nutriţie a copilului. La 
copilul gras se vor da legume, fructe, carne, brânză, ou şi cât mai puţine făinoase. La 
copilul slab se vor da mai multe făinoase, cereale cu fructe, cu legume, carne, brânză, 
ou etc. 

Reţete orientative pentru diversificarea alimentaţiei : 

Ţinem să atragem atenţia mamelor şi personalului de îngrijire că fiecare copil 
este unic, fiecare are gusturile lui, personalitatea lui dietetică şi nu acceptă orice aliment 
şi orice gust. Trebuie să se ţină cont de această personalitate. 

Prima şi ultima masa din zi vor rămâne cu lapte de mamă 2 ani şi jumătate şi 
peste sau cu laptele pe care l-a primit sugarul. 

Masa a II -a din zi 

Este prima care se înlocuieşte (la ora 10). Se începe cu suc de morcov şi suc de 
mere, împreună sau separat, înainte de supt sau de mesele cu lapte praf deoarece 
după ce copilul este sătul este posibil să ne refuze: 

- I zi - 1 linguriţă (5 ml) 

- Uzi -2 linguriţe (10 ml) 

- III zi - 4 linguriţe (aproximativ 20ml), apoi 40ml, 60ml, ...100ml când se 
adaugă şi pulpa de fruct (măr, babană) 

- Va măr în prima zi 

- Vi măr a doua zi 

- % măr în a treia zi 

- 1 măr în a patra zi 

Se stă pe loc 1-2 zile pentru a vedea cum reacţionează copilul, apoi se introduce 
banana mixată câte o linguriţă, două, până la jumătate de banană (banana trebuie să fie 
bine coaptă şi fără pete negre) 

Piureul de fructe (suc şi fructe) trebuie să fie semifluid, să curgă. 

în amestecul de măr şi banană se pot introduce oricare alte sucuri sau fructe în 
cantităţi progresive. Se vor introduce separat pentru a vedea toleranţa şi dacă copilul le 
acceptă. La copilul constipat se poate introduce para sau pruna sub formă de suc şi 
apoi piure. 

Trebuie adăugate proteine sub formă de brânză de vaci câte 1-2 până la 4-6 
lingurţe, cereale instant sau pulbere de biscuiţi până la aceeaşi cantitate. Biscuiţii 
trebuie rumeniţi în cuptor şi umflaţi cu ceai fierbinte după care se amestecă în piureul de 
fructe. 

Se adaugă orice fruct autohton (piersici, caise, vişine, căpşuni (daca un copil face 
alergie se vor exclude un timp după care se vor introduce încet şi progresiv), pere, 
prune, struguri - în funcţie de sezon) fără coajă şi sâmburi, se începe cu cantităţi mici 
crescând doza progresiv. 

Amestecurile se alternează, nu se dau mai mult de două zile acelaşi amestecuri 
pentru că sugarii se plictisesc şi refuză. Unii sugari sunt foarte conservatori, refuză tot 
ce este nou, alţii refuză un anumit aliment cu un anumit gust sau culoare pe care 
aceştia nu-l cunosc. Alţii primesc absolut orice. 

Masa a lll-a (prânzul) 

1. Supa de legume 

2. Piureul de legume 

Supa de legume 

Se ia o cana de ceai de 300ml şi se umple cu legume date prin râzătoare sau 
tăiate mărunt astfel: 

- Morcov - 1/3 din cană 

- Cartof- 1/3 din cană 

- 1/3 din cană - dovlecei / ţelinâ / pastârnac / ceapă / ardei gras / frunze verzi 
de ţelinâ pentru fierul pe care-l conţin (important pentru copiii anemic) salată, 
pătrunjel, o roşie mică (la copilul mai mare, conopidă / brocoli / fasole verde - 
peste 7-8 luni) 

Toate acestea se fierb întru-un litru de apă cam 35-45 minute, sau Vi oră la oala 
sub presiune cu o cantitate de apă de 300ml. 

Se ia la început numai zeama (100ml) în care se adaugă Vi lunguriţă de ulei de 
măsline sau de floarea soarelui, puţină sare şi 1-2 măsuri sau linguriţe cu vârf de făină 
de orez instant. Pentru copiii cu tendinţe la scaune mai numeroase sau cereale mixte cu 
ovăz la copii cu tendinţa la constipaţie. 

Supa se va adminstra înainte de masa a lll-a: 

- I zi - 30ml 

- II zi - 60ml 

- III zi - 90-100ml 

Apoi se poate creşte până la 200ml. 

Copilul poate să o ia cu plăcere sau să o refuze. Dacă o refuză se poate adăuga 
lapte sau zahăr sirop sau miere, o linguriţă la 100ml, sau zeamă de lămâie. Fiecare 
copil are referinţele lui. 

După ce s-a obişnuit cu supa se va introduce piureul de legume ca felul doi. 

Piureul de legume 

Se mixează toate legumele fierte cu excepţia frunzelor verzi, cepei şi roşiei. 

Se adaugă lapte praf sau lapte de vacă 2-3 linguriţe, unt Vi -o linguriţă, puţină 
sare. 

Se mixează până devine semifluid. Se adminstreazâ progresiv crescâns zilnic 
doza: 20 -40 - 60 - 100 - 150gr 

a) în piureul de legume se adaugă gălbenuşul de ou de găină, fiert tare: 

- Va în prima zi 

- Vi în a doua zi 

- % în a treia zi şi 1 gălbenuş după ziua 4. Dacă copilul acceptă greu noul 
aliment se poate rămâne la aceeaşi cantitate 2-3 zile. 

Se vor da trei gălbenuşuri pe săptămână. Albuşul se va introduce în alimentaţie 
după vârsta de un an şi după 2 ani la copiii alergici. 

b) Tot în piureul de legume se adaugă carnea de pasăre - piept de pui. Se 
fierbe carnea separat în supa adulţilor, se mixează bine şi se amestecă în 
piure: 

- 1 linguriţă în I zi 

- 2 linguriţe în a doua zi 

- 3-4 până la 6 linguriţe pe zi. După ce s-a obişnuit copilul cu carnea se 
poate administra şi supa de carne. 

c) Brânza de vaci, în zilele când nu primesc brânza la piureul de fructe. 

d) Ficat de pasăre fiert sau fript la grătar şi mixat în piure de legume + unt. 

- I zi - Va din ficat 
zi - Vi din ficat 

zi 3 A din ficat până la 1 ficat 
e) Peşte alb fiert sau la grătar 1 -2-4-6- linguriţe după 7 luni. 
După fiecare aliment nou introdus, se aşteaptă 2-3 zile pentru a vedea cum se 
adaptează şi tolerează copilul şi apoi se introduce noul aliment. 

Masa a IV-a din zi - masa de la ora 18 

Se înlocueşte după 7 luni cu: 

- iaurt cu sau fără fructe +/- făinos, cereale, biscuiţi. 

- mâmăliguţă pripită (subţire) cu unt, brânză sau/şi smântână 

- papanaşi cu brânză de vaci fierţi 

Până la 2 ani şi Vi şi peste, copilul trebuie să primească 2 mese de lapte pe zi, 
cereale şi sau fructe, sau brânză de vaci cu roşii. 

Cum se prepară brânza de vaci: 

1 litru de lapte de vacă bine fiert + 6-8 tablete de calciu lactic (de la farmacie). în 
momentul când laptele a început să precipite se amestecă bine, se opreşte focul, se 
lasă 30 minute să se precipite apoi se strecoară printr-un tifon dublu sterilizat. 

Se va adminstra la masa de fruct sau la piureul de legume, progresiv câte 1 - 2 - 
3 - maxim 6 linguriţe pe zi. 

Brânza de vaci se mai poate face în loc de calciu lactic cu zeamă de lămâie (6-8 
linguriţe la un litru de lapte) adăugând picătură cu picătură bătând bine după fiecare 
picătură. Se va lăsa 30 min să precipite, apoi se va strecura. 

O altă posibilitate de a face brânza de vaci este adăugarea la 1 litru de lapte de 
vacă bine fiert şi încă fierbinte a unui borcănel de iaurt. Se amestecă se lasă să 
precipite şi după 30 min se strecoară. Brânza se poate folosi în toate cazurile 48 de ore 
dacă a fost păstrată la frigider. 

7. Recomandări OMS şi UNICEF privind alimentaţia 
nou-născutului, sugarului şi copilului mic 



Laptele matern este hrana perfectă pentru bebeluşi şi conţine tot ceea ce un 
sugar are nevoie pentru a se dezvolta. Pentru acest motiv, Organizaţia Mondială a 
Sănătăţii (OMS), prin moaşe, consultanţi de lactaţie precum si medicii specialişti 
pediatri, recomandă ca nou-născuţii să fie hrăniţi în mod exclusiv cu lapte matern în 
timpul primelor 6 luni, diversificarea alimentaţiei să se facă după 6 luni. Mama va 
continua să alăpteze doi ani şi jumătate şi peste, minimum două mese pe zi iar atunci 
când este acasă îi poate da de câte ori doreşte copilul. La această concluzie s-a ajuns 
după ce s-a constatat că laptele de mamă chiar şi după doi ani şi jumătate are o 
mulţime de calităţi, asigurând cel puţin o treime din principii alimentari necesari copilului, 
vitamine, anticorpi etc. 



ALIMENTAŢIA LA SÂN ÎN AL 2 LEA AN DE VIAŢĂ 



valoare 
calorică 



Proteine 



Vit A Vît. C 



100-1 



% 

nevoi zilnice 



acoperite 

de 500 ml 

lapte de 
mamă 



50- 




31% 




45% 



95% 



Care este codul OMS? 



în anul 1981, cu ocazia celei de a 34-a Adunare Generala a OMS, a fost adoptat 
în cadrul Constituţiei OMS, Codul International de Comercializare a Substitutelor de 
lapte matern, sub forma unei recomandări. Mai mult de 160 de ţâri si teritorii, au agreat 
să facă paşii necesari pentru implementarea acestui Cod. 



CrimsonEra 



32 



Din 1991 România este semnatară a codului internaţional de marketing pentru 
preparatele din lapte praf. 

Ţelul Codului este de a "contribui la furnizarea unei nutriţii sigure şi adecvate 
pentru sugari, prin protejarea şi promovarea alăptării şi prin asigurarea unei folosiri 
judicioase a substitutelor de lapte matern, dacă acestea sunt necesare, în baza unei 
informări adecvate a personalului sanitar şi printr-o comercializare corespunzătoare". 

Codul Internaţional interzice orice tip de promovare a alimentaţiei cu biberonul şi 
stabileşte cerinţele pentru etichetarea şi informaţiile asupra hranei sugarilor. Orice 
activitate care subminează alăptarea se opune, in mod vădit, ţelului si spiritului Codului. 
Codul si Rezoluţia OMS ulterioară acestuia se intenţionează a fi implementate ca şi 
cerinţe minime în toate ţările. 

Codul OMS stipulează următoarele: 

NU reclamelor pentru substitutele de lapte matern către public 
NU mostrelor gratuite de substitute de lapte matern către mame 
NU promovării acestor produse în unităţile medicale 

NU textelor si imaginilor care idealizează alimentaţia artificială, inclusiv 
imaginilor cu bebeluşi de pe aceste produse 

Toate informaţiile despre alimentaţia artificială, inclusiv eticheta acestora, trebuie 
să explice beneficiile alăptării precum şi costurile asociate cu alimentaţia artificială. 

Produsele necorespunzâtoare, precum laptele condensat, nu trebuiesc 
promovate pentru consumul sugarilor. Toate produsele trebuie să fie de înaltă calitate şi 
să ţină cont de condiţiile climatice şi de păstrare din ţara unde sunt consumate. 

Codul este aplicat comercializării şi practicilor legate de aceasta, cu privire la 
toate substitutele de lapte matern precum: 

Lapte praf (formula) pentru nou-născuţi 

Alimentaţie complementară administrată cu biberonul 

Lapte praf (formula) pentru sugari mai mari 

Hrana diversă pentru bebeluşi 

Ceaiuri şi sucuri 

Biberoane 

Tetine / suzete şi alte produse similare 

Implicaţiile Codului OMS 

Prin aplicarea prevederilor codului OMS cu privire la alăptare, se urmăreşte 
împiedicarea următoarelor activităţi, desfăşurate de către companiile producătoare de 
substitute alimentare pentru nou-născuţi şi sugari: 

• Promovarea produselor lor in spitale, magazine sau direct către public. 

• Oferirea de mostre gratuite mamelor sau de loturi de alimente subvenţionate 
spitalelor sau serviciilor de maternitate. 

• Oferirea de cadouri personalului medical sau mamelor. 

• Promovarea produselor lor personalului medical. Orice informaţie furnizată de 
companiile producătoare trebuie să conţină doar informaţii şi date ştiinţifice. 

• Promovarea alimentelor si băuturilor pentru bebeluşi. 

• Furnizarea de informaţii înşelătoare. 

• Existenţa oricărui contact între personalul implicat în vânzări al companiei 
producătoare de alimente pentru sugari şi mame. 

• Informaţii sumare pe etichetele alimentelor pentru sugari. 

• Textul etichetei trebuie să fie pe înţelesul mamelor iar conţinutul etichetei 
trebuie să avertizeze, în mod vădit, asupra pericolelor folosirii alimentelor 
pentru sugari. 

• Promovarea imaginilor cu bebeluşi pe etichetele alimentelor. 

• Promovarea unui limbaj în textul reclamei pentru alimente care 
idealizează folosirea acelui produs 

Iniţiativa "Baby Friendly Hospital" ("Spitalul Prieten cu Copilul") 

Iniţiativa "Baby Friendly Hospital" (BFHI) este un program internaţional, 
sponsorizat de OMS si UNICEF ( United Nations Children's Fund), pentru a încuraja şi 
recunoaşte spitale şi maternităţi care oferă un nivel optim de îngrijire în ceea ce priveşte 
lactatia. 

BFHI asistă spitalele cu informaţii, tehnici adecvate iniţierii şi continuării alăptării. 
Pentru această activitate, BFHI oferă acestor spitale o recunoaştere (certificare) 
specială. 

BFHI promovează, protejează şi susţine alăptarea în spitale cu ajutorul celor "10 
PAŞI PENTRU SUCCESUL ÎN ALĂPTARE", urmărind recomandările UNICEF şi OMS. 

10 PAŞI PENTRU SUCCESUL ÎN ALĂPTARE 



sa: 



Orice spital care oferă servicii de maternitate şi îngrijire a nou-născuţilor trebuie 

1. Posede o politică scrisă privind alăptarea, care să fie comunicată, în mod 
obişnuit şi de rutină, întregului personal medical. 

2. Şcolarizeze întreg personalul medical în scopul aplicării acestei politici. 

3. Informeze toate femeile gravide despre beneficiile şi managementul alăptării 

4. Ajute mamele să iniţieze alăptarea la o jumătate de oră după naştere. 

5. Arate mamelor cum să alăpteze şi cum să îşi menţină lactatia, chiar dacă sunt 
separate de nou-născut. 

6. Să nu dea nou-nâscutului nici un fel de aliment sau băutura in afara laptelui 
matern, dacă acest lucru nu este contraindicat medical. 

7. Practice rooming-in: posibilitatea mamei de a rămâne în permanenţă în 
acelaşi salon de spital cu nou-născutul. 

8. încurajeze alăptarea in funcţie de cererea nou-născutului. 

9. Nu dea sugarilor alăptaţi nici un fel de suzetă sau tetinâ. 

10. Sprijine formarea de grupuri sau organizaţii ce susţin şi promovează alăptarea 
şi să îndrume mamele către acestea, în momentul externării din maternitate. 

Alăptarea conferă sugarului cel mai bun start în viaţă, protejând, în acelaşi timp, 
sănătatea mamei. Cu sfaturi şi susţineri potrivite, aproape toate mamele îşi pot alăpta 
nou-nâscutii. 

8. Jocul copilului în funcţie de vârstă 



Jocul este unul din cele mai importante lucruri din viaţa copilului, se poate spune 
că el este viaţa copilui. Pentru că ei înţeleg toate lucrurile ca pe un joc. Are un rol 
important în dezvoltarea şi educarea copilului. 

Naştere - 2 luni 

Primul joc începe imediat după naştere, în perioadele de linişte a copilui, iar 
jucăria lui principală este faţa mamei, deci este bine ca în acele momente, chiar dacă 
sunt de scurtă durată, mamă să se afle în zona lui de vedere (la 15-30cm de faţa 
copilui), trebuie să-i vorbească blând, să-l mângâie, sâ zâmbească. Toţi copii recunosc 
vocea mamei din viaţa intrauterină astfel că se vor opri puţin din plâns la auzirea ei. 

Chiar dacă la început nou-născuţii în cea mai mare parte a timpului dorm, este 
vital ca un copil să fie în contact direct cu părinţii prin mângâieri, îmbrăţişări, săruturi (nu 
pe gură) şi multă afecţiune, pentru că astfel el învaţă încrederea, dragostea şi siguranţa. 

Chiar din prima lună copilului îi poate fi atrasă atenţia de culori vii, obiecte în 
mişcare, el ascultă vocea dacă i se adresează. Unii copii fixează cu privirea chiar de la 
naştere şi pot imita lent unele gesturi ale adulţilor din jur, cum ar fi modificarea 
conturului gurii şi scosul limbii afară. 

De la trei săptămâni copilul poate sâ zâmbească, el va face acest lucru de 
plăcere în special la auzul vocei mamei. 

Sugarul nu trebuie izolat singur în pâtuţ sub pretextul că nu înţelege nimic, el este 
interesat de tot ce se întâmplă în jurul lui, îi place sâ studieze lucruri noi, astfel că este 
bine ca el sâ fie purtat în braţe, într-un batic, sau în port-bebe prin casă sau afară. 

în timpul zilei copilul se pune în diferite poziţii ( pe burtă sau pe spate) pentru a-i 
întări musculatura. Se recomandă ca după baie să i se maseze tot corpul cu ulei pentru 
copii sau ulei de măsline. 

Se pot suspenda diferite jucării care emit sunete deasupra patuţului pentru-u a-i 
atrage atenţia. 

Culorile din camera lui trebuie sâ fie vii, variate şi plăcute. Culorile sunt obiectul 
lui de studiu ca şi jucăriile colorate. De la 6 săptămâni copiii născuţi la termen zâmbesc 
cu adresă dacă li se vorbeşte cu blândeţe şi încep să gângurească, ei comunică foarte 
bine non verbal, punând picioruşele şi mânuţele în contact cu adultul care îi vorbeşte, îl 
schimbă, îl ţine în braţe sau stă lângă el în pâtuţ. 

Luna a 2-a 

Copilul este în stare sâ deosebească bine faţa mamei, o va cerceta mai mult, 
deja mişcă ochii şi capul împreună, vede lucrurile mai la distanţă. 

Deja ştie sâ aprecieze sunetele liniştite şi muzica liniştită, se recomandă să i se 
cânte cântece de leagăn cu versuri, şi sâ fie lăsat să asculte muzcă, se pot încerca 
toate genurile de muzica şi se urmăreşte reacţia lui. 

Este important sâ i se vorbească cât mai mult în timpul oricărei activităţi pe care 
o aveţi cu sugarul (schimbarea scutecelor, îmbrăcare, plimbare, alăptare, etc). 

Copiii născuţi la termen încep să gângurească şi să răspundă stimulărilor verbale 
ale mamei sau ale persoanelor apropiate de la 6 săptămâni. 

Luna a 3-a 

în această lună sugarul îşi susţine foarte bine capul şi este capabil să 
interacţioneze cu lumea de afară şi altfel decât prin plâns. Percepe mâinile ca pe 
extremităţile proprii şi este în stare să prindă o jucărie cu toată mâna, dar încă nu este 
în stare să îi dea drumul voluntar. Prinde pe alţii de păr, îşi suge degetele sau pumnii, 
prinde o jucărie colorată, o priveşte şi o trece singur dintr-o mână în alta. 

îşi poate mişca braţele şi picioarele liber, el poate fi pus pe o păturică pe care o 
vor ţine părinţii de cele patru colţuri şi îl vor legăna blând, fără mişcări bruşte, iar copilul 
drept recompesâ va dărui un zâmbet, un gângurit iar unii vor râde în hohote. 

Jucăriile preferate sunt cele viu colorate şi care scot sunete, ele pot fi atârnate 
deasupra patului, iar copilul să încerce să le ajungă. Atenţie la dimensiunile jucăriilor (să 
fie destul de mari, ca să nu le înghită şi fără colţuri sau margini aspre, ca să nu se 
rănească). 

Luna a 4-a 

Cea mai parte a sugarilor la această vârstă zâmbesc, gânguresc, lovesc cu 
picioruşele, râd, chiuie, îşi mişcă capul de la dreapta la stânga. 

Se joacă cea mai mare parte a timpului cu mâinile sale, le studiază, poate trece o 
jucărie dintr-o mână în alta şi apoi o duce automat la gură. 

îi recunoaşte pe cei care au grijă de el şi-i invită să se joace. 

Cele mai apreciate jucării sunt cele în formă de inel şi care scot sunete. I se pot 
arăta cărţi colorate, chiar dacă le duce la gură. 

Se poate juca de-a avionul, ţinut de burtă cu mâinile şi picioarele întinse, la 
început mişcările trebuie să fie line ca să se simtă în siguranţă şi să se obişnuiască, 
apoi mişcările se pot accelera. 

Este bine să i se acorde libertate sugarului să se mişte în voie pe o pătură 
aşezată pe podea sau pe pat, este obligatorie supravegherea lui. în timpul jocului este 
bine să i se vorbească sau să i se cânte, mişcările lui nu trebuie îngrădite, ci încurajate, 
se încearcă eliminarea treptată a suportului pentru întărirea muşchilor ( poate fi ţinut la 
început de şolduri astfel ca el să înveţe să-şi susţină mai bine capul). 

Atunci când copilul gângureşte este bine să-i răspundeţi, se pot folosi grimase 
caraghioase şi intonaţii diferite. 

La plimbarea prin casă lucrurile întâlnite pot fi nominalizate, se poate practica 
inclusiv identificare sunetelor. 

în timpul băii recomandăm câteva mişcări de decontractare: închiderea şi 
deschiderea mâinilor spre piept, pedalarea picioareleor, mişcârili blânde efectuare 
ritmic. 

în poziţia culcat se ţin degetele pentru ca sugarul să se ridice sau să se aşeze. 
Unii copii pot fi puşi ridicat sau semiridicat susţinuţi între perne pentru câteva minute. 
Acest timp poate fi prelungit zilnic in funcţie de starea copilului. 

Luna a 5-a 

De la explorarea mâinilor va trece la explorarea picioarelor, la această vârstă 
sugarii explorează totul, examinează şi gustă din tot ce apucă. Se întorc de pe o parte 
pe alta singuri. 

Le place să fie gâdilaţi pe burtă, iar toţi cei care fac acest lucru devin pretenii lui. 

Ei deja ştiu să prindă jucăriile cu mâna întreagă. Jocul cu cuburile este destul de 
educativ pentru copii, el deja poate ţine câte un cub în fiecare mână, şi poate trece un 
obiect dintr-o mână în alta. 

Mai târziu va lăsa un obiect din mână pentru a lua altul, va arunca cu jucăriile sau 
va lovi cu ele de masă. 

Pentru că îşi poate susţine destul de bine capul se poate practica jocul de-a 
"ascensorul", copilul susţinut de braţe, aşezat pe piciorul părintelui se ridică şi se 
coboară din ce în ce mai des. 

Se pot practica jocuri cu mâinile: aplauze, sau "vine cioara", după câteva 
demonstraţii părintele poate să cânte iar copilul să se joace singur. 

Jucăriile recomandate la această vârstă sunt: cuburile din diferite materiale, 
păpuşi sau jucării moi, obiecte casnice (căni, cutii goale), mingi de diferite mărimi şi 
consistente. 

Se recomandă cărţi cu desene viu colorate, poezii simple. 

îi pot fi arătate obiecte, animale, persoane, apoi poate fi întrebat unde se află 
ele. 

Poate fi luat să asiste la treburile zilnice aşezat într-un port-bebe, lui îi face 
plăcere să asculte sunete noi. Este benefică explicarea lucrurilor care se întâmplă în jur. 

Copilul are o deosebită plăcere să asculte pocnituri din gură, degete, imitarea 
zgomotului motorului, orice variaţie a vocii şi intonaţiei, în funcţie de imaginaţia adultului. 



Luna 6-9 

Copilul pe măsură ce creşte devine din ce în ce mai activ, astfel că se plictiseşte 
mai repede, el are nevoie de noi stimuli ca să nu înceapă să plângă. 

La această vârstă copiii stau în funduleţ şi se întorc uşor de pe o parte pe alta, 
este foarte importantă supravegherea atentă a lor. La această vârstă majoritatea copiilor 
îşi introduc picioruşele în gură şi le sug. 

Copilul nu trebuie lăsat nici un moment fără activitate, el are nevoie mereu de 
distracţie, să aibă ce să privească sau cu ce să se joace. 

Jucăriile sugarului trebuie să fie foarte variate şi nu se dau toate odată, copilul se 
poate juca o perioadă cu doar câteva dintre ele, după care se vor înlocui cu altele şi vor 
fi reintroduse după o perioadă de timp. 

Este bine ca sugarul să observe apariţia şi dispariţia noilor jucării, el trebuie 
îndemant să se ducă către ele şi să se joace. 

Sunt de preferat jucăriile care să poată fi privite, lovite, strânse, scuturate, 
desfăcute, umplute. Toate jucăriile vor ajunge în gura copilului, deci ele trebuie curăţate 
înainte şi după joacă. Nu sunt recomandate jucăriile cu puf, sau de dimensiuni mici pe 
care le poate înghiţi. 

Odată cu introducerea hranei solide copilul trebuie lăsat să se joace cu linguriţa, 
sau i se poate pune chiar un platou cu ceva mâncare în faţa lui pentru a-l lăsa să se 
joace cu ea. 

Copilul la acesta vârstă dacă este susţinut în picioare are tendinţa să sară, acest 
lucru este fascinant pentru el. De la 7-8 luni copilul se agaţă de grilajul patului şi după 
mai multe încercări se poate ridica singur în funduleţ şi în picioare şi poate merge singur 
de-a latul pe lângă grilaj. 

Se poate rostogoli, este bine să fie ajutat de un adult, acest lucru îl va ajuta peste 
scurt timp să se târască. 

Este importantă încurajarea producţiei verbale prin repetarea şi aprobarea celor 
zise de copil, arătând în acelaşi timp bucuria prin intonaţie. 

La această vârstă copilul este foarte greu de privat de mamă, va fi mai uşor dacă 
educarea despărţirii se începce cu un joc, de exemplu "cucu-bau", părintele trebuie să 
continuie să vorbească după ce a plecat într-o cameră apropiată, astfel copilul va învăţa 
că părintele este aproape şi că va reveni. Un copil care are anumite obiecte de care s-a 
ataşat strâns (jucărie, suzetă, biberon, etc.) este mai uşor de alinat în astfel de cazuri. 

Luna 9-12 

Un copil sănătos face primii paşi la această vârstă, susţinut de două mânuţe, 
apoi de una înainte de a porni singur. Chiar dacă nu stăpâneşte mersul în două picioare 
el devine mai îndemânatic la mersul de-a buşilea încercând să descopere cât mai multe 
lucruri în jurul lui. Fetiţele merg mai repede şi vorbesc mai repede, mai ales cele hrănite 
natural pot merge de la 9-10 luni singure. 

El este destul de energic şi se mişcă dintr-un loc în altul, aruncă obiectele, 
dărâmă şi împinge tot ce poate. 

Este foarte interesat de toate obiectele casnice, pe care le preferă jucăriilor. 

La această vârstă el nu doar se joacă ci şi învaţă multe noţiuni. Le place să bage 
obiecte mai mici în obiecte mai mari, să închidă cutii şi să le deschidă, învaţă diferite 
lucruri, diferenţa dintre ciad şi rece, gol şi plin. Mereu trebuie să existe ceva interesant 
pentru a le ocupa timpul şi a-i învăţa. îi interesează toate obiectele din casă, care 
trebuie să li se arate să li se explice câteva vorbe despre ele, după care obiectul se va 
pune la loc, iar copilul nu-l va mai solicita. Tot ce nu i se dă să studieze şi nu i se arată 
îndeaproape va rămâne o curiozitate permanentă pentru copil, curiozitate pe care şi-o 
va satisface cu prima ocazie când poate să aibă acces la acel obiect şi îl va lua cu orice 
preţ. 

Tot acum învaţă legătura dintre cuvinte şi acţiuni, pentru acest lucru se 
recomandă ca vorbirea părinţilor să fie însoţită de gesturi. 

Este capabil sâ-şi folosească mâinile, se poate juca de-a "vine cioara" sau 
baterea din palme "aplauze". 

Poate fi învăţat numărarea (pe degete) sau obiecte din jur. 

Este bine să fie învăţat să identifice anumite părţi ale corpului său, oricum pentru 
copil privirea şi analizarea sa în oglindă este un lucru plăcut. 

Pentru că mulţi dintre copii învaţă să vorbească în această perioadă, adulţii 
trebuie să folosească un limbaj corect atunci când i se adresează, este important acest 
lucru pentru că părintele rămâne în continuare un model pentru copil. 

Pentru ei este o plăcere să asculte poveşti, să se uite împreună cu persoana 
care are grijă de el la cărţi colorate, se recomandă vorbirea clară şi explicarea imaginilor 
întâlnite în cărţi, mai târziu copilul se va întoarce la ele şi le va privi cu satisfacţie. 

Mulţi dintre copii au o atracţie deosebită faţă de muzică, unii dintre ei chiar 
dansează la auzul ei, deşi nu i-a învăţat nimeni. O muzică liniştită înainte de culcare îl 
va face pe copil să adoarmă mai uşor. 

Ce mai mare parte a sugarilor sunt foarte încântaţi de tot ce-şi modifică forma 
(cocă, nisip, plastelină). Persoanele care au grijă de copil trebuie să fie foarte atente la 
activitatea lui şi mai ales când acesta se joacă în nisip, pentru că nisipul poate intra în 
nas, urechi, gură, vagin, rect, plici, provocând iritaţii. Uneori nisipul poate fi contaminat 
cu fecale animale sau să conţină azbest. 

Cea mai mare parte a copiilor la această vârstă au o dorinţă furibundă de a 
explora totul în jur, îşi bagă nasul în fiecare colţişor, degetele în despărţiturile dintre 
mobile, trag de toate lucrurile care nu sunt fixate în cuie, le place să arunce obiecte în 
veceu şi să se uite cum plutesc, să verifice conţinutul coşului de gunoi, într-un cuvânt 
nimic nu rămâne necontrolat. 

înainte de a lăsa sugarul să se joace trebuie înlăturate toate obiectele 
periculoase de pe terenul de joc. Toate substanţele chimice (cosmetice, medicamente, 
detergenţi, etc), ele se ţin cât mai departe de accesul copilui, se recomandă un dulap cu 
lacăt. Prizele se lipesc cu leucoplast sau se pun apărătoare de prize ca să nu bage 
degetele în ele. Toate obiectele ascuţite, tăioase, sau mici se pun într-un loc inaccesibil 
sugarului. 

Este bine ca la această vârstă să se insite la educarea copilui. El deja înţelege 
semnificaţia cuvântului "NU", părinţii pot să-i explice în cuvinte simple care este 
pericolul "arde", "doare" şi sâ-i distragă atenţia cu o altă activitate. 

Sugarul deja poate sâ-şi exprime o parte din dorinţe (de a fi luat în braţe, 
mişcarea capului pentru a spune "nu", sau mişcarea mâinilor pentru a-şi lua la 
revedere). 

Se recomandă să i se vorbească cât mai mult, să fie întrebat ce vrea, să i se dea 
libertatea de a alege ce vrea din anumite lucruri, să i se acorde atenţie şi să fie ascultat 
(chiar dacă nu se înţelege ce spune el, nu e cazul să fie dezaprobat). 

Este perioada când poate fi începută disciplina, stabilirea limitelor pe care ar 
trebui să le cunoască. Un copil trebuie învăţat ce este râu şi ce este bine, să se 
protejeze şi să se controleze. 

Este contraindicată pedeapsa fizică, totul se poate face uşor prin dezaprobarea, 
privirea strictă a părinţilor şi explicarea greşelii. Pentru o eficacitate mai mare se 
recomandă ca persoana care îngrijeşte să laude copilul cât mai des când acesta face 
ceva bine. 

Disciplinarea eficientă nu este nici cea extrem de rigidă, dar nici total permisivâ. 
Stricteţea excesivă formează copii foarte ascultâtoti de părinţi, dar când scapă de sub 
supravegherea lor sunt total necontrolabili. Iar în cazul unei îngăduinţe totale din parte 
părinţilor copii cresc incapabili să facă faţă lumii reale, sunt deseori egoişti, violenţi gata 
de ceartă şi inadaptabili. Este important să existe un echilibru între severitate şi 
îngăduinţă. Toţi membrii familiei să adopte aceeaşi atitudine, să încerce să nu fie 
discordanti în comportament şi atitudini, pentru că pot dezechilibra copilul care nu va 
mai şti ce să creadă şi îi va şantaja pe toţi pe rând. 

Dezvoltarea psiho-motorie a fiecărui copil ţine foarte mult de vârsta de gestaţie la 
care s-a născut copilul de aceea un prematur foarte mic care s-a născut la 28-30 de 
săptămâni nu poate fi comparat până la 1 an cu un copil născut la termen, respectiv 39- 
40 săptămâni. Totdeauna vârsta copilului până la un an se corectează în funcţie de 
vârsta de gestaţie. Un copil născut la 30 de săptămâni va avea un an la vârsta de un an 
şi 12 săptămâni cu care s-a născut mai devreme (un an şi 3 luni). Toată dezvoltarea lui 
fizică şi psihomotorie va fi întârziată cu 3 luni. Unii copii recuperează total întârzierile 
până la 3 ani, iar unii prematuri vorbesc incorect până aproape de vârsta şcolară având 
nevoie de un logoped şi eventula de un neuropsihiatru de copii. 

9. Dezvoltarea fizică si psihomotorie a sugarului 

şi copilului mic 



Fiecare copil îşi are ritmul propriu de dezvoltare, nu exista un progres continuu şi 
nu toţi copiii trec prin toate procesele de dezvoltare psihomotorie. în dezvoltarea 
copilului sunt implicaţi multipli factori ca cei genetici, factori constituţionali, factori afectivi 
sau morbizi (stres, boală, oboseala). 

Fiecare perioadă din dezvoltarea copilui aduce ceva nou: zâmbeşte, gângureşte, 
stă pe burtă, ridică capul, se rostogoleşte, se târăşte, stă în şezut, se ridică, merge, 
spune silabe, etc. 

Dacă ritmul de atingere a acestor abilităţi nu sunt exact ca la carte, nu este un 
semn de mare îngrijorare, important este să nu întârzie foarte mult apariţia lor, situaţie 
în care este necesară consultaţia cu un medic specialist. Excepţie fac prematurii. 

Este important ca medicul să aprecieze această dezvoltare în funcţie de situaţia 
individuală a fiecărui copil, vârstă de gestaţie şi starea lui la naştere. 

Creşterea în greutate a sugarului: 

în primul trimestru copilul poate creşte în medie 750g/lunâ 
In trimestrul doi poate creşte în medie 500g/lună 
în trimestrul trei poate creşte în medie 250g/lunâ 

Fiecare copil are ritmul său propriu de creştere, unii sugari alimentaţi la sân pot 
creşte 1.500-2.000 g/lunâ. Totdeauna trebuie să ne raportăm şi la talia şi greutatea 
părinţilor, când aceştia sunt mari genetic, copiii au un ritm de creştere mai mare, iar 
când familia are dimensiuni mai mici ne aşteptăm ca acest copil să aibă un ritm de 
creştere mai redus fără a fi patologic. Dezvoltarea fizică trebuie să fie armonioasă adică 
să fie proporţională talia cu greutatea adică pot exista copii mai scunzi cu greutate mai 
mică şi care să nu fie slabi. 

Creşterea în lungime a sugarului se va face în fiecare lună cu câte 4-3-3-2-1-1- 
1-1-1-1-1-1 cm. în primul an copilul va creşte în lungime cu aproximativ 22-25cm. 

Fontanela anterioară are la naştere cel mai frecvent dimensiunea de 2/5cm şi 
se micşorează continuu odată cu creşterea, pentru a se închide în jur de 18 luni. Este 
bine de ştiut că trebuie să măsurăm lunar perimetrul cranian comparativ cu cel toracic, 
diferenţa dintre ele în plus sau în minus nu trebuie să depăşească 2-3 cm. Dimensiunile 
fontanelei sunt mai puţin importante deoarece capul copilului creşte prin suturi nu prin 
fontanela. Atâta timp cât craniul este deschis creierul creşte. Dacă acesta se osifică 
prea devreme şi perimetrul cranian rămâne în urmă trebuie consultat de urgenţă 
medicul pediatru şi neurolog. 

Fontanela posterioară poate să fie închisă la naştere sau, dacă există, se va 
închide în primele 3-4 săptămâni. 

Dentiţia de lapte este reprezentată de 20 de dinţi, ordinea şi vârsta apariţiei lor 
este caracteristică fiecărui copil în parte, nu există o regulă. în cea mai mare parte primii 
dinţi apar între 5 şi 9 luni, iar orientativ ordinea apariţiei lor este: 

• incisivii mediani inferiori (2) la 6-8 luni 

• incisivii mediani superiori (2) la 8-10 luni 

• incisivii laterali (4) la 10-12 luni 

• dentiţia continuă să se completeze până la 2 ani şi jumătate 

Reperele de apreciere a dezvoltării psihomotorii la sugar: 
Prima lună 

încă de la naştere fiecare copil este diferit de celălalţi nu doar psihic ci şi ca 
temperament. Unii copii plâng foarte tare, se agită, alţii nu scot decât mici sunete, unii 
privesc mult, alţii mai puţin. Aceste reacţii se modifică în timp pe măsura dezvoltării 
copiilor. 

Cea mai mare parte a timpului ei o petrec în somn şi în repaus, dar sunt destul 
de receptivi la vederea părinţilor, prezenţa şi la contactul cu ei. 

Poziţia în care stă copilul în pâtuţ este cea de flexie, adică are mâinile şi 
picioarele uşor îndoite, este uşor rigid, dar îşi mişcă mâinile şi picioarele. Nou-născuţii 
se mişcă mai tot timpul, dacă nu fac acest lucru ceva nu este în regulă. Mâinile sunt 
strânse şi nu apucă cu ele, dar devin active la atingerea lor. Poate sâ-şi ridice capul 
pentru câteva secunde şi îl poate întoarce de pe o parte pe alta. Nou-născuţii în prima 
luna îşi păstrează poziţia în flexie pe care au avut-o în viaţa intrauterină, de aceea 
pentru a nu avea reacţii exagerate este bine să fie culcaţi pe burtică ca să aibă puncte 
de sprijin pe mânuţe şi picioruşele care stau strânse sub el. în acest fel el se simte în 
siguranţă, nu are mişcări dezordonate (paroxistice) şi este mai liniştit. Păstrarea acestei 
poziţii după o lună ridică probleme legate de imaturitate cerebrală şi trebuie consultat 
doctorul, dacă acest copil nu a fost prematur. Nou născuţii au o mulţime de reflexe 
specifice vârstei, dintre care reflexul Morro (reflex de îmbrăţişare), reflexul de agăţare, şi 
mersul automat( copilul susţinut de la subbraţ merge singur). Toate aceste reflexe 
trebuie să dispară până în 6 luni, altfel ridică probleme de imaturitate sau suferinţă 
cerebrală. 

Nou-născuţii văd şi aud, chiar dacă nu creează o astfel de impresie, ei au reacţii 
exagerate (tresare, clipeşte) la diferiţi stimuli (zgomot, voci, lumină puternică). Se 
liniştesc la ascultarea unei muzici liniştite, la vocea mamei sau când sunt luaţi în braţe. 

Luna a 2-a 

Sugarul la această vârstă este în stare să-şi ţină pentru puţin timp capul, să 
urmărească cu privirea anumite obiecte în mişcare. 

îşi recunoaşte mama. Poate fixa cu privirea feţele persoanelor din jurul său şi le 
poate zâmbi. 

Este preocupat de ce se întâmplă în jur, îi place muzica, sunetul clopoţeilor sau a 
jucăriilor viu colorate. 

Mâinile şi picioarele nu mai sunt atât de îndoite, pumnii încă îi are strânşi, dar 
atunci când i se dă un deget el îl va strânge. 

Pe la sfârşitul lunii a doua începe să gângureascâ (între 6 şi 8 săptămâni). 

Păşeşte dacă este susţinut de axile (aceasta nu este un început al mersului, ci 
este unul din reflexele arhaice ale nou-nâscutului). 



CrimsonEra 



41 



Luna a 3-a 

îşi poate ţine bine capul. Explorează totul în jur cu privirea, cercetează cu ochii în 
direcţia din care vine sunetul, reacţionează la zgomotele stridente sau familiale (telefon, 
voci, etc). 

Pentru a se face înţeles asociază ţipetele cu mişcările mâinilor şi picioarelor. Este 
în stare să facă mişcări de pedalare. 

îşi descoperă mâinile, pe care le poate ţine desfăcute, este în stare să prindă un 
obiect şi să-l ţină voluntar în mână pentru câteva secunde, încearcă să ducă jucăriile la 
gură. 

Recunoaşte feţele şi vocile familiale şi apreciază mult prezenţa lor lângă el. Este 
foarte interesat de vorbire, gângureşte şi zâmbeşte când cineva i se adresează. 

Aşezat pe burtă pentru puţin timp el stă pe braţe şi poate să întoarcă capul. 

Luna a 4-a 

Un copil de patru luni aşezat pe spate poate să-şi ridice capul şi puţin din trunchi, 
îşi susţine foarte bine capul când este luat în braţe, stă în funduleţ pentru puţin timp 
dacă este susţinut. 

Este în stare întindă mâna şi să prindă jucăriile în ambele mâini, le poate agita, 
ştie să le ducă la gură, sau să le scape pe jos. 

Are câteva reacţii de apărare şi retragere şi poate să-şi ia o foaie de pe faţă. 

Vorbeşte în limba lui, gângureşte, se bucură, îi place să se audă vorbind. La 
această vârstă cunoaşte aproape toate sunetele din vorbirea umană. îi mai place să 
chiţâie, să ţipe, să râdă în hohote, să tuşească pentru a atrage atenţia. 

Descoperă plânsul voluntar pe care îl foloseşte când se plictiseşte şi vrea să fie 
distrat. Până la această vârstă părinţii trebuie să recunoască la propriul copil diferitele 
tipuri de plâns: de foame, de durere, de plictiseală, de oboseală etc. 

Dispare privirea încrucişată pe care o avea iniţial, el învaţă acum că obiectele au 
trei dimensiuni şi îşi dezvoltă înţelegerea de profunzime. Prefera obiecte viu colorate. 

Devine mai sociabil, răspunde unui zâmbet cu zâmbet, îi place să fie cu 
persoane din familie, ascultă muzică, întoarce capul la sunet. 

Luna a 5-a 

Sugarul al cinci luni îşi poate ţine foarte bine capul, corpul rămâne în ax vertical, 
împinge din picioare când este ţinut de sub axile. îi place să fie gâdilat. 

Se întoarce singul de pe burtă pe spate, stă pe burtică şi îşi ridică pieptul şi o 
parte din abdomen. îşi întinde gâtul ca să vadă. Stă mai mult în şezut dacă este 
susţinut. 

De la explorarea mâinilor trece la examinare picioarelor pe care şi le aduce la 
gură şi le suge (5-6 luni). 

Se conturează mult mai bine personalitatea sugarului, el se manifestă din plin 
prin stări de bucurie, supărare şi plictiseală. îi place să fie lângă oameni şi să i se 
vorbească. 

Prinde obiectele care i se oferă, urmăreşte cu privirea obiectele din jur până ce 
dispar şi aşteaptă revenirea lor. 

Se poate bucura când vede mâncarea dar mai mult pentru plăcerea de a le duce 
la gură nu pentru a le consuma, râde tare, zgomotos. 

Deosebeşte mama de tată, persoanele străine de cele cunoscute. 

Gângureşte, vocalizează legând sunetele, combină vocalele cu consoanele 
("ma-ma", "ba-ba" etc). 
Luna a 6-a 

Această perioadă este destul de dificilă pentru că acum încep sâ-i apară dinţii, 
sugarul poate fi mai plângăcios şi nervos. 

Copilul poate sta în funduleţ mult mai mult, el poate fi sprijinit de perne sau poate 
singur să se sprijine în mâini. 

Se întoarce de pe burtă pe spate şi invers. 

Prinde obiectele voluntar cu trei degete şi le duce la gură. De multe ori la 
prinderea unei jucării participă tot copul, mai întâi o fixează cu privirea apoi deschide şi 
închide pumnii de parcă ar vrea să o prindă, după aceasta face mişcări de supt de 
parcă ar gusta-o, îşi mişcă braţele şi încearcă să se apropie de ea, după ce a prins 
jucăria tresare cu tot corpul şi ţipă, se agită şi strânge în mână jucăria, dacă îi scapă 
începe să plângă şi încearcă să o prindă din nou. 

Manifestă teamă faţă de străini, faţă de persoane îmbrăcate cu blănuri închise la 
culoare sau căciuli de blană. 

îşi poate da seama de starea părinţilor după intonaţia care o au, dacă sunt 
nervoşi începe şi el să plângă, dar dacă au o voce vioaie va râde şi copilul. Copilul preia 
toate stările de nervi ale adulţilor, devine suspicios agitat şi chiar plângăcios. El studiază 
figurile părinţilor după care dacă aceştia sunt nervoşi, copilul devine trist şi începe să 
plângă fârâ motiv. De aceea este foarte important ca înainte de a intra în camera 
copilului să lăsăm toate grijile şi necazurile dincolo de uşă şi să încercăm să intrăm la 
copil cu o figură veselă, pozitivă bine dispusă. 

Poate pronunţa primele sale cuvinte, pe care le va repeta în continuu pe diferite 
tonalităţi, se recomandă ca vorbirea adulţilor să fie însoţă de gesturi, sâ-i arate despre 
ce sau cine se vorbeşte şi sâ-l lase sâ-i imite sau să arate cu degetul la persoana sau 
obiectul menţionat. 

li place să se uite în oglindă. 

Este atent când se vorbeşte în jurul lui. 

Poate sta în scăunelul lui special la masă. 

Lunile 7 şi 8 



In această perioadă majoritatea sugarilor pot să stea în şezut nesusţinuţi. 

Susţinuţi de axile sau sprijinit de mobilă poate sta puţin în picioare. 

La opt luni încearcă să se târască viguros, se rostogoleşte, sare activ şi îşi poate 
suporta greutatea. 

Pot prinde un biscuit şi sâ-l ducă la gură. 

Pot trece un obiect dintr-o mână în alta şi să ciocănească cu el de masă. Aruncă 
jucăriile pe jos le urmăresc traiectul şi zgomotul pe care îl fac. 

Ştiu să întindă mâinile ca să li se dea o jucărie sau să fie luaţi în braţe. 

Sunt în stare să prindă obiectele mici cu degetul mare şi arătător. 

Ştiu să mănânce singuri, chiar dacă se murdăresc, lor le face plăcere simplul 
proces, pot să bea din cană, mai ales din cea cu cioc. 

începe să înţeleagă limbajul, iar pentru a le uşura vorbirea este bine ca vorbele 
adulţilor să fie însoţite de gesturi. 

Devin mult mai sensibili la schimbări şi noutăţi, dezvoltă ataşamente faţă de 
diferite obiecte (jucării, suzete, biberoane). 

Le place să-şi admire chipul în oglindă şi sâ-l studieze, pentru el prezintă interes 
şi alte persoane care se reflectă. 

Lunile 9 şi 10 

Sugarul la această vârstă se ridică în picioare şi face paşi laterali în pat, dar nu 
reuşeşte să stea singur nesprijinit. 

Poate umbla în patru labe prin casă, va explora tot ce-i stă în cale, aşa că este 
bine să fie înlăturate toate pericolele din preajma lui. 

Stă în şezut şi se poate culca singur. 

înţelege cuvinte de genul "Unde este mama?, unde este tata?". 

Reacţionează când i se interzice ceva ("nu ai voie"), sau când este aprobat 
("bravo", "pa-pa!"). 

îcearcă să localizeze zgomotele fine cum sunt foşnitul unei hârtii, şuieratul, etc. 

Reacţionează când este apelat pe numele lui. 

Execută mişcări cerute ("dă mâna", "dă jucăria"). 

Găseşte obiectele ascune, încearcă să recupereze obiectul căzut, izbeşte două 
obiecte unul de celălalt. 

Pronunţă primele cuvinte de exemplu: "mama", "tata", "dada", fără să le 
înţeleagă sensul. 

Lunile 11 şi 12 

La unsprezece luni stă singur în picioare câteva minute, apoi se aşează fără să 
se lovească. 

Merge susţinut de ambele mâini, poate merge susţinut de mobilă sau de ţarc. 
Copilul îşi utilizează capacităţile pentru a-şi lărgi cunoştinţele. 

Are o bună memorie vizuală şi de multe ori remarcă lucurile care le scapă 
părinţilor. 

îl pasionează jocul de-a v-aţi ascunelea, începe să conştientizeze noţiunile de 
"acolo", "mai aproape" şi cu o mare bucurie vede părinţii apărând. 

Copilul începe să dorească să imite părinţii. 

Deja ştie câteva cuvinte cu semnificţie şi să zică "pa" cu mânuţa, încearcă să 
folosească cuvinte pe care Ie-a auzit, şi chiar dacă nu sună aşa cum ar fi trebuit ele au 
aceeaşi semnificaţie de exemplu "păpuşa" în limbajul lui ar putea fi doar "pa". înţelege 
multe cuvinte din vorbirea uzuală (de exemplu: mama, lapte, maşină, păpuşă), chiar şi 
fraze (tata a plecat, hai să mâncăm, etc). 

Refuză categoric persoane care nu-i fac pe plac şi acceptă cu bucurie pe cei care 
îi simpatizează. 

Răspunde la comenzi, dă un obiect sau îl reţine intenţionat. 

Se supără dacă i se ia jucăria şi o cere prin gesturi înapoi. 

Jucăriile preferate sunt obiectele casnice, iar părinţii trebuie să fie foarte atenţi la 
ce se află în zona de acces al copilului. 

Unii copii încep să vorbească mai târziu, aceasta nu ar trebui să fie o îngrijorarea 
pentru părinţi, ei trebuie să înţeleagă că fiecare copil are programul şi ritmul său propriu 
de dezvoltare. 

Copilul mic (antepreşcolar, de la 1 la 3 ani) 

în această perioada ritmul de creştere este mai mic, atât pentru creşterea în 
greutate cât şi pentru lungime. 

Copilul va creşte în greutate aproximativ 2,5-3kg pe an şi în lungime cu 10-12cm 
pe an. 

La doi ani un copil tebuie să aibă aproximativ 12kg şi 82cm lungime. 

Tot în această perioadă se definitivează erupţia dentară, aproape de vârsta de 
doi ani copilul va avea 14-16 dinţi, iar la doi ani şi jumătate dentiţia de lapte trebuie să 
fie completă (20 de dinţi). 

Copilul trebuie să-şi controleze voluntar sfincterele adică va şti când face pipi sau 
caca şi va trebui să ceară singur oliţa. Purtatea scutecelor de unică folosinţă peste 
vârsta de 2 ani şi 2 ani şi jumătate inhibă reflexele naturale ale copilului şi 
conştientizarea necesităţilor fiziologice, ei considerând că este foarte normal să faci pipi 
şi caca în scutec. 

în primul an de viaţă copilul este capabil să folosească cuvinte de adresabilitate 
simple: mama, tata, papa. Ei sesizează multe situaţii din jurul lor, ştiu să arate părţile 
corpului, obiecte din cameră, diferenţiază după nume persoane din jur şi execută mici 
ordine. 

în primii trei ani de viaţă copii fac progrese în îvăţarea vorbirii şi elaborarea 
propoziţiilor, la început din 2-3 cuvinte, urmând sâ-şi îmbogăţească zilnic vocabularul. 

La 10-14 luni copiii sunt în stare ca din poziţia verticală, spijinându-se cu o mână 
să se aplece pentru a ridica cu cealaltă mână o jucărie, fără să-şi piardă echilibrul. La 
15 luni ridică un obiect fără să se spijine. 

La 18-24 de luni poate prinde mingea cu mâna şi poate să o rostogolească cu 
piciorul. 

1 0. Prim ajutor în diverse situaţii de boală şi traume 

(febră, diaree, convulsii, etc) 



Atât sugarul cât şi copilul mai mare pot prezenta diferite îmbolnăviri în mare parte 
datorită imaturităţii sistemului imunitar la copilul mic (în special la cei alimentaţi cu lapte 
praf care nu-şi iau anticorpii specifici din laptele de mamă), dar şi din cauza epidemiilor 
sau a accidentelor. O mare parte dintre sugari pot avea destul de des răceli, infecţii la 
nivelul urechilor, tuse, nas înfundat, diaree sau constipaţie, eritem fesier, etc. în cea mai 
mare parte ele pot fi tratate acasă la indicaţiile medicului specialist. 

Părinţii trebuie să ştie că răcelile repetate la un copil mic sunt destul de 
periculoare, cel mai frecvet ele nu au simptomele corespunzătoare gravităţii bolii, uneori 
au mai multe semne generale de boală; inapetenţa, somnolenţa, agitaţie +/- febră. 
Semnele de localizare sunt mai puţine şi mai puţin specifice. Pe de altă parte ei nu pot 
spune unde-i doare. în plus că la această vârstă răcelile, chiar dacă au fost uşoare, dar 
repetate, influenţează negativ creşterea, auzul, vorbirea, inteligenţa. 

în continuare vom prezenta o serie de simptome şi câteva metode de tratament 
de urgenţă a copiilor. 

Febra 

Este important să menţionăm că temperatura copilului variază în funcţie de: 
momnetul zilei, ativităţile copilului, temperatura din mediu, vârstă, locul unde este 
măsurată temperatura. 

Măsurarea termperaturii se poate face cu: 

- termometrul de sticlă cu mercur (este rotunjit la capete, cu un vârf rotunjit, 
măsurarea termperaturi cu el decurge destul de greu, se poate sparge 
provocând leziuni dacă nu este mânuit cu atenţie), 

- termometrul electronic (este destul de exact, are la baza construcţiei sale un 
senzor termic, se poate măsura cu el temperatura axilar, intrarectal, oral, este 
destul de rapid aproximativ 30-60 secunde), 

- termometrul infraroşu (este exact şi rapid, măsoară radiaţia termică de la 
nivelul urechii sau axilei) 

- termometru- plăcuţă (este sub formă de bandă care se pune pe frunte, sau ca 
suzetă, este rapid, dar nu foarte exact, valoarea temperaturii este orientativă) 

Metode de măsurare a temperaturii: 

în general mamele sau persoanele care îngrijesc copilul pot simţi temperatura 
mai ridicată prin atingerea cu mâna sau buzele a abdomenului superior, sau a frunţii, 
mai exact pe ceafă. De multe ori febra este însoţită şi de alte semne clinice destul de 
evidente ca înroşirea obrajilor, respiraţii mai dese şi calde, transpiraţie, bătăi mai rapide 
ale inimii, insomnii, lipsa apetitului, iritabilitate, vărsături. 

La copilul mic este de preferat măsurarea temperaturii intrarectal (pentru a evita 
anumite accidente ca spargerea termomentrului sau perforarea rectului se recomandă 

demostrarea şi instruirea persoanei care urmează să facă această manevră), 
măsurarea orală sau axilarâ a temperaturii la un copil până la 5 ani este mai puţin 
exactă decât cea rectalâ. 

Cel mai frecvent în România este folosit termometrul cu mercur, măsurarea 
temperaturii intrarectale cu el se face astfel: 

- termomentrul se scutură până când mercurul scade sub 36°C şi se unge cu o 
cremă pentru a deschide anusul mai uşor. 

- copilul trebuie să fie liniştit 

- copilul poate fi aşezat peste genunchii mamei, cu faţa în jos, sau pe spate cu 
picioarele ridicare (ele trebuie susţinute de gleznă), sau lateral cu genunchii 
îndoiţi pe abdomen. 

- se introduce cu grijă şi uşor termometrul în anus, la apoximativ 2 cm, nu mai 
mult, pentru a evita lezarea rectului. 

- fesele copilului trebuie apropiate a fixa şi a stabiliza termometrul. 

- se menţine termometrul timp de 2 minute după care se citeşte temperatura. 

- Atenţie! Indiferent de poziţia copilului, el nu se lasă nici un moment singur 
când are termometrul în rect. 

Măsurarea temperaturii axilare, se practică la copii mai mari de 2 ani (este mai 
puţin exactă, cel mai frecvent arată o temperatură mai joasă decât cea rectală), ea se 
face astfel: 

- axila (subsuoara) copilui trebuie să fie uscată. 

- vârful termometrului se aşează în axilă, 

- se lipeşte cotul copilului pe piept şi se ţine aşa timp de 5-7 minute, în caz de 
citire mai rapidă a termometrului este posibil ca temperatura să fie mai mică 
decât cea reală. 

Măsurarea temperaturii orale se poate face la copiii mai mari de 5 ani, cu 10 
minute înainte de a se măsura temperatura el nu trebuie să bea lichide calde sau reci. 

- Se desfundă bine nasul (dacă este cazul). 

- Termometrul se aşează la o latură a limbii, nu pe centru, el trebuie fixat cu 
buzele şi cu degetele, sub nici o formă cu dinţii pentru că se poate sparge. 

- Gura copilului trebuie să fie închisă, el trebuie să respire pe nas. 

- Se ţine timp de 3 minute, după care se citesc valorile de pe termometru. 

Variaţii ale temperaturii 

Este important să se cunoască că temperatura copiilor varizâ în mod normal, 
fiecare copil are temperatura lui proprie, alţi factori care o influenţează sunt: 

- momentul zilei (dimineaţa temperatura este mai mică decât seara) 

- vârsta copilului (nou-născuţii şi sugarii au o temperatură mai ridicată decât 
copiii mai mari) 

- activitatea copilului (teperatura este mai mare după ce copilul a practicat 
anumite activităţi fizice) 

- locul unde a fost măsurată temperatura (cea axilarâ va fi mereu mai mică 
decât cea orală sau rectalâ) 



In mod normal temperatura rectalâ la un sugar este de 36,8 - 38°C, este bine ca 
persoana care îngrijeşte copilul să ştie termeratura normală a lui, pentru a face o 
diferenţă în caz de boală, măsurarea ei se face în moment de plină sănătate a copilului 
dimineaţa şi seara. 

în jurul vârstei de trei ani limita superioară a temperaturii este 38°C intrarectal, iar 
peste trei ani limita normală este 37,8°C. 

Prin urmare este important ca aceste valori ale temperaturii normale să fie 
cunoscute, pentru că temperatura la copil este diferită de cea a adulţilor, şi că 
temperatura de 37°C nu înseamnă febră (aşa cum este considerată de mulţi oameni) şi 
nu necesită tratament. Putem vorbi despre febră uşoară cânt temperatura este de 
38,9°C, febră moderată la 38,9-40°C şi febră ridicată la peste 40°C (hipertermie). 

Aducem la cunoştinţă că febra nu este o boală ci o reacţie a organismului 
împotriva unei infecţii, ea nu ajută copilul să scape de boală, iar scăderea febrei NU se 
face prin administrare de antibiotice (ele sunt pentru tratarea infecţiei). 

Apariţia febrei poate fi o consecinţă a unei infecţii cu virusuri, bacterii sau 
ciuperci. Antibioticele sunt recomandate de medic numai în infecţiile bacteriene şi există 
antibiotice specifice pentru anumite infecţii. Nu orice antibiotic merge la orice infecţie. în 
infecţiile virale, antibioticele nu au nici un efect, boala merge mai departe iar febra scade 
când organismul învinge infecţia. în suprainfecţiile cu ciuperci (micoze) antibioticele 
agravează situaţia, de aceea automedicaţia "după ureche" este foarte periculoasă şi 
contraindicată la copil. 

Valoare febrei de multe ori nu este în concordanţă cu gravitatea infecţiei, există 
boli virale minore care dau o febră mare (40 - 40.5°C). Iar uneori organismul copiiilor 
poate reacţiona diferit la aceeaşi infecţie, unii fac febră mare alţii sunt doar puţin călduţi. 

Este importantă vârsta copilului la apariţia febrei, la un sugar mai mic de două 
luni situaţia este mai îngrijorătoare decât la un copil de patru ani. 

Până la valoarea de 41 °C febra nu poate leza copilul, mai importante sunt 
simptomele care o însoţesc. Este foarte bine să nu lăsăm copilul să facă temperatură 
peste 38°C, deoarece există riscul de apariţie a convulsiilor la copilul sub 3 ani. Fiecare 
copil are pragul său de risc, nu toţi copiii fac convulsii, dar nu putem şti niciodată care 
dintre ei va face convulsii. 

Dacă febra a apărut brusc, fără nici un semn înainte de aceasta de deteriorare a 
stării copilului, cel mai probabil că infecţia este de origine virală. Este mai grav când 
temperatura creşte treptat iar copilul are o stare generală alterată. 

Este mult mai important cum se simte copilul decât valorile febrei, iar răspunsul 
febrei la antitermice nu este un indicator al gravităţii bolii. 

Totuşi o febră mai mare de 41 °C este destul de gravă putând avea consecinţe 
nedorite, în astfel de cazuri se recomandă apelarea imediată a unui medic specialist, 
dar după scăderea temperaturii. 

Temperatura din camera copilului trebuie să fie în jur de 20-22°C, iar copilul 
îmbrăcat sumar, doar în caz de frisoane se pune o păturică peste copil. 

De asemenea corpul copilului poate fi şters cu un prosop umed mai ales pe 
zonele care au vase mari de sânge (abdomen, faţă, axular, inghinal, mâini, picioare), 
astfel prin suprafaţa umedă sângele de la suprafaţă se va răci mai repede pe măsură ce 
se evaporă apa, manevra poate fi repetată la 20-30 minute. 

împachetările cu apă călduţă + apă la temperatura camerei sunt şi ele o metodă 
eficientă de scădere a febrei, copilul se înfaşă într-un scutec care a fost înmuiat într-o 
apă de 29-30°C şi apoi stors bine, peste care se înfaşă cu un prosop uscat şi se ţine 
strâns în braţe 20 de min, ţinându-i în acelaşi timp o compresă rece pe frunte. 

Se mai recomandă baia cu apa răcită progresiv. Copilul se bagă în cădită sau 
sub duş pentru câteva minute, temperatura iniţială a apei trebuie să fie în jur de 38-39°C 
şi se scade progresiv până la 36°C. 

Este contraindicată frecarea sau împachetarea copilului în cârpe cu alcool sau 
ţuica, existând riscul de absorbţie a alcoolului prin pielea subţire a copilului, ducând la 
îmbătarea acestuia şi chiar comă alcoolică care poate fi fatală. 

Pentru scăderea febrei se folosesc preparate cu paracetamol şi ibuprofen (aşa 
cum sunt Panadol Baby, Nurofenul, Novocalmin, etc) sub formă de sirop, supozitoare 
sau la copilul mai mare se pot da chiar pastile dacă le primeşte, dozele se dau conform 
vârstei şi greutăţii copilului, ele sunt indicate pe prospectul de la fiecare preparat (cutiile 
cu sirop au şi dozatoare corespunzătoare). Până la 3 ani, la febră foarte mare peste 
38.5°C, copiii pot să facă convulsii dacă nu este scăzută febra imediat, astfel că se 
recomandă cel puţin în timpul nopţii când părinţii pot să adoarmă să fie administrată 
înainte de culcare o doză corespunzătoare de Diazepam (Desitin) sub formă de clismă 
pentru prevenirea convulsiilor. Cantitatea de diazepam este recomandată de medic şi 
este direct proporţională cu greutatea copilului. 

Copilului febril NU i se dă aspirină, deoarece poate fi asociată cu "Sindromul 
Reye" (inflamaţie gravă a creierului şi ficatului), de asemenea are diferite efecte 
secundare ca tulburări de stomac, reacţii alergice şi sângerări prelungite. 

în cea mai mare parte a cazurilor după administrarea de paracetamol febra 
scade aproximativ în jumătate de oră, dacă acest lucru nu s-a întâmplat, sau a revenit, 
doza poate fi repetată la 4-6 ore, este important să nu se depăşească 5 doze pe 24 de 
ore. 

Părinţii trebuie să reţină că un copil bonav nu are poftă de mâncare şi nu este 
cazul să insiste, trebuie să lase copilul să mănânce atât cât vrea. Cel mai important 
lucru acum este ca el să se hidrateze bine, să bea lichide, în cantităţi mici dar des 
(lapte de sân, lapte praf, ceaiuri, sucuri de fructe, etc), mâncarea solidă poate consta în 
ceva uşor de digerat (iaurt, orez, biscuiţi, supe, etc). 

Important - la sugarii febrili NU se întrerupe alăptarea la sân! 

Copiii bolnavi pot să refuze orice aliment, dar niciodată nu vor refuza sânul 
mamei, care este cel mai bun lichid de hidratare. 

Şocul termic 

Tradiţia românească de a îmbrăca cât mai bine copilul de multe ori are 
consecinţe nu foarte bune. 

Temperatura sugarului poate creşte atunci când are foarte multe haine pe el şi 
este agitat, se recomandă dezbrăcarea copilului şi plasarea lui într-un loc mai răcoros, 
febra va scădea în 15-30 minute. Alte cauze care provoacă şocul termic la copil sunt 
expunerea prelungită la soare, sau staţionarea într-o încăpere prea încălzită (peste 
30°C), sau baia fierbinte. 

Dacă copilul a fost expus la astfel de facori şi are simptome de boală se 
recomandă mutarea imediată a lui într-un loc răcoros şi ventilat, comprese cu apă rece 
la câte o extremitate pe rând şi pe frunte, care reduc edemul cerebral evitând convulsiile 
şi vărsăturile. 

NU se dau în astfel de cazuri medicamente şi nici nu se fac frecţii cu alcool. 

Atunci când starea copilului este gravă (vărsături, leşin, febră foarte mare, etc) 
este nevoie de ajutor medical de urgenţă. 

Situaţii în care este obligatoriu consultul medicului: 

- copil de orice vârstă cu febră mai mare de 40°C 

- durata febrei este mai mare de 24 de ore fără o cauză clară de boală 

- copilul a avut convulsii în antecedente 

- febra persistă după administrarea repetată de medicamente antipiretice 

- dacă după o gripă sau o răceală febra persistă, este posibil ca infecţia să se fi 
extins la nivelul urechii sau a faringelui 

- copilul geme sau supinâ, plânge la atingere sau mişcare 

- nu respiră bine chiar dacă i-a fost curăţat bine nasul 

- copilul nu-şi poate îndoi capul spre piept 

- nu suportă lumina 

- nu poate înghiţi, nu tolerează lichide pe gură 

- stare generală alterată, cu pielea palidă sau cenuşie 

- plânge în continuu şi nu poate fi liniştit 

- are stare de somnolentă excesivă sau are insomnie 

- la vârste mai mare stări de delir (este înspăimântat, vorbeşte ciudat, vede 
obiecte inexistente) 

- nu reacţionează, este moale, sau dacă febra este însoţită de convulii. 

Convulsiile febrile 

Apar prin creşterea rapidă a temperaturii corpului, ele nu reflectă valorile febrei. 
Sunt mai frecvente la anumite familii, dar factorul cel mai important de apariţie a lor este 
imaturitatea creierului, pe măsură ce creierul creşte dispar şi convulsiile. Durata lor este 
în jur de 5 minute, de cele mai multe ori apar doar o singură dată. Trebuie diferenţiate 
de mişcările spastice din somn. Există o predispoziţie familială pentru convulsii. Dacă 
unul din părinţi a avut convulsii în copilărie, riscul pentru copil este foarte mare. 

Se manifestă prin rigiditatea corpului (înţepenire), ochii se dau pe spate, mâinile 
şi picioarele tremură, copilul se învineţeşte, respiraţia pare că se opreşte, face spume la 
gură, poate avea loc relaxare sfincteriană (copilul urinează şi eliberează materii fecale), 
copilul nu răspunde la stimulii din exterior şi nu-şi dă seama de ce se întâmplă. 

în astfel de situaţii copilul se aşează pe o suprafaţă moale, pentru ca să nu se 
înece cu saliva se întoarce copilul pe o parte, sau cu faţa în jos, cu gâtul întins, se 
scoate cu un deget tot ce se află în gura copilului (mâncare, suzetă), îmbrăcămintea 
strânsă trebuie desfăcută şi se notează durata convulsiilor. Trebuie să avem grijă ca 
sugarul să nu-şi înghită limba sau să-şi muşte limba, de aceea se ţine degetul mare şi 
arătătorul între maxilare introducând obrajii spre înăuntru. 

Este indicată scăderea cât mai rapidă a temperaturii cu paracetamol şi comprese 
ude, este contraindicată aşezarea copilului în cada cu apă pentru că la o nouă convulsie 
se poate sufoca. în general mamele copiilor mai mici de 3 ani, care au risc pentru 
convulsii trebuie să fie instruite cum să scadă temperatura sub 38.5°C, mai ales seara şi 
pe lângă aceasta să administreze intrarectal doza de Desitin recomandată de medic 
pentru vârsta şi greutatea copilului respectiv, pentru a preveni convulsiie. Dacă copilul a 
făcut convulsii după oprirea acestora şi scăderea temperaturii se apelează la medic 
pentru a se descoperi cauza febrei şi eventual a convulsiilor şi a se trata corespunzător. 

Colicile 

Se caracterizează prin plâns viguros, fără nici o cauză aparent, la un copil 
sănătos şi sătul. Originea colicilor nu se cunoaşte exact, s-a presupus că sunt datorate 
tehnicii proaste de alăptare care duc la acumularea de gaze, supraalimentarea, alergii la 
laptele de vacă sau la alimentele consumate de mamă (varză, fasole, cafea, cola tutun, 
băuturi carbo-gazoase. Cel mai des colicile apar la un copil cu temperament sensibil, 
crizele sunt bruşte de multe ori la aceeaşi oră, durează câteva minute sau chiar ore, nu 

pot fi liniştite cu nimic, nici cu luarea copilului în braţe, se termină brusc, la fel cum au 
început. 

Perioada apariţiei lor este din primele trei săptămâni de viaţă şi pot să continue 
cel puţin trei luni, atingând intensitatea maximă la şase săptămâni. 

Nu există tratament specific pentru colici, se pot face câteva lucruri pentru 
ameliorarea lor: 

- corectarea tehnicii de alăptare în poziţie ridicată, sau copilul peste mamă şi 
să sugă alternativ fiecare sân la o masă 

- evitarea anumitor alimente din dieta mamei 

- răspunsul promt la plânsul copilului 

- ţinerea copilului în poziţie ridicată după masă ca să regurgiteze bine 

- administrarea de ceai de chimen sau picături pentru colici (Saab Simplex, 
Espumisan) înainte de masă 

- ridicarea patului în care doarme copilul la 40-45°C, pentru ca să poată 
regurgita şi să scoată aerul în timpul somnului 

- se poate aşeza copilul cu burta pe o pungă cu apă caldă sau o pungă cu sare 
caldă 

- distragerea atenţiei copilului cu alte lucruri 

- masare abdomenului copilului în sensul acelor de ceasornic pentru a-l ajuta 
să scoată aerul acumulat, uneori după un astfel de masaj se flecteazâ 
genunchii copilului pe burtă exercitând o presiune asupra ei şi se introduce în 
anus un termometru uns în prealabil cu glicerina, astfel va fi stimulată 
eliminarea scaunului copilului împreună cu gazele din intestin, făcând mişcări 
circulare apăsând uşor spre coccis. 

în general colicile nu sunt ceva grav, ele nu împiedică creşterea şi dezvoltarea 
copilului, ele dispar singure indiferent de tratamentul pe care îl aplicăm, partea proastă 
este că duc la disperarea părinţilor, este bine ca ei să fie destul de puternici şi 
înţelegători şi sâ-şi păstreze calmul. Dacă mama sau tatăl copilului are probleme 
digestive: colită, rectocolită, constipaţie sau diaree, copiii vor avea colici mai frecvente şi 
mai prelungite. 

Vărsăturile 

Se caracterizează prin eliminarea forţată a conţinutului gastric pe gură, iar uneori 
chiar şi pe nas. Nu trebuie confundată cu regurgitarea care este eliminarea înceată a 
unei cantităţi mici din conţinutul stomacului, este întâlnită mai des la sugari şi poate fi în 
acelaşi timp cu eructaţia (râgâiala), regurgitarea nu este o boală. 

Este bine să specificăm că în timpul vărsăturilor la sugarii alimentaţi cu lapte 
acesta are aspect grunjos, iar dacă copilul este alimentat du alimente solide acestea 
arată parţial digerate, în cazul regurgitaţiilor aspectul alimentelor este nemodificat. 

Cauzele vărsăturilor de cele mai multe ori sunt foarte simple: stomac prea plin, 
viroze, intolerantă sau semnsibilitate la anumite alimente. 

Mai rar vărsăturile pot fi determinate de cauze destul de grave cum sunt: 
septicemiile (infecţii în sânge, meningita (infecţii la nivelul creierului şi a mâduvei 
spinării), perforaţii intestinale (vărsătura poate fi verde-maronie sau cu sânge, scaune 
mucoase sau cu sânge), intoxicaţii cu diferite substanţe sau boli metabolice (diabet 
decompensat). 

Cea mai frecventă cauză de vărsături mai ales în primele luni poate fi intoleranţa 
la laptele praf şi/sau gastroenterita (infecţie cu viruşi, mai rar cu bacterii sau paraziţi, a 

stomacului şi intestinului). Uneori vărsăturile se pot întâlni şi în cazul infecţiilor 
respiratorii (pneumonie), infecţii urinare, ale urechii, meningită sau chiar apendicită. 

La copii până într-o lună vărsăturile puternice, în jet, la 15-30 minute după masă, 
apărute după un interval liber de 3 săptămâni si care se repetă destul de frecvent, sunt 
un semn de stenoză piloricâ şi este necesară consultarea unui medic specialist pentru a 
confirma sau infirma diagnosticul. 

Consultarea cu un medic este obligatorie când: 

- vărsăturile au o durată mai mare de 12 ore 

- dacă copilul este mai mic de o lună şi varsă foarte frecvent eventual după 
fiecare masă 

- vărsăturile sunt însoţite de febră şi diaree (copilul mic alimentat exclusiv la 
sân face scaune moi, galbene, verzi, cu spumă, fără să fie diaree boala) 

- dacă există semne de deshidratare, adică plânge fără lacrimi, urinează mai 
puţin, gura este uscată, ochii sunt înfundaţi iar la copii mai mici fontanela este 
mai deprimată 

- abdomenul copilului este dilatat şi dureros mai mult de 4 ore 

- dacă apar convulsiile 

- copilul este iritabil, nu răspunde bine la stimuli sau este somnolent 

- copilul a înghiţit un corp străin 

De cele mai multe ori vărsăturile se opresc de la sine timp de 6-24 de ore. Cel 
mai periculos lucru la un copil cu vărsături este deshidratarea, acest lucru implică 
necesitatea hidratării copilui pentru recuperarea lichidelor pierdude prin vărsătură. 

Pentru prevenirea vărsăturilor este importantă păstrarea corespunzătoare a 
alimentelor, pregătirea lor corectă şi spălarea riguroasă pe mâini atât a persoanei cae 
îngrijeşte cât şi a copilului. 

Copilul care a vărsat se pune pe burtă sau pe o parte pentru a evita aspirarea 
conţinutului vărsăturii, dar cu capul mai ridicat de regulă se ridică planul patului la 40- 
45°, cu capul mai sus. 

Hidratarea se face treptat, este bine ca în primele 1-2 ore să nu se dea nimic, 
apoi se introduc treptat lichidele. Copilul cu vărsături nu trebuie hrănit, stomacul lui are 
nevoie de o pauză, se recomandă doar lichidele pentru a evita deshidratarea, dar nici 
acestea nu se dau în cantităţi mari, se dau câte puţin dar destul de des. Sucurile de 
fructe sunt total contraindicate pentru că pot deranja şi mai tare stomacul, cu excepţia 
sucului de măr sau banană care sunt antidiareice. După 24 ore se poate reveni la 
alimentaţia normală. Se pot folosi soluţii de apă cu zahăr, miere, glucoza, fructoză în 
concentraţie de 5% (o linguriţă la 100 ml de apă, menţionând că o concentraţie mai 
mare de 5% poate funcţiona ca laxativ, crescând numărul de scaune) şi soluţii 
electrolitice cu sodiu, potasiu, magneziu şi bicarbonaţi. 

Copiii alimentaţi la sân se lasă mai puţin timp să sugă pentru a evita umplerea 
excesivă a stomacului, se recomandă un supt la 1-2 ore, sau dacă a vârsta mai des 
copilul se pune la sân la 30 minute, la opt ore de la terminarea vărsăturilor se revine la 
orarul obişnuit de alăptare. 

Ca în orice boală copilul trebuie să se odiheascâ, astfel că un copil nu se trezeşte 
din somn pentru a-i da să bea, deoarece în somn stomacul se goleşte şi vărsăturile vor 
scade. 

Copilul trebuie curăţat şi schimbat după ce a vărsat, se schimbă inclusiv 
cearşafurile. 

Diareea 

Se caracterizează prin scaune moi, apoase, frecvente însoţite de febră sau 
vărsături. 

Numrul şi consistenţa scaunelor depinde foarte mult de vârsta şi alimentaţia 
copilului. Un nou-nâscut alimentat exclusiv la sân poate avea în jur de 10-12 scaune pe 
zi, după luna a doua şi a treia numărul de scaune se reduc la un scaun pe zi sau la 
doua zile sau doua scaune pe săptămâna. La vârsta de doi ani se poate ajunge la două 
scaune pe zi, unii pot avea mai multe scaune dar în cantitate mai mică, totul depinde de 
dieta pe care o are fiecare copil. 

Un scaun moale nu înseamnă diaree! 

Se consideră diaree apariţia bruscă a unor scaune apoase, cu mucus sau fără, 
puroi sau sânge, într-un număr mare, însoţite sau nu de alte simptome ca febra sau 
vărsăturile. 

Atunci când un copil are stare generală bună, este activ şi are poftă de mâncare, 
nu are febră sau vărsături, dar are scaune frecvente apoase însoţite sau nu de mucus, 
dar fără sânge se vorbeşte despre diareea simplă. Dacă diaree se prelungeşte mai 
multe zile vor apărea semne de deshidratare, scădere în greutate şi alterarea a stării 
copilului, în astfel de situaţii se poate vorbi despre diaree cronică. 

în esenţă diareea constă în lezarea mucoasei intestinale care duce la scăderea 
capacitădii de absorbţie a alimentelor şi pierderea uşoară a lichidelor. Unul dintre 
semnele de intoleranţă la laptele praf este constipaţia, urmând vărsăturile şi diareea 
care se poate croniciza, ducând la maldigestie şi malnutriţie. 

Semnele clinice care însoţesc diareea sunt în mare parte cele de deshidratare, 
adică: 

- gura şi buzele uscate; 

- urinează puţin, iar urina este de culoare închisă (de multe ori la sugarii mici nu 
se ştie sigur dacă a urinat sau nu din cauza scaunului apos, se urmăresc 
celelalte simptome clinice); 

- se vor cântări obligatoriu scutecele murdare pentru a vedea cât a pierdut 
copilul timp de 24 de ore; 

- fontanela este deprimată; 

- scăderea elasticităţii pielii; 

- somnolenţă sau agitaţie; 

- mâinile şi picioarele sunt mai reci; 

- erupţie cutanată; 

- eritem fesier; 

- plâns fără lacrimi; 

- puls crescut. 

Cauzele diareei 

Cele mai frecvente cauze sunt intoleranta la anumite alimente, intoxicaţii 
alimentare (contaminare cu diferite bacterii de pe alimentele nespălate bine), alergii 
alimentare ca de exemplu la ou, lapte, anumite fructe, etc. 

O altă cauză a diareei sunt infecţiile virale, bacteriene sau cu paraziţi. Cel mai 
frecvent virus care dă diaree este rotavirusul, infecţia determinată de el este însoţită de 
obicei cu vărsături, febră şi iritabilitate. Dintre bacterii cele mai frecvente sunt diareile 
cauzate de Salmonela, E. Coli şi Campilobacterii. Dintre paraziţi este renumită Giardia. 

De asemenea diareea poate fi o reacţie la anumite medicamente, cel mai 
frecvent antibioticele date pe gură, dar se poate datora şi excesului de laxative sau de 
vitamina C. Apariţia de micoze (ciuperci) în tubul digestiv după distrugerea florei 
intestinale secundare tratamentului repetat cu antibiotice cu spectru larg. 

Alte cauze de apariţie a diareei sunt infecţiile localizate la un alt nivel decât cel 
gastric (respiratorii, ale urechii, urinare), de multe ori poate însoţi apariţia dinţilor. 

Tratamentul diareei simple 

Important! La copiii alimentaţi exclusiv la sân şi cu diaree NU se întrerupe 
alăptarea! în primul rând se vor opri vărsăturile şi apoi vor fi hidrataţi cu lapte de mamă. 

Scopul principal al tratamentului este prevenirea deshidratării, se creşte frecvenţa 
alăptării, chiar dacă ei varsă este important ca laptele să stea în stomac 10-20 minute, 
laptele de mamă este cel mai bine digerat şi absorbit de copil, nimic nu se poate 
compara cu el în astfel de cazuri. 

Când sugarul este alimentat cu lapte praf se recomandă consultarea cu un medic 
specialist pentru recomandarea unei formule corespunzătoare de lapte praf care pot fi 
antidiareice, hipolactozate, hiopalergenice sau cu probiotice (bacili lactici), în funcţie de 
cauza diareei. 

Dacă sugarul primeşte hrană diversificată se opreşte dieta normală în afară de 
laptele de mamă, alimentele se înlocuiesc cu soluţii de rehidratare. La 24-48 de ore se 
poate relua alimentarea obişnuită, se recomandă în special banana, pâinea prăjită, măr 
ras, orez, paste făinoase, iar la câteva zile se poate introduce brânza de vaci şi carnea. 
Cel mai bine tolerate după diaree sunt iaurturile şi orezul. Este important să se evita 
laptele de vacă. 

Este obligatorie consultarea medicului şi investigarea copilui în caz de: 

- număr mare de scaune (mai multe de 8) pe zi, sau dacă sunt cu puroi sau 
sânge 

- copilul nu mănâncă şi nici nu bea 

- nu tolerază lichidele pe gură 

- sunt prezente diferite semne de boală în special febra şi vărsăturile 

- dacă vărsăturile sunt cu sânge sau în zaţ de cafea, sau dacă au o culoare 
verzuie 

- apariţie a icterului (culoare galbenă a tegumentelor şi a albului ochilor) 

- are abdomenul destins şi sensibil la atingere 

Greşeli frecvent întâlnite în tratarea diareei: 

- reluarea alimentţiei normale în prima zi de diaree, excepţie face laptele de 
mamă 

- administrarea unei diere hidrice mai mult de două zile, totuşi copilul trebuie să 
se alimenteze pentru a-şi reveni, iar o dietă doar cu lichide duce ea însăşi la 
diaree 

- administrarea de băuturi îndulcite, zahărul în cantităţi mari agravează diareea 

- hidratarea cu apă simplă fără săruri, pentru a înlocui ce a pierdut copilul în 
timpul bolii, poate duce la convulsii şi chiar comă 

- tratarea copilului cu medicamente antidiareice fără avizul medicului 
(antibiotice, sulfamide, etc) 

- Oprirea alăptării şi înlocuirea laptelui de mamă cu supă de morcovi sau alt 
aliment, specificăm încă o dată laptele de mamă este singurul aliment lichid 
pe care îl poate tolera copilul, el mai are şi efect terapeutic în astfel de cazuri. 

Trauma 

Oricât de mult s-ar încerca evitarea diferitor accidente este imposibil ca totul să 
fie prevăzut, iar odată cu dezvoltarea copilului creşte şi riscul de accidente. 

Sunt inevitabile căzăturile la un copil care a început să meargă, dar se poate 
trece mai uşor peste aceste lucruri dacă în loc de îngrozirea părinţilor aceştia ar râde 
sau i-ar spune copilului cuvinte liniştitoare, plânsul trece mai repede prin aceste metode. 

în cazul leziunilor superficiale care nu sângerează foarte mult, se recomandă 
îngrijirea plăgii prin spălarea ei cu apă şi săpun la început, apoi aplicarea unui 
dezinfectant (betadină, rivanol, etc), după curăţarea rănii se pune un pansament steril, 
iar dacă leziunile sunt mici se poate aplica un leucoplast. 

în cazul rănilor profunde sau extinse prin tăiere sau înţepare, chiar dacă nu 
sângerează foarte tare, se acoperă cu o compresă sterilă şi se solictâ examinarea şi 
tratarea de medic, momentul nu trebuie amânat pentru că plaga se poate infecta (uneori 
rana trebuie cusută). Atunci când sângerarea nu poate fi oprită prin compresiune, sau 
este lezat un vas de sânge, este importantă legarea strânsă membrului cu un garou un 
pic mai sus de leziune (dacă nu există la îndemână garou se pot folosi alte lucruri gen 
curele, cordoane, faşă în locul lui) în aceste situaţii este importantă comprimarea vasului 
sanguin şi prevenirea pierderii excesive de sânge. 

Traumatismele prin cădere (de la înălţime sau nu), sunt şi ele destul de 
frecvente. Trebuie să atragem atenţia la partea corpului care a avut impact cu solul. 

Căderea în cap, în primul rând trebuie să vedem dacă se poate mişca copilul, 
prin căderi de la înălţimi mari se pot produce leziuni la nivelul coloanei cervicale (a 
gâtului) care necesită imobilizare înainte de venirea transportului specializat de urgenţă. 
Ulterior se examinează dacă este conştient copilul, dacă dă ochii peste cap sau are 
convulsii, copilul mai mare poate delira sau să nu recunoască persoane, poate să verse 
în jet sau să cadă în somn profund; acestea sunt semne de leziune a creierului. 

în cazul impactului puternic la nivelul mâinilor sau picioarelor se pot producerea 
de fracturi, care ne obligă să imobilizăm membrul respectiv cu o atelă sau să-l fixăm pe 
o suprafaţă tare până la prezentarea la un spital de urgenţă. 

Obstrucţie a căilor respiratorii cu obiecte străine 

Blocarea căilor aeriena prin inhalare de corpi străini poate fi mortală. Simptomele 
pe care le are copilul depind de localizarea corpului străin şi dacă acesta a astupat 
parţial sau total căile respiratorii. Atunci când astuparea la nivelul traheei este parţială 
copilul poate să încerce să scoată corpul străin şi doreşte disperat să tragă aer, el se 
poate zbate, arată că se sufocă, ochii devin mari cu privire înspăimântată, gura este 
deschisă din care curge saliva, se învineţeşte şi leşină. în cazul obstrucţiei la nivelul 
laringelui copilul nu mai poate respira sau ţipa, dacă nu este înlăturat obiectul timp de 1- 
2 minute, copilul va intra în panică apoi va leşina, poate face convulsii din cauza lipsei 
de oxigen. 

O metodă eficientă este tuşirea sau icnirea, corpul străin poate fi eliminat, astfel 
că se recomandă părinţilor să nu intre în panică şi să stimuleze copilul să tuşească, 
dacă însă părintele se va panica copilul va face la fel şi situaţia se poate agrava brusc. 

Atunci când obiectul inhalat nu se vede în gura copilului nu trebuie insitat să fie 
găsit cu degetul pentru că poate sa fie băgat şi mai adânc. 

Nu se dau copilului lichide pentru că ele vor ocupa o mare parte a spaţiului 
necesar respiraţiei. 

Pentu ajutarea copilului sa elimine corpul străin sunt efectuate următoarele 
manevre timp în care se strigă după ajutor: 

- Lovituri pe spate: copilul se aşează cu faţa în jos pe antebraţul mamei, capul 
trebuie să fie în jos, bărbia trebuie să fie în palmă, se aplică rapid patru lovituri 
pe spate între omoplaţi. 

- Ridicare limbii şi a maxilarului pentru evidenţierea corpului străin şi uşurarea 
respriraţiei prin eliberarea gâtului de limba care poate fi căzută: se deschide 
gura copilului, se prinde limba şi falca între degetul arătător şi degetul mare, 
dacă se vede corpul acesta se poate scoate cu ajutorul unui deget sub formă 
de cârlig, dacă nu se vede, trebuie evitată căutarea cu degetul, pentru că 
poate fi introdus mai adânc. 

- Manevra Heimlich (comprimare rapidă a abdomentului) - se recomandă la 
copii mai mari de un an: persoana care efectuiază această manevră trebuie 
să stea în spatele copilului sufocat, îl înconjoară cu braţele la brâu, o mână 
trebuie făcută pumn, iar degetul mare al ei trebuie pus pe mijlocul 
abdomenului copilului, deasupra buricului, sub vârful sternului, el nu trebuie 
să atingă coastele sau sternul, cu cealaltă mână se prinde pumnul format şi 
se presează pe abdomenul copilui cu o mişcare bruscă direcţionatâ înăuntru 
şi în sus, mişcarea se repetă brusc de 5-10 ori dacă este nevoie. 

1 1 . Monitorizarea stării de sănătate a persoanelor care 

îngrijesc sugarul şi copilul mic. 



Alegerea unei perosane potrivite pentru îngrijirea copilului mic este o sarcină 
destul de grea. Se recomandă ca la interviuri şi în perioadele de probă a bonelor să 
participe ambii părinţi, iar decizia să o ia împreună. 

Selecţia personalului de îngrijire nu trebuie să se facă doar după dosarul medical 
şi interviul pe care îl are cu părinţii, dar şi după o probă practică. Este important ca 
viitorii angajatori să urmărească comportamentul, tehinicle folosite, bagajul de 
cunoştinţe pe care-l deţine în îngrijirea copilului. 

Vom încerca să specificăm în linii mari ce acte trebuie să deţină o bonă şi ce 
trebuie să ştie: 

Dosarul medical 

Este obligatoriu ca persoana pentru îngrijirea copilului, mai ales a copilului mic să 
fie perfect sănătoasă. Pentru aceasta se aduc dovezi, adică certificate medicale şi 
analize cât mai recente, dacă nu le are este bine să le facă. 

Se recomandă ca dosarul medical să conţină acte care să confirme că este clinic 
sănătoasă, adică cel puţin o hemogramă interpretată de un medic specialist, teste RBW 
şi HIV/SIDA, o radiografie pulmonară, exudat faringian şi nazal, coprocultura şi examen 
copro-parazitologic, care să ne arate că persoana respectivă nu este purtătoare a unui 
microb periculos pentru copil. Să nu aibă tuberculoză sau o boală pulmonară, 
verificabile clinic şi radiologie. (Dacă în dimineaţa când trebuie să se prezinte la familia 
cu care colaborează constată că prezintă semnele unei infecţii respiratorii (gripă, 
faringo-amigdalită); diaree sau oricare afecţiune acută cu sau fără febră, este de 
preferat să anunţe famillia că este bolnavă, să rămână la domiciliu, şi să-şi consulte 
medicul pentru rezolvarea problemei. Prezenţa ei langa copil poate fi periculoasă pentru 
acesta, deoarece copii mici mai ales cei hrăniţi artificial sunt extrem de receptivi la 
îmbolnăviri.) 

Este obligatorie evaluarea psihică la un medic psihiatru sau psiholog, persoanele 
cu boli psihice se exclud din start, de asemenea nu sunt recomandate persoanele 
instabile psihic sau irascibile, pentru că nu se ştie cum vor reacţiona la stres. Este bine 
ca persoana care va îngriji copilul să aibă un comportament calm şi o atitudine pozitivă 
pentru a nu face despărţirea temporară de părinţi mai dificilă. 

Educaţia privind reguli generale de igienă 

Pentru a reduce riscul de îmbolnăvire a copilului şi pentru a favoriza o dezvoltare 
psiho-motorie normală se recomandă respectarea unor criterii de igienă destul de stricte 
atât pentru îngrijirea personală şi a copilului cât şi pentru camera copilului. 

Este un avantaj cunoaşterea şi înţelegerea importanţei igienei personale care 
constă în spălare pe mâini de fiecare dată când se vine în contact cu copilul, unghiile de 

la mâini trebuie să fie tăiate scurt şi bine curăţate, hainele trebuie să fie curate şi 
comode, duşul zilnic este ebligatoriu, evitarea parfumurilor şi odorizantelor, care pot 
alergiza copilul. 

Curăţirea camerei copiluilui trebuie să se facă zilnic, aerisirea camerei de 3-4 ori 
pe zi, păstrarea termperaturii şi umidităţi normale în cameră, respectiv temperatura de 
20-22°C şi umiditatea de 40-60%. 

Reguli privind igiena copilului 

O persoană care îngrijeşte copilul trebuie să ştie cum se schimbă scutecele şi 
cum se face toaleta locală a copilului, ce săpun, uleiuri, creme trebuie folosite; cum se 
face o baie generală a copilului - temperatura camerei în care se spală copilul, 
temperatura apei şi metode de verificare a ei, cât de curată trebuie să fie cădiţa, paşii de 
efectuare a băii, cum se ţine copilul la îmbăiere, apoi cum se usucă un copil; toaleta 
locală a ochilor, urechilor, gurii, buricului, zonei genitale şi a plicilor; cum se face 
masajul după baie (vezi filmele). 

Instruirea privind alimentarea copilui 

Persoana care urmeză să îngrijească un copil dacă acesta este alimentat cu 
lapte praf trebuie să cunoască foarte bine metodele de sterilizare şi curăţare a 
biberoanelor, tetinelor şi suzetelor; concentraţia laptelui şi tipul de apă folosit la 
preparare, să ştie să administreze corect alimentaţia. Atunci când este deja iniţiată 
diversificarea este bine să cunoască metode de preparare şi reţete potrivite pentru copil. 
Igiena alimentaţiei este foarte importantă, trebuie să se cunoască cât timp şi în ce 
condiţiil se pot păstra alimentele. 

Cunoaşterea regimului de viaţă a copilului 

Este important să cunoască bine regimul de viaţă a unui copil mic în funcţie de 
vârstă şi să fie în stare să-l aplice în practică. Aici este inclus regimul somn-veghe, 
frecvenţa meselor, numărul şi durata plimbărilor zilnice cu copilul, ora la care a fost 
obişnuit să facă baie. 

Aducerea unei noi persoane în casă nu trebuie să însemne schimbarea 
programului copilului, decât dacă acesta este incorect. 

Cunoaşterea etapelor de dezvoltare psihomotorie a copilului 

în funcţie de nivelul de dezvoltare psihoemoţională a copilului se pot practica 
anumite jocuri, exerciţii pentru stimularea şi asigurarea unei bune dezvoltării în 
continuare. Este obligatorie supravegherea continuă a copilului atunci când este treaz. 

Un alt factor important este dezvoltarea psihoemoţională a copilului prin 
dobândirea încrederii lui şi a plăcerii de a asculta acea persoană, este bine ca bona să 
nivel intelectual destul de bun pentru a contribui favorabil la dezvoltarea intelectuală a 
copilului. 

Recunoaşterea simptomelor anumitor boli şi acordarea primului ajutor până 
la contactarea părinţilor şi eventual a medicului 

Nu este obligatoiu ca bona sa stabilească ea diagnosticul bolii, este mai 
important să observe că ceva nu e bine şi să anunţe părinţii dacă nu e ceva foarte grav, 
sau să le spună că este nevoie de consultarea unui doctor în astfel de cazuri. 

Este important ca bona să observe comportamentul diferit al copilului în caz de 
boală; să verifice toate cauzele din care ar putea plânge copilul şi să le rezolve dacă 
poate; în caz de febră să ştie să măsoare temperatura şi să citească termometrul, să 
poată interveni cu măsuri de urgenţă pentru scăderea febrei până la venirea doctorului 
şi a părinţilor; să facă deosebire între un scaun moale şi diaree, între o vărsătură şi 
regurgitare; să observe dacă i-a ieşit ceva pe piele (un spirit bun de observaţie este 
mereu apreciat). Trebuie să ştie cum se îngrijeşte o plagă şi cum se opreşte o 
sângerare masivă. Este importantă aprecierea corectă a gravităţii situaţiei, luarea rapidă 
a deciziei ce trebuie de făcut apoi efectuarea măsurilor de urgenţă în funcţie de caz. 

Obligatoriu părinţii trebuie să lase un număr de telefon la care vor putea fi găsiţi, 
numărul de telefon al doctorului care urmăreşte copilul, numărul de la salvare, şi al unei 
persoane apropiate în caz de nu pot fi contactaţi părinţii. 

Părinţii de obicei apreciază mult pesoanele eficiente, cu dexteritate în ce fac, cu 
un bagaj bogat de cunoştinţe şi pasionate de munca lor. 

12. Programul de vaccinare naţional şi internaţiona 



Programele de vaccinare sunt iniţiate pentru prevenirea infectării populaţiei cu 
germeni care determină apariţia unor boli foarte grave transmisibile. 

Există vaccinuri care sunt obligatorii pe plan internaţional şi care se fac pentru 
prevenirea unor boli extrem de grave (unele însoţite de deces sau invaliditate), iar pe 
viitor se speră la eradicarea anumitor boli, aşa cum s-a întâmplat cu variola. 

Fiecare stat îşi stabileşte programul de vaccinare în funcţie de epidemiologie şi 
capacitatea de finanţare. în România sunt asigurate nouă tipuri de vaccinuri, ele sunt 
efectuate prin campanii naţionale de vaccinare. Programul naţional de vaccinări este 
gratuit şi obligatoriu. 

Se fac vaccinuri pentru prevenirea următoarelor boli: 

1. Tuberculoza - numărul persoanelor infectate cu tuberculoză este în continuă 
creştere, chiar dacă există tratament şi majoritatea beneficiază de medicaţie 
şi tratament gratuit. 

2. Hepatita B - în 1990 studiile statistice au constatat că mai mult de 80% din 
populaţia României era purtătoare de Virus de Hepatită B, este o bolaâ gravă 
cu complicaţii grave şi cu potenţial cancerigen crescut. 

3. Difteria - boală mortală pentru copilul mic, poate fi eficient prevenită prin 
vaccinare. 

4. Tetanosul - este mortal în caz de infecţie la un copil mic, este important să 

menţionăm că nu există imunitate naturală la această boala astfel că ea 
> 

necesită vaccinare întreaga viaţă. 

5. Tuşea convulsivă - este o boală extrem de contagioasă cu evoluţie foarte 
gravă atât la adulţi cât şi la copii, dar pentru sugarii mai mici de şase luni ea 
este extrem de dramatică şi chiar mortală. 

6. Poliomielita - este o boală extrem de gravă, de cele mai multe ori mortală, iar 
în cazurile când se reuşeşte supravieţuirea copilului el va fi pentru restul vieţii 
paralizat. Există trei viruşi de Poliomielită (A ,B, C), toţi se găsesc în vaccin. 

7. Rujeola - sau Pojarul - este o boală a copilăriei, de cele mai multe ori este 
uşoară şi nu necesită tratament, este însoţită de erupţie cutanată şi febră. 
Complicaţiile bolii sunt extrem de grave şi cel mai des apar la copiii cu teren 
alergic, imunitate scăzută sau cu boli metabolice şi sunt reprezentate de otite, 
sinuzite, bronhopneumonii, abcese pulmonare, afecţiuni ale splinei şi ficatului, 
boli de sânge (scăderea trombocitelor, adică a globulelor ce răspund de 
coagulare, care poate să ducă la sângerări excesive, copiii pot sângera uşor), 
decesele cauzate de rujeolâ sunt destul de rare, dar trebuie luate în 
considerare. 

8. Rubeola - sau Pojârelul - boală eruptivă însoţită de febră care apare mai 
frecvent în timpul copilăriei, dar nu este exclusă şi îmbolnăvirea adulţilor 
(erupţia ei este mică, catifelată însoţită de inflamarea (creşterea) ganglionilor 
din regiunea cervicală posterioară-occipitală). De cele mai multe ori trece fără 
complicaţii, dar este extrem de gravă la femeia gravidă. Indiferent de perioada 

sarcinii în care a intervenit boala riscurile sunt foarte mari, pot să apară 
avorturi spontane, malformaţii, sau moartea intrauterină a copilului. Cele mai 
grave malformaţii apar dacă infecţia a survenit în primul trimestru de sarcină 
(malformaţii la ochi, creier, inimă) şi ele sunt definitive, copiii născuţi din astfel 
de sarcini sunt handicapaţi. 
9. Oreionul - sau parotidita epidemică, este o boală benignă a copilăriei, dar 
poate infecta şi adulţii. Ea afectează glandele salivare, pancreasul, glandele 
sexuale (testiculii şi ovarele). Complicaţiile oreionului sunt meningita, 
encefalita (inflamaţia creierului şi/sau a membranei care-l protejează), se 
poate vindeca sau lasă sechelele; orhita (afecţiune a testiculilor, care uneori 
duce la sterilitate sexuală, adică nu mai poate face copii); pancreatită; 
surzenie. 

Pentru toate aceste boli vaccinurile sunt gratuite şi obligatorii în România. 

Programul de vaccinare este următorul: 



Vaccinul BCG (antituberculos): se face la naştere din ziua 1 - 4 de viaţă, 
condiţia este ca copilul să fie sănătos, şi să aibă greutatea la naştere mai 
mare de 2500g. Se face standard, pe braţul stâng în 1/3 medie externă - 
intradermic (în grosimea pielii). Va apărea pentru mamă ca o mică ridicătură, 
iar apoi ca un nodul la palpare. Mama trebuie să urmărească evoluţia pentru 
că între trei săptămâni şi trei luni va apărea o pustulă (bubă) cu puroi alb care 
se poate elimina singur şi va trebui şters cu o compresă sterilă, nu este 
necesară deschiderea colecţiei de puroi cu un ac şi nici atingerea cu 
dezinfectanti. 




După ştergerea cu compresa sterilă este necesară spălarea riguroasă pe 
mâini a persoanei care a făcut această procedură, deoarece puroiul conţine 
bacili TBC. Vaccinul nu se mai repetă, decât dacă testul atuberculină (IDR la 
PPD 2 unităţi) este negativ la 72 de ore de la exectuare, adică nu da nici o 

reacţie locală sau dacă nu am avut nici un fel de reacţie la locul vaccinului 
efectuat la naştere (nu locul unde s-a făcut testul). 

• Engerix B (vacinul pentru hepatita B): se face la naştere, în coapsa copilului, 
următoarele două doze se fac în luna a ll-a şi respectiv în a Vl-a lună. Acest 
vaccin nu dă reacţii la copil. 

• DTP (diftero-tetano-pertusis): se face injectabil, poate avea reacţii adverse 
pentru că este făcut din microbi vii atenuaţi. Mai nou există vaccin Pertusis 
acelular adică format din fragmente microbiene care fabrică anticorpi fără să 
dea reacţii generale din partea organismului. 

• AP (antipoliomielitic): se poate face atât injectabil cât şi prin administrare 
orală. AP oral dă imunitate mai bună deoarece se dezvoltă virusul în tubul 
digestiv. 

Aceste vaccinuri: DTP şi AP se fac împreună în lunile: 2, 4, 6 şi la 1 an. 

în funcţie de tipul vaccinului folosit mai ales în cazul DTP-ului pot apărea reacţii 
adverse ca febra sau numai roşeaţă locală în următoarele două zile. 

• ROR (rujeolă, oreion, rubeolă) - sunt toate într-un singur vaccin. Se face la 
vârsta de 11-15 luni. Există şi vaccinuri separate pentru copilul care a făcut 
deja una din boli. în cazuri de epidemii de rujeolă sau altă boală se pot da 
derogări pentru vaccinarea copiilor de la 7 luni cu vaccinul pentru boala 
respectivă. 

Există un program naţional de vaccinare pentru femei tinere care nu au făcut 
rubeolă, în vederea prevenirii îmbolnăvirii în timpul sarcinii, deci pentru a preveni 
apariţia malformaţiilor la copii. 

Vaccinuri opţionale 

Acestea sunt în afara programei de vaccinare din România, dar sunt foarte 
necesare pentru prevenirea unor boli şi evitarea suferinţei şi spitalizării copilului. 

• Varilrix (antivaricelâ) - varicela sau vărsatul de vânt este o boală benignă 
eruptivă însoţită de febră. Este o boală destul de neplăcută cu bube 
pruriginoase (senzaţie de mâncărime), mari cu lichid, diseminate pe tot corpul 
şi faţă. Dacă sunt scărpinate ele se pot infecta, sau pot lăsa cicatrici 
neplăcute definitive. Alte complicaţii ale acestei boli sunt leziunile oculare - 
corneene - care necesită tratament ani de zile. 

Vaccinul antivaricelos se poate face după vârsta de un an. Este important să 
fie făcut înainte de intrarea copilului în colectivitate. în cazul contactului cu o 
persoană bolnavă cu varicela se poate face vaccinul în următoarele trei zile, 
aceasta poate preveni boala sau va face o formă uşoară de varicela. 

Mai nou se încearcă o combinare a vaccinului ROR cu Varilrix. Se lucrează la 
un studiu internaţional pe 5.000 de copii, studiu la care participă şi România. 

Vaccinuri pentru prevenirea unor tipuri de meningită (boli care duc la inflamaţia 
învelişurilor creierului plus infecţie cu puroi care lasă sechele grave pentru toată viaţa): 

• Act-HIB (anti Haemophylus B): se poate face împreuna cu DTP şi AP sau 
separat în lunile 2, 4, 6 şi 1an. 

• Meningococic A+C : pentru prevenirea meningitei meningococice purulente, se 
fac două doze, prima la 1an şi 14, cea de-a doua la 3ani şi 14. 

Vaccinuri antistreptococice: se recomandă pentru prevenirea infecţiilor 
respiratorii, nas, gât, sinusuri. 

• Prevenar pentru 3 tulpini de streptococ 

• Pneumo 23: pentru 23 de tulpini de streptococ (pneumococ). Recomandat 
mai ales la copii cu imunitate scăzută sau la copii de colectivitate care fac 
infecţii respiratorii repetate. Acesta se face concomitent cu vaccinul antigripal 
pentru stimularea imunităţii. 

• Vaccinul antigripal : pentru prevenirea gripei, se poate face la gravide din luna 
a 7-a, iar la copil, de la 6 luni. Există doze pediatrice pentru copilul până în 3 
ani. Se recomandă să fie făcut la copilul mic mai ales dacă în casă se află: 
persoane răcite sau copii care frecventează colectivitatea (ei pot lua virusul 
de la alţi copii). în cazul aducerii în casă a unui nou-nâscut se recomandă ca 
toţi adulţii şi ceilalţi copii de acolo să se vaccineze. 

• Avaxim sau Havrix Jr : împotriva hepatitei A, se fac două doze, la 6 luni -1 an 
interval, prima la 1 an şi a doua la 1 ani 14-2 ani. 



Mulţumită tehnicii moderne s-a reuşit obţinerea unor vaccinuri prin inginerie 
genetică. Aceste vaccinuri nu mai conţin virusul sau microbul atenuat, ci conţin doar 
fragmente din ei pe baza cărora organismul uman va sintetiza anticorpi pentru apărare. 
Astfel de vaccinuri au reacţii secundare minime sau deloc. 

In plus, au apărut vaccinuri combinate, mai multe vaccinuri (7-8) într-o singură 
injecţie. 

De exemplu: 

• Pentaxim (DTP, AP, Act-HIB) 

• Infanrix IPV-HIB (DTP, AP, Act-HIB) 

• Infanrix hexa (DTP, AP, Act-HIB, Hep.B) 



Naştere 


2 luni 


4 luni 


6 luni 


11-15 
luni 


1 an 


1an1/2 


2anişi1/2 


3 ani şi1/2 


BCG 


DTP 


DTP 


DTP 


ROR 


DTP 


Avaxim 


DTP 




EngerixB 


AP 


AP 


AP 


AR 


AP 


Varilrix 








Act-HIB 


Act-HIB 


Act-HIB 




Act-HIB 










EngerixB 




EngerixB 








Avaxim 


Meningo 
cocicA+c 
















Meningo- 
cocicA+C 





CrimsonEra 



63 



1 3. Plânsul copilului; cauze de plâns; reacţia familiei şi 

susţinerea psihologică a mamelor 



1. Cauzele plânsului 

2. Reacţia familiei 

3. Susţinerea psihologică a mamelor 

Viitoarele mame trebuie sa ştie că fiecare copil este diferit, adică unii plâng foarte 
mult, alţii mai puţin, iar unii chiar foarte puţin. 

De obicei, în primele zile mamele sunt epuizate după naştere sau cezariană, la 
care se mai adaugă şi suptul frecvent al copilului, mai ales în timpul nopţii (după cum 
am specificat în alte cursuri acesta este un supt fiziologic, care stimulează instalarea 
lactaţiei). 

Este foarte importantă poziţionarea corectă a copilului la sân, astfel încât să nu 
se rănească sânul, în caz contrar copilul nu suge eficient, plânge des de foame, iar 
mama are sânii dureroşi şi simte un mare disconfort când pune copilul la sân. în astfel 
de cazuri cel mai frecvent familia devine nervoasă, iritată, obosită, în loc să susţină 
mama, concluziile lor principale sunt acuzatoare pentru mamă ("n-ai lapte destul!", "n-ai 
lapte bun!", "nu eşti în stare să-l alăptezi!", " dă-i lapte praf! "). 

în condiţiile în care un copil plânge mult sau are o stare alterată este foarte 
important să fie chemat un cadru medical, care în primul rând trebuie să examineze 
sânul, copilul şi să asiste la o alăptare pentru a face o avaluare corectă a situaţiei. Este 
foarte importantă diagnosticarea corectă a cauzei plânsului şi tratarea ei 
corespunzătoare, fără a porni cu idei preconcepute, acuzatoare care au efect 
dezastruos asupra copilului pe termen lung. 

Dintre motivele de plâns ale copilului la vârsta de 0-3 luni cităm: 

1 . Senzaţia de disconfort: 

• Copilului îi este prea cald, cel mai frecvent părinţii ridică temperatura 
camerei peste 25-26°C şi îmbracă foarte gros copilul de frica răcelii 

• Nu deschid geamurile, nu aerisesc de frica "curentului" 

• Prea frig - are mâinile şi picioarele reci 

• Este murdar - n-a fost schimbat la timp 

• Copilul a fost pus într-o poziţie incomodă sau chiar dureroasă - trebuie 
schimbată poziţia 

2. Copilul este obosit: 

• A primit prea mulţi vizitatori 

• A fost trezit des să fie pus la sân de frică să nu moară de foame 

• Stare de tensiune în familie, bunicii, prietenii agită mama cu tot felul de 
sfaturi după experienţa bună sau rea a fiecăruia. 

3. Copilul poate fi bolnav: 

• Are febră 

• Are nasul înfundat (obstruat), nu poate respira şi din acest motiv ţipă ca 
să intre aerul în plămâni, deoarece nu ştie să respire pe gură. 

• Durere - în caz de fractură de claviculă, coaste sau membre, 
cefalhematom (hemoragie la nivelul oaselor capului sub periost care 
face să bombeze zona respectivă) etc. Durerea apare când copilul a 
fost culcat pe partea bolnavă sau i s-a flectat brusc capul. 

4. Colici abdominale: 

• Copil balonat 

• Mănâncă foarte mult 

• Este pus la ambii sâni la o masă, astfel că el suge doar laptele de 
început care are multă lactoză care fermentează. 

• Mama are probleme cronice de digestie, colite cronice sau constipaţie, 
diaree, balonare (de obicei ce se întâmplă în burta mamei se întâmplă şi 
la copil) 

5. Copiii care sug prea mult: 

• Mame care au lapte în exces, copilul suge prea lacom, laptele îi 
ţâşneşte în gât, se îneacă şi înghite mult aer, prin urmare se balonează 
şi plânge. Unii sug la o masă din ambii sâni luând porţie dublă de lapte 
de început care fermentează şi care îl face să-i fie mereu foame (laptele 
de început are calorii puţine), să plângă des, iritând mama şi familia. 

6. Copiii mici cu pusee de creştere rapidă: 

• Perioadele de creştere rapidă sunt la: 

- 2 săptămâni 

- 6 săptămâni 
-3 luni -3 luni 1 / 2 

- 5 luni 1 / 2 

• Ei solicită să sugă mai des, iar acest lucru de multe ori fac mama să 
creadă că nu are lapte suficient 

• Copilul trebuie lăsat să sugă la cerere fără ca părinţii să intervină în 
treaba copilului, iar lucrurile se vor normaliza în 3-5 zile 

• Singurul lucru care tebuie observat este dacă copilul prinde corect sânul 
şi se menţine ataşat corect pe toată perioada suptului 

7. Alimentaţia sau obiceiurile alimentare ale mamei pot agita copilul: 

• Ingestia de alcool, cafea, coca-cola, băuturi acidulate, ceaiul negru sau 
alţi excitanţi (orice fel de drog). 

• Tutunul dăunează grav copillui, reamintim că o mamă care fumează în 
timpul sarcinii în jur de 10 ţigări pe zi va naşte un copil cu 1 kg mai mic 
(mai scurt şi mai slab) = retard de creştere intrauterină. 

• Acelaşi lucru se întâmplă dacă mama fumează în timpul alăptării. 
Copilul devine mai nervos şi creşte mai greu. 

• Mama trebuie să renunţe categoric la ţigări, iar dacă altcineva fumează, 
să fumeze afară, nu în camera copilului. 

• Dacă mama nu renunţă la fumat, ea trebuie să fumeze cât mai puţin şi 
numai după ce a alăptat copilul, nu înainte, iar după ce a fumat să bea 
foarte multe lichide pentru a elimina toxinele până la următoarea 
alăptare. 

• Unele mame sunt alergice la anumite alimente ca: laptele de vacă, 
alune, peşte, ouă, anumite fructe, aceste alimente trebuie evitate în 
timpul alăptării pentru a preveni alergizarea copilului, agitarea extremă 
si plânsul acestuia. 

8. Medicatia mamei: 

• Mamele care alăptează trebuie să anunţe medicul lor curant de aceasta 
pentru a li se oferi o medicaţie corespunzătoare. 

• Mamele care suferă de boli neuropsihice cu tratament medicamentos 
trebuie neapărat să anunţe medicul pediatru de aceasta. 

• în cazul administrării de vitamine se recomandă ca aceasta să se facă 
dimineaţa, pentru că ele pot energiza mama şi copilul (dacă se dau 
seara copilul va adormi foarte greu şi va plânge). 

• Copiii mamelor care se droghezâ plâng în continuu. 

9. Stresul mamei şi agitaţia din casă: 

• Inhibă secreţia de lapte şi agită copilul 

• Uneori cei din jur agită la maxim mama şi îi recomandă să dea lapte 
praf. Mama are nevoie de linişte, odihnă şi susţinere din partea familiei. 

10. Foamea: 

• Ne gândim la foame, dacă au fost excluse celelalte cauze de plâns. 

• Foamea trebuie luată în consideraţie după ce copilul a fost cântărit şi s- 
a constatat că nu a crescut suficient. A nu se uita faptul că nou-nâscutul 
în primele 14 zile abia trebuie sâ-şi recupereze scăderea fiziologică în 
greutate de 10% (200-300g). Dacă copilul a fost prematur, bolnav sau 
cu icter prelungit (copilul a fost mai somnoros), recuperarea greutăţii de 
la naştere se face în aproximativ 21 de zile (3 săptămâni). 

• Decât să i se administreze lapte praf, mai degrabă el trebuie învâtat să 
sugă corect. Atunci când copilul nu are destulă forţă să sugă se învaţă 
mama să-i dea copilului să sugă la un sân cât poate acesta, iar celălalt 
sân se mulge şi se dă completare cu linguriţa sau cana până capătă 
puteri. 

Pentru a stabili un diagnostic corect trebuie să analizăm: 

1. Atmosfera din casă, dacă este linişte. Dacă mama este susţinută de familie şi 
mai ales de soţ. Dacă nu este deranjată de la odihnă şi alimentarea copilului. 
Dacă aceste lucruri nu sunt respectate se încearcă explicarea la familie a 
importanţei lor pentru o creştere echilibrată a copilului şi pentru ca mama să 
aibă lapte. Problema cea mai grea este cu mamele singure, deprimate şi 
respinse de familie. Acestea trebuiesc susţinute de cadrele medicale, 
asistente sociale, rude, prieteni etc. 

2. De obicei mama în perioadă lăuziei este foarte susceptibilă, este nevoie de 
susţinere permanentă (la nevoie se poate apela la psiholog). Este bine ca cel 
care examinează să excludă anamnestic ingestia de droguri, lichide excitante, 
toxice, tutun, etc. 

3. Ulterior se face analiza sânilor: forme, mărime, mamelonul, dacă are sau nu 
leziuni secundare suptului incorect. 

4. Este importantă asistarea la un alăptat pentru a face o evaluare corectă a 
tehnicii de alăptare. 

• Dacă nu prinde bine se corectează poziţia 

• Se verifică dacă se menţine copilul bine ataşat pe tot parcursul alăptării 

• Dacă copilul suge prea lacom şi mama are foarte mult lapte, se ajută 
mama să înveţe tehnica alăptării cu copilul peste mamă, sprijinit cu 
mâna dintre coapse, iar copilul să fie pe braţul mamei puţin înclinat 
spre exterior, mama va avea tot timpul o pernă în regiunea lombară (la 

şale) şi va sta întinsa la 45°, golul de sub sân va fi ocupat cu scutece 
sau prosoape pentru a pune copilul în linie dreaptă. în aceasta poziţie 
copilul comprimă sânul atât cât are el nevoie, reglând debitul de 
curgere cu greutatea capului. Laptele nu-i va mai ţâşni în gât, copilul 
nu va mai înghiţi aer şi nu se va mai balona, chiar dacă va înghiţi o 
cantitate mică de aer, acesta va fi eliminat prin eructaţie în timpul 
suptului şi nu va mai plânge. 

Din experienţa mea de aproximativ 40 de ani, am constatat că numărul mamelor 
cu lapte prea mult este foarte mare, iar 90% dintre ele renunţă la alăptare, considerând 
că nu au destul lapte pentru că plânge copilul. Tehnica de alăptare este hotărâtoare. 
Este indicat ca mama să urmeze un curs de alăptare. De preferat înainte de a avea 
copilul. 

Se observă tot mai des recomandarea laptelui praf înainte de a pune un 
diagnostic corect (sau chiar înainte de a examina sânul şi copilul şi de a asista la un 
alăptat). 

Menţionăm că există copii mai plângăcioşi de felul lor, adică plâng fără nici un 
motiv serios, ei mănâncă bine, cresc normal în greutate, dar solicită mai mult mamele şi 
familia, vor mereu în braţe. Dar după 3 luni - 3 luni1/2 se liniştesc şi treptat totul reintră 
în normal. 



CrimsonEra 



67 



1 4. Elemente de psihologie pentru bone 



A lăsa un bebeluş sau un copil mic în grija altcuiva este o experienţă dificilă 
pentru orice părinte. Ataşamentul pasional şi grija permanentă care au cimentat relaţia 
dintre mamă/părinţi şi bebeluş în primele luni de viaţă au drept contrapondere o teamă 
profundă: aceea că l-ar putea pierde. Prima separare reală de bebeluş după această 
perioadă de relaţie exclusivă cu copilul - mai mult sau mai puţin îndelungată - va 
genera inevitabil reacţii intense şi profunde la toţi protagoniştii: părinţi, copil şi persoana 
de îngrijire. 

Dacă persoana de îngrijire aleasă este o bunică sau altă rudă apropiată, 
separarea poate fi mai puţin dureroasă, angoasantă şi culpabilizantă - pentru mamă în 
mod special - deoarece acestea sunt persoane despre care ştie, aprioric, că nutresc 
suficientă afecţiune pentru copil. Dar în societatea contemporană lucrurile stau din ce în 
ce mai frecvent cu totul altfel: pentru că bunicii sunt încă persoane active sau, 
dimpotrivă, pentru că starea de sănătate sau faptul că se află departe sau multe alte 
motive îi împiedică să se dedice creşterii nepoţilor, părinţii recurg din ce în ce mai des la 
serviciile unei doici. 

Ideea că o persoană străină le va lua locul în prejma copilului, că aceasta va fi 
lângă el atunci când va face primii paşi sau va rosti primele cuvinte clare este 
sfâşietoare pentru orice mamă. „Când trebuie să-mi iau rămas bun şi îmi văd copilul în 
braţele altcuiva mi se rupe inima... parcă trebuie să mă despart de o parte din mine!" 
sau: „O să îşi mai amintească de mine? Sigur nu o să mă mai iubească la fel de mult... 
o să se ataşeze de bonă şi pe ea o să o iubească cel mai mult!" - mai ales dacă 
aceasta se ocupă bine de el... Astfel de întrebări şi gânduri frământă orice părinte la 
separarea de copil. Ele sunt cele care exprimă direct sau indirect sentimentul de doliu, 
de pierdere, de singurătate, neputinţă şi chiar furie: de ce trebuie să fac asta?... 

împotriva acestor trăiri pot să apară la adult diverse moduri de apărare: 

negarea: în încercarea de a se convinge că separarea nu contează, nici pentru 
sine nici pentru copil; 

proiecţia: atribuie rolul de persoană competentă doicii şi şi-l asumă pe cel de 
persoană „rea", sau invers, considerând competentă persoana care se ocupă de copil 
dar nutrind resentimente faţă de aceasta şi suspectând-o permanent că nu se ocupă 
„perfect" de copilul său; 

detaşarea: în încercarea de a diminua sentimentele intense de ataşament şi de a 
dilua durerea separării de copil. 

Astfel de reacţii profunde sunt normale după perioada de schimburi intense cu 
copilul de la naştere până în prezent. Aceste trăiri sunt în mare majoritate inconştiente 
dar implică un consum mare de energie din partea părinţilor, putând antrena stări 
depresive care, la rândul lor, vor complica situaţia şi mai mult. Prestaţia la locul de 
muncă va lăsa de dorit iar acasă atmosfera va deveni tot mai tensionată. Separarea şi 
regăsirea cu copilul poate deveni sursă de perpetuare a frustrării: „De ce îmi întoarce 

spatele când mă duc spre el? Nu se mai simte apropiat de mine? Am distrus relaţia 
noastră? l-am distrus viitorul?"... sunt întrebări frecvente în mintea mamei. 

Discutarea acestor trăiri şi acceptarea lor poate conduce la găsirea unor alte 
soluţii de adaptare la acest eveniment, fără a „dilua" sau afecta calitatea relaţiei cu 
copilul. Dacă părintele reuşeşte să o accepte, şi copilul o va face fără consecinţe pentru 
viitorul şi echilibrul său psihic. 

Se ştie că, bine îngrijiţi, copii se adaptează mai uşor acestor schimbări. Chiar 
dacă simt lipsa părinţilor şi au reacţii intense la întoarcerea lor acasă, atunci când sunt 
bine îngrijiţi se acomodează destul de repede. Copilul va simţi schimbarea în manieră 
mult mai subtilă, la nivelul ritmurilor şi obiceiurilor, al expectanţelor - iar asta necesită un 
efort important de acomodare şi adaptare din partea sa. 

Protestul său la plecarea părintelui este sănătos şi important. După aceea va 
putea să se apropie de persoana de îngrijire. Studiile au arătat că există diferenţe 
calitative între interacţiunile copilului cu părinţii faţă de cele cu persoana de îngrijire. 
Astfel, în cursul zilei intensitatea acţiunilor este mai scăzută atunci când nu se află în 
compania părinţilor: se joacă dar nu la fel de viguros, dorm dar nu la fel de profund etc. 
Par să îşi păstreze resursele pentru momentul regăsirii cu părintele. Reacţia frecventă 
de a întoarce spatele mamei constituie de fapt o modalitate de a gestiona trăirile intense 
resimţite la regăsirea cu ea. Atunci izbucneşte tot dorul, tot protestul faţă de absenţa 
persoanei dragi şi care nu poate fi exprimat decât faţă de aceasta. Nu este de mirare că 
unele bone spun: „Cu mine nu face niciodată aşa!" - pentru că nici nu reprezintă pentru 
copil ceea ce părintele reprezintă. Astfel de comentarii însă, dincolo de intenţia de a 
linişti părintele că nu i-a plâns în acest mod sfâşietor copilul toată ziua, se pretează 
frecvent la interpretări - tocmai prin prisma durerii şi culpabilităţii părintelui aferente 
separării. Ele pot cu uşurinţă aprinde reacţii de rivalitate între părinte şi persoana de 
îngrijire - de tipul care e mai bun, competent, priceput etc. Pentru a nu alimenta o 
spirală de luptă distructivă între persoanele care se ocupă de copil, cu efecte 
dăunătoare pentru acesta, o astfel de remarcă trebuie acompaniată de recunoaşterea 
calităţii speciale a acestor afecte în raport cu statutul special pe care îl are în mod 
natural părintele în viaţa copilului. 

Părintele - ca şi copilul - trebuie să dobândească încredere în faptul că îşi lasă 
copilul pe mâini bune, afectuoase. Şi, ca orice relaţie de încredere, aceasta nu este un 
dat, ci se câştigă treptat. Copilul îşi va dezvolta propriile strategii de adaptare dacă este 
îngrijit de o persoană afectuoasă şi flexibilă. Este foarte important însă ca el să dispună 
de un timp pentru a se obişnui cu noua persoană. Din acest motiv este indicat ca 
persoana care se va ocupa de copil să fie introdusă treptat în anturajul copilului, să fie 
progresiv introdusă în interacţiune cu acesta în cadrul activităţilor sale cotidiene înainte 
de a fi lăsat exclusiv în grija acesteia. în medie, această perioadă de acomodare poate 
dura între 2 săptămâni şi o lună. 

Orice părinte va urmări în această perioadă de probă şi antrenament consistenţa, 
coerenţa şi totodată flexibilitatea comportamentului persoanei în grija căreia îşi va lăsa 
copilul, capacitatea sa de a respecta ritmurile create, individualitatea şi particularităţile 
copilului. Căldura şi empatia sunt vitale în relaţia cu copilul mic. Ele transpar în modul în 
care este ţinut copilul, în sensibilitatea la nevoile acestuia de a fi hrănit, schimbat, culcat 
sau de interacţiune şi joc. Nici o mamă nu şi-ar dori să lase copilul pe nişte mâini mai 
puţin pricepute decât ale ei - va dori aşadar pe cineva care să ofere copilului o îngrijire 
demnă de toată mândria şi de toată încrederea, pe care să poată oricând conta, care să 
facă faţă oricărei situaţii neprevăzute. Nu va dori o persoană prea pasivă sau deprimată, 
dar nici o persoană pripită şi impulsivă. Va aprecia o persoană inventivă, plină de idei 
despre modul în care îşi poate petrece timpul peste zi cu copilul şi dornică să i le 

împărtăşească mamei. O persoană care va face din copilul său principala sa prioritate, 
care nu are o situaţie instabilă acasă sau nu este tracasată de alte îndatoriri care pot 
interfera cu disponibilitatea sa faţă de copil. Şi mai ales, nici un părinte nu va dori să 
schimbe bona prea des. Este un lucru bine ştiut în prezent că schimbările majore şi 
subite nu sunt deloc pe placul sau pozitive pentru copilul mic. Orice schimbare trebuie 
introdusă treptat, cu prudenţă şi într-un climat de încredere. Altfel devine o traumă şi nu 
o sursă de progres. O relaţie cu un bebeluş sau un copil mic se construieşte treptat şi 
este un angajament pe termen lung. 

Totodată, o bonă competentă nu va reconforta numai copilul, ci şi părintele. La 
plecarea şi la sosirea părintelui îl ascultă şi respectiv îl va informa pe acesta asupra 
„evenimentelor" petrecute în intervalul scurs, nu în maniera unei judecăţi sau critici ci cu 
empatie anticipativă inclusiv faţă de sentimentele părintelui. Spre exemplu, nu va spune 
mamei la întoarcerea acasă: „Azi a făcut primii paşi cu mine"; ci mai degrabă „Cred că 
se apropie de momentul în care va merge singur...". 

Pentru a face separarea mai uşoară, există o serie de paşi care pot ajuta: 

1. Părintele trebuie să se trezească dimineaţa cu ceva timp mai devreme pentru 
a avea câteva minute să se joace şi să alinte copilul. 

2. Să îi permită copilului să refuze să mănânce, să facă nazuri atunci când îl 
îmbracă: aceste câteva minute îi vor da copilului sentimentul că deţine controlul asupra 
modului în care se desfăşoară ziua. Cu bona ar putea să nu îndrăznească să îşi 
exprime opoziţionismul. 

3. Dacă e suficient de mare copilul, este important să fie creat obiceiul de a vorbi 
şi explica copilului plecarea, fără a uita niciodată precizarea „mă întorc...". Aceasta 
pregăteşte atât copilul cât şi părintele pentru separare. 

4. Părintele împreună cu bona şi copilul trebuie să instituie un ritual de separare 
care să se încheie cu „La revedere, ne vedem după-amiază. Dn-a X o să se ocupe de 
tine până mă întorc". Apoi, odată ce copilul a intrat în interacţiune cu bona, părintele 
poate pleca. Nu este indicată prelungirea despărţirii: o va face şi mai grea! Copilul poate 
protesta, dar apoi se va putea consacra activităţilor sale obişnuite. 

